
Aurretikoak

Ikasturte honetarako apunteak eguneratzen ari naiz; beraz, izan kontuan aldaketak egingo direla apunteotan ikastaroan zehar.

Informazio legal, ofizial eta abar: Fakultateko webgunean eta hemen gida bera.


Gaiak eta denboralizazio proposamena

Grebak, interesak, premiak eta abar tarteko, ikusteko dago ea zenbatean segitzen diogun hurrengo astez asteko proposamenari:


	Aurkezpena eta sarrera

	Hezkuntza ingurua, hizkuntzen agerrera eta curriculuma

	Zer den eta litzatekeen curriculuma *

	Europako Erreferentzi Markoa: Hizkuntzen Ikaskuntza Irakaskuntza eta Ebaluaziorako Europako Erreferentzia Markoa

	Immigrazio hizkuntzen trataera

	IKTak eta hizkuntza

	IKT eta hizkuntza, jarraipena

Aste honetan lehenengo mintegia (Erreferentzia kudeatzailea) 

	Ebaluazioa: Bideoak






	Ikastetxeko hizkuntzen antolakuntza

	Gaitasunak eta hezkuntza sistema – Hizkuntza-komunikaziorako gaitasuna

	Euskal hezkuntza sistemako eleaniztasuna: Diglosiatik elebitasunera eta handik eleaniztasunera

	Hizkuntzen Trataera bateratua (HTB)

	Hizkuntzak eta Edukiak Batera Ikastea (HEBI) CLIL

	Role Playing




	Gelako praktikaren antolakuntza eta hizkuntza

	Hizkuntzen irakaskuntzarako metodologien bilakaera (12 a)

	Irakaskuntzarako Diseinu Unibertsala (IDU) eta hizkuntza

Aste honetan lehenengo mintegia (Adimen Naturalaz) 

	Interakzionismo-soziodiskursiboaren ikuskera. Testua ikasgunea.

	Sekuentzia Didaktikoak (12 c + barri)

	Hizkuntzan akatsak (11)

	Birpasa eta azterketaren prestaketa.







Mintegietan

Mintegiak erabiliko dira GrAL-era begirako tailerrak egiteko.


	Lehenengoa Berezko Adimen (naturalaz) zelan erabili “Ñadimen” artifiziala


	Idatzi akademikoan erreferentzien kudeaketa.







Kontaktua, tutoretzak eta abar

 juan . abasolo @ ehu . eus

 Telegram1: @JuanAbasolo

 Bulegoa: 3S40B

 (+34) 94 601 7567

 Tutoretzak: http://labur.eus/JAbasolo-tutoretzak











Komentatzekoa pertsonala bada; bestelakoetarako erabili klaseko Telegrameko taldea, mesedez.





1 Curriculumaz

Curriculuma zer den eta curriculum dekretuek zer dioten

Baliabideak: (Eusko Jaurlaritza (Hezkuntza, Hizkuntza Politika eta Kultura Saila), 2016; Eusko Jaurlaritzaren legebiltzarra, 2015; Hezkuntza Saila, 2023a, 2023c; Oihartzabal, 2000)


	Hasieran behar dira taldeak

	Hurrengo talde ariketa:










Ariketa




Irakasleak pasatuko dizun dokumentu batean islatu behar duzu zelan definitzen den eta ze toki duten azken legeetan komunikazioak eta hizkuntzak. Ondoren zein alde dagoen legeon artean laburbildu behar duzue.

Amaitzeko, alde horren interpretazio laburra idatzi beharko du taldekide bakoitzak.














Egin beharrekoaren deskribapen laburra




Dagoeneko sailkatzen eta hasi zaretenez, orain irudikatu behar duzue nola jarraituko lukeen zuen lanak, txosten itxura erabat hartuta (denek edo guztiok hori egin duzue).

Testua idatzi behar duzue pasatu zaizuen dokumentuaren hasieran.

Izenburua: Hizkuntza eta Komunikazioa curriculum dekretu berrian

Testua: Txosten (hipotetiko) baterako aurkezpena.

Nork idatzia: Hizkuntzak eta komunikazioak curriculum berrian zer toki hartzen duen aztertzeko claustroan erabakitako irakasle taldeak

Nork irakurtzeko: Claustro osoak, irakasle bakoitzak txostena nola erabili erabakitzeko.

Zertarako ari zareten idazten: Zuen claustrokideak informatzeko zer duten eskuartean eta zer aurkituko duten hor.








1.1 Glosategia


	Helburuak

	
funtsezko konpetentziak eskuratuta ikasleek etaparen amaierarako helduta beharko lituzketen lorpenak.



	Irteera-profila

	
oinarrizko hezkuntza amaitzerako ikasle guztiek konpetentzietan helduta behar duten maila, aukera emango diena bizitza-proiektua arrakastaz garatzeko eta bizitzan zehar funtsezko konpetentziak garatzen jarraitzeko



	Funtsezko konpetentziak

	
ikasleek arrakastaz aurrera egin ahal izateko eta bizitzan zehar erronka eta desafio nagusiei aurre egin ahal izateko ezinbestekotzat jotzen diren jardunak. Pertsona guztiek beren errealizazio eta garapenerako behar dituztenak dira, bai eta herritartasun aktiboa, gizarte-inklusioa eta enplegua sustatzeko behar direnak ere.



	Konpetentzia espezifikoak

	
arlo eta ikasgai bakoitzeko oinarrizko jakintza beharrezkoa den jardueretan edo egoeretan ikasleek baliatzen jakin behar duten neurriak. Konpetentzia espezifikoak alde batetik funtsezko konpetentziak eta bestetik ikasgaietako oinarrizko jakintzak eta ebaluazio-irizpideak lotzeko eta zehazteko elementuak dira.



	Ebaluazio-irizpideak

	
arlo edo ikasgai bakoitzaren konpetentzia espezifikoetan aipatutako jardueretan edo egoeretan ikasleek ikaskuntza-prozesuaren une jakin batean iritsi beharko lituzketen jardun-mailak adierazten dituzten erreferenteak.



	Oinarrizko jakintza

	
arlo, ikasgai edo eremuetako berezko ezagutza, trebetasun eta jarrerak, edonork sakontasunez ezagutu, artikulatu eta mobilizatu behar dituenak konpetentzia espezifikoetan definitutako gaitasunekin batera, problemak konpontzeko edo egoera jakin batzuetan erronkei aurre egiteko. Curriculum-proposamen honetan, konpetentzia espezifikoak eskuratzeko eta garatzeko egiten duten ekarpenarengatik hautatzen dira oinarrizko jakintza horiek, nahiz eta diziplina-logikak eduki horiek hobeto antolatzen eta aurkezten laguntzen duen



	Ebaluazio hezitzailea

	
irakasteko eta ikasteko prozesua ebaluatzeko modalitate bat da, izaera erregulatzailea duena, eta ikasleen zailtasunak eta aurrerapenak hautematea du xede, prozesu didaktikoa ikasleen beharretara egokitzeko.



	Eremua

	
curriculumaren antolaketa globalizatua eta diziplinartekoa, zenbait diziplina elkarren artean erlazionatzen dituena, eta ikasgaien edo arloen atalen batura baino gehiago dena. Eremuak bertan sartutako arloei edo ikasgaiei dagozkien konpetentzia espezifikoak, ebaluazio-irizpideak eta oinarrizko jakintza biltzen ditu.



	Ikas-egoerak

	
ikasleei funtsezko konpetentziekin eta konpetentzia espezifikoekin lotutako jarduerak garatzea eskatzen dieten egoerak eta jarduerak, konpetentzia horiek eskuratzen eta garatzen laguntzen dutenak. Ikas-egoeretatik abiatuta egindako lanak aukera ematen du konpetentzien araberako ikaskuntzaren ikuspegiaren oinarrian dauden jakintza eta gaitasunak uztartzen dituzten egoeratan oinarrituta egituratzeko ikasturte-programazioa edozein maila, arlo, ikasgai edo eremutan.



	Ikaskuntzarako diseinu unibertsala (IDU)

	
curriculuma garatzeko printzipioak dira, ikasle guztiei hezkuntzarako sarbidean aukera-berdintasuna ematen dietenak, eta haien helburua benetako inklusio eta parte-hartzea lortzea da, ikasle guztientzat ikaskuntzarako oztopoak minimizatuz eta ikasteko aukerak maximizatuz.









2 EEMB eta Hizkuntzen Portfolio Europarra

Hizkuntzen Ikaskuntza Irakaskuntza eta Ebaluaziorako Europako Erreferentzia Markoa eta Hizkuntzen Portfolio Europarra

📹

Baliabideak: (Alario Trigueros et al., 2004; Davis et al., 2004; Europako Kontseilua, 2005b, 2020) *

Saio honetan, Europako hizkuntza politikaren oinarriak aztertzen dira. Ikasleek hizkuntza mailak eta hizkuntza portfolioa ulertzeko tresnak hartuko dituzte, eta beraien hizkuntza ibilbidea aztertzeko aukera izango dute.

Bereziki, saiatu behar dugu ulertzen zer ari garen esaten A1, B2 edo C1 esaten dugunean. Jakin badakigu ez dena berdin hogeita bi urteko irakaslegai baten komunikazio bidea eta ikasle izango dituen HH 4ko edo LH 2koaren komunikazio bidea. Baina hizkuntzaz eta hizkuntz komunikazioaz ari garenez, geure burua ezagututa, ikasleak ezagutzen saiatuko gara.


	Sarrera Hizkuntza politikaren garrantzia Europako testuinguruan


	HIIEEEM-ren Historia: Nola sortu zen, zein helburu dituen eta nola erabil daitekeen


	Hizkuntza mailak


	Baliabideen gaineko hausnarketa





2.1 Hizkuntza politikaren garrantzia Europako testuinguruan

Hemengo informazioaren oinarria Europar Batasuneko zenbait dokumentu ofizial da. Horrek ikasleari lagundu behar dio jakiten zer esaten den Europan, ez pentsatzen hemen deskribatzen den prosazko errealitatea errealitatearen deskripzioa denik.

Dokumentuak: (Europako Kontseilua, 2005a, 2005b; Europako Kontseilua, 2022; Europako Parlamentua, 2023)


2.1.1 Kohesioa, hazkundea eta enplegua atalean (3.)1

Kultura, hezkuntza eta kirola (3.6.)

Europar batasuneko hizkuntz politika (3.6.6.)



2.1.2 Oinarri juridikoa:

EBaren oinarria: Aniztasunean Batuta.

Maastrichteko Ituna

Europar Batasunaren Funtzionamenduari buruzko Tratatua


«la acción de la Unión se encaminará a desarrollar la dimensión europea en la enseñanza, especialmente a través del aprendizaje y de la difusión de las lenguas de los Estados miembros»



Hizkuntz aniztasuna oinarrizko balioa

Europar Batasunaren Oinarrizko Eskubideen Gutuna


Europar Batasuneko Oinarrizko Eskubideen Gutunak debekatu egiten du hizkuntzagatiko diskriminazioa (21. artikulua), eta hizkuntza-aniztasuna errespetatzeko betebeharra ezartzen dio Batasunari (22. artikulua).





2.1.3 Helburuak


La política lingüística de la Unión se basa en el respeto de la diversidad lingüística de todos los Estados miembros y en la creación de un diálogo intercultural en toda la Unión. Con el fin de poner en práctica el respeto mutuo, la Unión promueve la enseñanza y el aprendizaje de lenguas extranjeras y la movilidad de los ciudadanos a través de programas dedicados a la educación y la formación profesional. Se considera que el conocimiento de lenguas extranjeras es una de las capacidades básicas que ha de poseer todo ciudadano de la Unión para aumentar sus oportunidades de formación y de empleo. En su contribución a la Cumbre sobre los derechos sociales celebrada el 17 de noviembre de 2017 en Gotemburgo (Suecia), la Comisión expuso la idea de un «Espacio Europeo de Educación» en el que, para 2025, «hablar dos idiomas, además de su lengua materna, sea lo normal» (véase la Comunicación). La Unión colabora, asimismo, con los Estados miembros en la protección de las minorías sobre la base de la Carta Europea de las Lenguas Regionales o Minoritarias del Consejo de Europa





2.1.4 Emaitzak

A. Hizkuntza-politikaren bilakaera eta hizkuntzen arloko ikerketari laguntzea


	Hizkuntzak ikasteko laguntza


	Hizkuntza-gaitasunari buruzko datuen alderaketa


2005ean, Batzordeak hizkuntza-gaitasunaren Europako adierazleari buruzko komunikazio bat argitaratu zuen, estatu kide bakoitzeko hizkuntza-gaitasun orokorrak neurtzeko tresna bat2. Batasunak, halaber, Europako Kontseiluaren Hizkuntzen Europako Erreferentzia Esparru Bateratuaren3 erabilera sustatzen du: ikaskuntza, irakaskuntza, ebaluazioa. Tresna hori «hizkuntza-programak, ikasketa-planetarako jarraibideak, irakaskuntza- eta ikaskuntza-materialak eta atzerriko hizkuntzetako gaitasunak ebaluatzeko ahalik eta oinarri gardenena, koherenteena eta osatuena emateko» diseinatu zen. Gaur egun, oso zabalduta dago Europan eta beste kontinente batzuetan.









2.2 Europako Erreferentzia Marko Bateratua

Nola sortu zen, zein helburu dituen eta nola erabil daitekeen








Izen asko, itzulpen ugari, nahaste iturri




Hizkuntzetarako Europako Erreferentzia Esparru Bateratua, Hizkuntzen Europako Erreferentzi Marko Bateratua, Hizkuntzen Europako Erreferentzia-Esparru Bateratua, Hizkuntzetarako erreferentzia-esparru komuna, Hizkuntzetarako Europako Marko Komuna, Europako Erreferentzia Marko Bateratua,Hizkuntzetarako Erreferentzia Sistema Europarra








2.2.1 EEMBren helburuak



	elkarlana sustatzea eta erraztea herrialdeetako hezkuntza-erakundeen artean;


	elkarren hizkuntza-egiaztagiriak onartzeko oinarri sendoa ematea; |


	ikasle, irakasle, ikastaroen diseinatzaile, erakunde aztertzaile eta hezkuntza-arloko administrariei beren ahaleginak kokatzen eta koordinatzen laguntzea.




Europako Kontseilua (2005b)





[image: ]

EEMB: eskema deskribatzailea





2.2.2 Hizkuntza mailak

Neurtzeko bide (eta irizpide) ugari dago. Sarrera interesgarri eta antolatua irakur dezake interesatuak Europako dokumentu originalean Europako Kontseilua (2005b) .



[image: ]

EEMB, 43. orr. (izenik ez du jatorrizkoan)

3 Hurbilpen bat hizkuntza ez‐curricularren trataerara HH eta LH etapetan

📹 *

Haur Hezkuntzan (HH) eta Lehen Hezkuntzan (LH) hizkuntza ez-curricularren trataera eza edo eklektikoa azken urteotan gero eta gehiago igartzen da, ikasleen jatorri linguistiko eta kulturalaren ugaritze prozesuari aurre egiteko eredu argien falta dela eta. Eskolak, tradizionalki, curriculum dekretu eta garapen ofizialetan jasotako hizkuntzen irakaskuntzan ardaztu dira; hala ere, ikasleen etxeko hizkuntzak edo jatorrizko hizkuntzak gero eta gehiago ari dira agertzen hezkuntza-politiken eta ikerketa pedagogikoen eztabaidan. Testuinguru honetan, oinarrizkoa da ulertzea zer rol izan dezaketen hizkuntza horiek hezkuntzan, nola jasotzen diren araudietan eta politiketan, eta zein praktika garatzen ari diren eskoletan. Kapitulu honek, hain zuzen ere, ikuspegi teoriko eta normatibo desberdinen azterketatxu bat egiten du, eta aldi berean ikasgelako benetako praktikekin alderatzen du, hizkuntza ez-curricularrek hezkuntza inklusiboan eta gizarte-kohesioan duten zereginaz hausnartzeko.




Hizkuntzen Europako Erreferentzi Marko Bateratuaren liburu osagarria 2020aan argitaratu zen eta 2022an euskarazko bertsioa zabaldu zen (Europako Kontseilua, 2022). Horretan Gaitasun Eleaniztuna eta Kulturaniztuna zehaztu ziren norbanakoaren aniztasun kultural eta linguistikoaren aberasgarri.

Ikuspegi eleaniztunak…


…gizabanakoak hizkuntza baten kultur ingurunean duen hizkuntz esperientzia zabaldu ahala, hasi familia-hizkuntzatik eta gizarte-hizkuntzaraino, oro har, eta beste herri batzuetako hizkuntzetaraino gero (izan eskolan edo unibertsitatean ikasiak, edo zuzeneko esperientziaren bidez ikasiak), hizkuntza horiek eta kultura horiek ez ditu adimeneko gune berezietan gordetzen; aldiz, komunikazio-gaitasun bat garatzen du, hizkuntz arloko ezagutza eta esperientzia guztien bidez eta hizkuntzen arteko harremanaren eta elkarreraginaren bidez. (EEMB, 2001, 1.3 atala)

– Europako Kontseilua (2005b)





[image: ]

Gaitasun eleaniztuna eta kulturaniztuna (Europako Kontseilua, 2022)










EAEko hezkuntza sistema familientzat azaldua





	EAEko hezkuntza sistema. Familientzako informazioa










3.1 Araudiak eta europar gomendioak

Euskal Herritik hasi eta Europako zenbait eskualdetan hizkuntza ez-curricularren1 trataera aztertzen du, haur hezkuntzan zein lehen hezkuntzan. Aurreikusitako marko normatibo eta teorikoak alderatu dira benetako eskola-praktikekin, eta ikuspegi inklusiboen zein baztertzaileen argudio nagusi batzuk identifikatu dira; ahaleginez erreferentziak eta adibideak gehituta.

Araudia: Nazioarteko erakundeek hizkuntza-aniztasunaren trataera positiboa sustatzen dute. Europako Kontseiluaren gomendioek estatuak animatzen dituzte curriculumekoak ez diren etxeko hizkuntzak hezkuntza-prozesuan txertatzera eta, posible denean, formalki aitortzera (Europarat, 2022). Halaber, Europako Batasunaren 2019ko Gomendioak eskoletan “hizkuntzen kontzientziazioa” garatu beharra aldarrikatzen du, ikasleek dakizkiten baina ikastetxean erakusten ez diren hizkuntzak ere kontuan hartuta(Europako Kontseilua, 2019). Estatu mailan, legeek heterogeneoki jorratzen dute gaia: Espainiako markoan hezkuntza-lege berriak (Estatuko Buruzagitza [Jefatura del Estado], 2020) “konpetentzia eleaniztuna” txertatu du oinarrizko gaitasun bezala, hau da, ikasleak hizkuntza desberdinak erabiltzera eta hizkuntzen arteko transferentziak egitera bultzatzen ditu.

Frantziako araudipean, aldiz, frantsesa da ikas-hizkuntza nagusia, nahiz eta eskaini izan diren urte luzez jatorrizko hizkuntzetako klase hautazkoak (italiera, gaztelania, arabiera, portugesa, turkiera eta serbiera) ELCO2 programen bidez ; 2020tik aurrera, Frantziak programa horiek bertan behera utzi eta hizkuntzok “atzerriko hizkuntza” kategorian integratzen saiatu da; utzi zirenean LHko 80.000 bat ikasle ari zen. Egungo EILE (Enseignements internationaux de langues étrangères) proiektuan lau hizkuntzak hartzen dute parte: arabiera, italiera, portugesa eta turkiera3.

Hegoaldeko autonomia elkarteetan, EAEko eta Nafarroako curriculumen markoek printzipioz hizkuntza-aniztasunari buruzko jarrera irekiak jasotzen dituzte, baina ez dute espresuki hizkuntza ez-curricularren irakaskuntzaz edo ikaskuntzaz jarduten. EAEko Heziberri 2020 planak eleaniztasun integratua aipatzen du. Baina praktikara begira, curriculumaren garapen publikoan arreta bi hizkuntza ofizialetan jarri da. Bestalde, Ipar Euskal Herrian Frantziako legedia aplikatzen denez, ikastetxe barruan EILE proiekturako departamentuko ordezkaririk ez dago; nekez eta ozta-ozta euskararen beraren irakaskuntza aurki daiteke berezko euskararen lurraldean ikastetxe publikoetan, tokian tokiko salbuespen bakanekin (adibidez, ikasleen jatorrizko hizkuntzetako eskolaz kanpoko talde batzuk).



3.2 Ikuskera teoriko eta pedagogikoak

Ikuspegi inklusiboek diote ikasleen hizkuntza guztiak direla haien identitate eta ikaskuntzaren oinarri, eta eskolak baliabide bezala erabili behar dituela. Translanguaging-a (Williams, 1994) edo hizkuntzen arteko uztartzea bezalako heziketa-ikuspegiak proposatzen dira: ikasleari bere ama-hizkuntzan pentsatzen eta adierazten uztea, helburu akademikoak lortzeko bidea errazteko.

Europar Komunitate zientifikoak ere hizkuntzen trataera integratua eta eleaniztasunaren aldeko pedagogiak babestu ditu; esaterako, Ikaskuntzarako Diseinu Unibertsala (IDU) eta HEBI/CLIL edota hizkuntza-paisaia hezitzailea aipatzen dira praktika egokien artean. Horien arabera, ikasleek ez lukete euren etxeko hizkuntza “eskola-atarian utzi behar, baizik eta harekin ikaskuntza bultzatu”4 (Europarat, 2022); hain zuzen, ikasleen hizkuntza propioak aitortzea eta erabil daitezkeen egoeretan txertatzea funtsezkoa litzateke, ikasteko motibazioa, konfiantza eta partaidetza areagotzeko. Kontrako ikuspegiek, ordea, hainbat kezka azaleratzen dituzte: batetik, curriculumaren zama handitzea eragingo omen litzateke (hizkuntza gehiago sartzeak denbora kentzen baitio hizkuntza ofiziala sakonago ikasteari) eta, bestetik, ziurtasun faltako argudioak erabiltzen direla ere salatzen dute (ebidentzia nahikorik ez omen dagoela esateko ama-hizkuntzan trebatzeak derrigorrez hobekuntza nabarmenak dakartzanik). Elebakartasun akademikoaren aldeko jarrerek diote eskolak hizkuntza komun baten bitartez berdintasuna eta kohesioa ziurtatu behar dituela, eta ikasle etorkinek lehenbailehen murgildu behar dutela eskolako hizkuntza nagusian. Kritiko horien ustez, “jatorrizko hizkuntza ikasteko denbora ikaskuntza ofizialerako erabili beharko litzateke” eta interdependentziaren hipotesiaren (H1ak H2a indartzen duela dioenaren) aldeko froga gutxi dagoela azpimarratu dute (Can-Nizamoğlu, 2019).

Dena den, aditu askoren esanetan, ikuspegi baztertzaileok ez dira datuetan oinarritzen, sentipen edo ideologia jakin batzuetan baizik, eta gaur egun ikasleen ama-hizkuntzen aldeko ikuspegia nagusitzen ari da hezkuntza inklusiboaren diskurtsoan. Erabiltzen diren ikerketa eta kasuen azterketak datuen argitara aztertu beharra dago, zer den lastoa eta zer garia jakin nahi badugu.


3.2.1 Praktikak eta programak

Gure inguruan hasi eta Europan zeharreko arau eta praktika batzuei begiratuko diegu, arauak direla ikuskeratik galdu barik.


3.2.1.1 Hego Euskal Herrian

Teorian, hezkuntza-erakundeek hizkuntza-aniztasuna positiboki baloratzen dute. Adibidez, EAEko Inklusio Planak (2019–2022) dio ikasle etorkinen integrazioa bermatzeko beharrezkoa dela harrera linguistikoa eta kulturartekotasuna lantzea. Praktikan, ordea, eskoletan lehentasunezkoa da ikasle berriei euskararen (eta/edo gaztelaniaren) gaitasunak ahalik eta azkarren irakastea. Harrera-gelak eta hizkuntza-laguntzako programak antolatu dira ikasle etorri berrientzat, baina normalean helburu nagusia ikas-hizkuntza ofizialetan murgiltzea izan ohi da, ez hainbeste haien jatorrizko hizkuntzetan trebatzea edo sendotzea. Hala ere, badira zenbait ekimen interesgarri: esate baterako, familien parte-hartzea sustatzeko jarduerak (kultura eta hizkuntza desberdinen asteak antolatzea, gurasoek euren hizkuntzan ipuinak kontatzea gelan, etab.) edo ikastetxeko hizkuntza-paisaia aberastea (ikasgelako agurrak, zenbakiak edo oinarrizko hitzak ikasle guztien hizkuntzetan jartzea). Zenbait eskola-saretan protokoloak garatu dira ikasle etorkinen harrera eleaniztuneko planak egiteko, tutoreek familia berriaren hizkuntza errealitatea kontuan hartu behar dutela dioten planak. Edonola ere, ez dago euskal hezkuntzan derrigorrezko politika edo programa formalik ikasleen ama-hizkuntzak irakasteko, salbu eta komunitate jakin batek bere kabuz (edo enbaxada edo kontsulatu bidez) antolatzen dituen eskolaz kanpoko klaseak.

Esanguratsua da datu hau: EAEko ikasle etorkin berrien %63ren etxeko hizkuntza gaztelania da, eta gainerako gehiengoena portugesa (%10 inguru) eta arabiera/tamazigh dira; txinera eta errumaniera ere badaude ehuneko txikiagoetan (Berasategi, 2015). Horrek esan nahi du etorkin askok gaztelaniarekin komunikatzeko gaitasun nahikoa dutela hasieratik, baina euskararekin ez, eta ondorioz, kasu askotan gurasoek D ereduko murgiltze eredu oso euskaldunera baino erdarazko ereduetara (A/B) bideratzen dituzte seme-alabak.

Horrek muga bat sortzen du: ikasle horiek aukera gutxiago izango dute euskaraz trebatzeko, eta aldi berean eskolak ez du baliabide berezirik eskaintzen haien ama-hizkuntza mantentzeko.



3.2.1.2 Ipar Euskal Herria

Frantziako estatuko eskoletan hizkuntza bakarreko immersio eredua nagusi da (frantsesean), salbu eta Seaskako ikastolen kasuan, eta neurri baxuagoan, Ikas BI proiektuko eta giristino eskoletako proiektuko diseinu elebidun gutxi batzuk (horiek ere frantsesaz gain euskarari dagozkio, ez etorkinen hizkuntzei). ELCO programen ondorengo EILEren inplimentaziorik ez dago ez Ipar Euskal Herrian ez Departamentuko beste inon ere. Hortaz, Ipar EHko errealitatea da ikasle etorkinen ama-hizkuntzak eskolatik kanpo geratzen direla gehienean; hala ere, komunitate batzuek (Magrebekoak, portugaldarrak, etab.) asteburuko edo arratsaldeko ikas komunitarioak antolatzen dituzte, elkarteen bitartez, umeek beren hizkuntza gal ez dezaten.



3.2.1.3 Europan zehar

Europar panorama oso anitza da hizkuntza ez-curricularren trataerari dagokionez. Iparraldeko herrialdeak (Suedia, Norvegia, Finlandia…) aitzindari dira ama-hizkuntzen irakaskuntza instituzionalizatzen. Suedia da eredurik garbiena: 1977ko Home Language Reform-az geroztik, ikasle orok eskubidea du bere etxeko hizkuntza irakasgai modura ikasteko, haur hezkuntzatik bigarren hezkuntzara bitarte. Udalerriak behartuta daude Mother Tongue Instruction (MTI) eskolak antolatzera, gutxienez, 5 ikasleko hizkuntza-taldeak badaude eta irakasle kualifikatua eskuragarri4. 

Ondorioz, Suediako hezkuntza-sisteman 150 hizkuntza baino gehiago eskaintzen dira MTI ikasgai moduan urtero. Suediako lege babesa oso sendoa da arlo honetan: Hizkuntza Legeak eta Hezkuntza Legeak bermatzen dute eskubide hori, nahiz eta praktikan zenbait muga egon (irakasle eskasia zenbait hizkuntzatan, edo klase horiek eskola-orduetatik kanpo antolatzen direlako).

Norvegian antzeko eskubidea dago Hezkuntza Legearen 2-8 atalean: ikasle etorkinek “bere ama-hizkuntzan irakaskuntza eta norvegierazko bigarren hizkuntza laguntza jasotzeko eskubidea” dute denbora batez. Norvegiako udalerri askok bi sistema uztartzen dituzte: hastapenean, irakasle elebidunek ikasgai batzuk bi hizkuntzatan ematen dizkiete ikasle berriei (irakaskuntza elebiduna), aldi berean norvegiera indartzen dieten bitartean. Hala ere, praktika horiek iragankortzat hartzen dira normalean: helburua da ahalik eta azkarren ikasleak norvegierazko klase arruntetara eraman ahal izatea. Finlandian, hizkuntza gutxiengoen eskubideak oso errotuta daude (adibidez, suomierazko eskoletan suediar hiztun gutxiengoarentzat eta alderantziz), eta horrez gain, etorkin hizkuntza askotan udalerriak klase osagarriak eskaintzen ditu (2010eko hamarkadan 50etik gora hizkuntza irakasten ziren Finlandiako udal eskola batzuetan).

Mendebaldeko Europan, Alemaniak eta Suitzak neurri baldintzatuak dituzte: lurralde edo kantoi batzuetan administrazioak Herkunftssprachlicher Unterricht (HSU) deituriko klaseak antolatzen ditu hizkuntza “handietan” (esaterako, turkiera, italiera, poloniera, errusiera…), baina beste kasu askotan, klase horiek etorkinen jatorrizko herrialdeen kontsulatu edo enbaxaden esku daude (adibidez, Turkia edo Italiako gobernuek bidalitako irakasleekin). Bi herrialde hauetan, beraz, eskaintza ez da nazio mailan homogeneoa: badira estatu-federatuan programa sendoak dituzten länder edo kantoiak, eta beste toki batzuetan ia ez dago aukerarik. Oro har, Alemanian eta Suitzan klase horiek aukerakoak eta eskolaz kanpokoak izaten dira, eta askotan parte-hartze apalarekin (Can-Nizamoğlu, 2019) . Hala eta guztiz ere, zenbait eskualdetan aurrerapenak ikusi dira: adibidez, Ipar Renania-Westfalian jatorrizko hizkuntzak hautazko ikasgai ofizial moduan baloratzen dira (nota eta guzti).

Hego Europan, joera orokorra hizkuntza ez-curricularren trataera murriztailetzat hartu ahal da. Espainian, ez dago estatu mailako lege edo programarik etorkinen ama-hizkuntzei heltzeko; ordea, indarrak bideratzen dira ikasle etorri berriei gaztelania (edo autonomia erkidegoari dagokion hizkuntza koofiziala batzuetan) irakasteko atal berezien bidez (ikasgela erregularetik kanpo ordu batzuk). Kulturartekotasuna aipatzen da hezkuntza printzipio bezala, eta zenbait ikastetxetan “hizkuntzen atalak” edo kultura arteko tailerrak egiten dira (esate baterako, marokoar jatorriko ikasleen familiek haien kulturako errezetak edo istorioak aurkezten dituzte, etab.), baina horiek ez daude sistematikoki antolatuta. Italian, 1990eko hamarkadan neurri batzuk hartu ziren (1998ko Testo Unico sull’Immigrazione legea) etorkinen kultur eta hizkuntzak eskolan aintzat hartzeko; hala ere, praktikan, Italiako eskolak ere italieraren immertsioan oinarritzen dira. Badira toki batzuetan udalek edo probintziek lagundutako Corsi di lingua e cultura d’origine direlakoak (batez ere hirietan, arratsaldetan komunitate handien hizkuntzetarako klaseak – adibidez, Erroman edo Milanen badaude txinerazko eta arabierazko klaseak antolatuta –), baina estatu-mailan ez da betebeharrik. Portugalek ere antzeko politika izan du: immigranteen seme-alaben integrazio linguistikoa portugesaren bidez bideratu du.

Erresuma Batua eta Irlanda kasu bereziak dira, euren hezkuntza-sistemek EAL (English as an Additional Language) delakoari garrantzia ematen diotelako. Erresuma Batuan, legeak ez du aurreikusten etxeko hizkuntzen irakaskuntza, baina eskoletan badago nolabaiteko malgutasuna: komunitate handiak dauden tokietan, batzuetan udalek edo eskola batzuek borondatez antolatzen dituzte klase edo baliabide gehigarriak (adibidez, Birmingham-en urduerazko literatur tailerrak eskaini izan dira eskola jakin batzuetan). Oro har, Ingalaterran eta etorkin ugari dituzten beste lurralde batzuetan (Londres, etab.), oso ohikoa da eskola bakoitzean 30-40 hizkuntza desberdin hitz egiten duten ikasleak egotea; eskolek euskarri eleaniztun informala garatu dute kasu askotan: ikasle ohien edo komunitateko laguntzaileen sarea, beharren arabera itzulpenak egiteko edo zailtasunak dituzten haurrekin lanean aritzeko. Hala ere, ez dago irakasgai zehatzik: ingelesa da ikas-hizkuntza, eta komunitate-etapak edo kanpo eskola komunitarioak dira haurrek beren etxeko hizkuntzetan trebatzen jarrai dezaten bide bakarra. Irlandan antzera, azken urteotan immigrazioa hazi den arren, hezkuntza-sistemak ingelesa du ardatz (eta gaelikoa, kasu batzuetan); eskoletan animatzen da ikasleen familien hizkuntzak errespetatzera, baina eduki formalik gabe.

Guztira, hiru kategoria bereiz daitezke Europan:


	herrialde babesleak: Hizkuntza ez-curricularrak eskola-politiketan txertatu eta sustatzen dituztenak, adib. Suedia, Finlandia, Luxenburgo,

	baldintzapeko babesleak neurri partzialak edo aukerakoak dituztenak adib. Alemania, Suitza, Italia, Herbehereak

	eta murriztaileak hizkuntza bakarreko-edo ikuspegi zorrotza dutenak, laguntza gehigarririk gabe, adib. Frantzia, Erresuma Batua, Espainia.



Oharrak: Luxenburgok eta Herbehereek ez dute lege-eskakizunik ama-hizkuntzen irakaskuntzarako, baina ekimen interesgarriak dituzte. Luxenburgok, biztanleriaren %20 portugaldarra izanik, portugeseko klase osagarriak integratu ditu zenbait eskolatan; Herbehereetan, 2019tik Language Friendly School sareak zabaltzen ari dira5, eskola eleaniztunagoak sustatuta.





3.3 Desadostasun nagusiak: inklusioa vs bazterketa

Hizkuntza ez-curricularren gaian, bi ikuspegi nagusik egiten dute talka maiz:


3.3.1 Inklusioaren aldeko ikuspegia:

Ikuspegi honek dio ikasleen hizkuntza guztiak altxor bat direla bai haientzat bai komunitate osoarentzat, eta eskolak altxor hori errekonozitu eta baliatu behar duela. Argudio nagusiak honakoak dira:


	Hezkuntza eskubidea eta berdintasuna: ikasleak ezin dira behartu bere identitatearen zati bat, hizkuntza, eskolatik kanpo uztera; haurraren garapen osoa sustatzeko, bere ama-hizkuntza onartu eta integratu behar da.


	Ikaskuntza eta garapen kognitiboa: hizkuntza batean lortutako gaitasunak beste hizkuntzetara transferi daitezke; Jim Cummins-en interdependentzia hipotesiaren arabera, H1aren garapenak H2aren ikaskuntza erraz dezakeela suposatzen da. Ondorioz, ikaslearen oinarrizko hizkuntza ondo eraikita badago, hizkuntza berriak ikastea azkarragoa eta sakonagoa izango da.


	Motibazioa eta autoestimua: Eskolak bere jatorrizko hizkuntza eta kultura aitortzen badizkio ikasleari, ikasle hori onartua eta baloratua sentitzen da, eta horrek bere motibazio akademikoa hobetzen du. Alderantziz, bere hizkuntza “ezkutatu” beharra baldin badu, autoestimu galtzea eta atxikimendu eskasa eragin dezake.


	Familia-inplikazioa: Gurasoek normalean ez dute eskolako hizkuntzan maila alturik izaten etorkin berrien kasuan; beraz, haien hizkuntza sartuz gero eskola-dinamikan, gurasoek errazago parte har dezakete (adierazpenak ulertuz, esaterako bileretan itzultzaileak edo baliabide eleanitzak eskainiz, etab.). Horrek zubiak eraikitzen ditu eskola eta komunitatearen artean.


	Ondare kulturala eta gizarte-kohesioa: herrialde bateko eskolak bertako kultura transmititzeaz gain, aniztasuna eta tolerantzian hezteko tokiak ere badira; ikasle guztiek besteen hizkuntzak ezagutzea (gutxienez izenez edo zenbait hitz) lagungarria da elkarren arteko errespetua eta jakin-mina sustatzeko. Horrek, etorkizunean, gizarte-kohesio handiagoa ekar lezake, immigrazioari lotutako aurreiritziak murriztuz.




Ikuspegi inklusibo honen alde ebidentzia ugari pilatu da azken urteotan: adibidez, UNESCOk etengabe azpimarratu du ama-hizkuntzan oinarritutako hezkuntza funtsezkoa dela ikaskuntza esanguratsurako, bereziki lehen urteetan.

Language Friendly School ekimenak zerrenda bat eskaini du6 etxeko hizkuntzak integratzearen onurekin:


	haurrak hobeto eta bizkorrago ikasten dute ulertzen duten hizkuntza batean;

	eskolan gusturago daude eta etxean bezala senti daitezke;

	autoestimua handitzen da;

	gurasoen parte-hartzea areagotzen da;

	eta, epe luzera, ikasle eleaniztunek arrakasta akademiko eta sozioekonomiko handiagoak lortzen dituzte, ikasketak gehiagotan bukatuz



Bestalde, apunteok idazteko orduan ez da aurkitu ikerketarik ama-hizkuntzaren erabilerak hizkuntza nagusiaren ikasketan kaltea eragiten duela dioenik, eta bai ugari egoera batzuetan mesedegarria ere badela diotenak; Alemaniako zenbait azterlanen arabera, jatorrizko hizkuntzetako klaseetara joateak ez du eragin negatiborik alemanezko emaitzetan, eta “ziurtasunez ekartzen du familiaren hizkuntzaren garapen osagarri bat, hots, hizkuntza-gaitasun gehigarria”, Duisburg-Essen-eko Unibertsitatean, Ipar Renania-Westfalian, Alemaniako jardunen inguruko ikerketa taldea dago7 . 

Inklusioaren aldekoek nabarmentzen dute, halaber, ikasleen etxeko hizkuntzak ikasgelan erabiltzeak ez duela urratzen derrigorrezko hizkuntza ofizialaren erabilera: irakasleak, hala ere, hizkuntza ofizialean jarraituko du irakasten, baina aldi berean ikasleek beste hizkuntzak erabil ditzakete ikasteko lagungarri bazaie (Europako Kontseilua, 2019). Azken finean, ezagutzak erakusten digu hizkuntza askoren erabilerak ez duela kaltetzen, aberasten baizik.



3.3.2 Baztertzearen aldeko ikuspegia, etorkinen hizkuntzak baztertzearen aldekoa.

Ikuspegi horrek, tradizionalki, eskolaren misio nazio eragilean du jatorria: eskola herritar berdin eta kohesionatuak sortzeko tresna litzateke; horretarako, hizkuntza komun bakarrean jardun behar du. Argudio nagusia izaten da hizkuntza ofizialaren (edo hegemonikoaren) ikaskuntza lehenetsi beharra; horren ondorioz, ikasle etorkinek hizkuntza horretan murgildu beharra leukakete. Euskal Herriko inguruan, bereziki, gutxienez hiru ikuskera nazionalistak eragindako diskurtso eta erabakiak aurki ditzakegu. Euskaldunoi, baina, erregio hizkuntza edo hizkuntza koofizialdunaren papera egokitu zaigunez, nekezago aurkituko ditugu diskurtsuon ohiartzuna gure hizkuntzan.

Bestelako hizkuntzak tartekatzeak distrakzioa eragiten du, ikuskera honen arabera: adibidez, ordutegi murritz batean, astean zenbait ordu erabiltzea ikasleen ama-hizkuntzetan irakasteko denbora galtzea litzateke, denbora hori hizkuntza nagusiaren praktikak hart lezakeenean. Argudio hori sostengatzen da ideia honekin: “Haur txikiak hizkuntza bat ikasi behar badu, hobe du dena murgiltze osoan jasotzea; bestela nahastu egingo da”.

Bestalde, ikuspegi baztertzaileak seinalatzen dute froga enpiriko nahikorik ez dagoela ama-hizkuntzen erabilera akademikoak mesede handirik egiten dionik ikaskuntzari: esaten dute esperimentuek ez dutela konklusio garbirik erdietsi; esate baterako (hala aipatu izan dira  Berthele eta Vanhove (2020) bezalako lanak, interdependentzia hipotesia zalantzan jarri dutenak). Era berean, kezkatzeko modukotzat jotzen dute curriculuma urtzeko arriskua: eskola-orduak mugatuak direnez, lehentasunak ezartzea beharrezkoa dela diote, eta haien ustez hizkuntza gehiegi sartzeak oinarrizko hizkuntza-helburuak (irakurmena, idazmena hizkuntza nagusian) lortzea zaildu dezake. Zenbait irakaslek (batez ere prestakuntza eleaniztunik jaso ez dutenek) diote praktikotasun arazoak ere badirela: nola utzi ikasle bati bere hizkuntzan ariketa bat egiten, irakasleak berak hizkuntza hori ulertzen ez badu? Baliteke kontrol falta edo taldeen arteko bereizketa sortzea: adibidez, ikasgela batean, hizkuntza bereko ikasleak elkartu eta bere hizkuntzan hitz egiten hasten badira, irakasleak ezin du jakin ongi ari diren lanean ala ez. Gainera, gainerako ikasleek baztertuak senti litezke ulertzen ez duten hizkuntza bat entzunda. Ikuspegi elebakarren aldekoek ere azpimarratzen dute gizarteratzea dela helburua: etorkinek herrialde berriaren hizkuntza ikasi ezean, ghetto linguistikoak sor litezkeela ohartarazi ohi dute. Adibidez, zenbait komunikabidek tonu negatiboan plazaratu izan dituzte datuak: Europako egunkaririk salduen eta irakurrienean, Alemaniako Bild egunkarian, 2018an hurrengoa argitaratu zen: “103 haurretatik bakarrak hitz egiten du alemanez etxean” (Bruns, 2018) ; bertan ondorioztatzen zuen hori problema zela.



[image: ]

Bild egunkariko, Europako salduen eta irakurrieneko, titularra: Berlingo zuzendaria kexu da: 103 haurretatik batek bakarrik hitz egiten du alemanez etxean







Argudio horien oinarrian aurkitu ditudan lan eta idatzietanasimilazio-ideologia dago (ez dut aurkitu lan akademikorik)8: uste da etorkinek berehala bere jatorrizko hizkuntza eta kultura bigarren maila batean utzi beharko lituzketela, ahal den neurrian herrialde hartzaileko hizkuntza eta ohiturak bereganatzeko. Etorkinen hizkuntzak bazter uztearen aldekoek, finean, elebakartasuna integrazioaren sinonimotzat hartu ohi dute. Ebidentziei dagokienez, ikuspegi horren aldekoek aipatzen dituzten ikerketek (adib. PISAren datuak) erakutsi dutela etorkin askok huts egiten dutela hizkuntza nagusia menperatzeko orduan, eta hortik ondorioztatzen dute irtenbidea hizkuntza nagusian intentsiboki lan egitea dela (eta ez beste hizkuntzetan “distraitzea”). Hala ere, ikuspegi honek ez du erakusten benetan ama-hizkuntzak ez integratzeak inolako hobekuntzarik dakarrenik; areago, errealitatean ikusten da herrialde elebakarretan (adib. Alemanian) arrakala handiak dituztela ikasle bertakoen eta etorkinen emaitzetan, elebakartasunaren eredu zorrotz horrek ez dielako behar duten euskarririk eman talde batzuei. Horrez gain, inklusioaren aldekoek kontra-argudiatzen dute hizkuntza bakarreko murgiltze bortitzek hizkuntza-galera eta identitate-arazoak sor ditzaketela-eta: haurrak, euren ama-hizkuntza gutxietsia ikusten badu, familiarenganako eta bere sustraiekiko harremana narriatu baitaiteke.

Hori ez da hipotesi soila: munduko hainbat komunitatetan dokumentatu da gazte etorkinek beren gurasoen hizkuntza galtzeak familia-komunikazioan arrakalak sortu dituela, belaunaldien arteko ulertezintasuna areagotuz. Bestalde, euskarri elebidun batzuk eskaintzeak ez du esan nahi ikaslea ez denik azkenean integratuko hizkuntza nagusian; adibidez, Suediako datuek erakusten dute beren ama-hizkuntzako klaseetara joaten diren ikasle etorkinek ez dutela emaitza txarragorik suediar hizkuntzan, horrez gain, hobeto gordetzen dituztela gaitasun elebidunak. Ikuskera hau bat dator esfera politikotik datorren ikuskerarekin, Europako Kontseiluak ere argi baitio: “etxeko hizkuntzak eskolan txertatzeak ez du inola ere urratzen hizkuntza nazionala irakasteko lege-betebeharra”, irakasleek berezko eginbehar horri eusten diotelako.


La prise en compte des langues familiales au sein de la classe ordinaire ne remet nullement en cause l’obligation légale d’utiliser la langue nationale comme langue de scolarisation, car c’est ce que font les enseignants dans tous les cours : ils ne connaissent pas et, par conséquent, ne sont pas en mesure de parler les langues familiales de leurs élèves

Europarat (2022)



Bi ikuspegien arteko talkak debate sutsuak eragin ditu hezkuntza-politikan azken urteotan. Hala ere, apurka-apurka, badirudi “hizkuntza baliabide moduan” paradigmak irabazten ari dela akademian eta gaurko agintari politikoen artean. Jatorrizko hizkuntzen irakaskuntza eskolan baliabide baliotsua da, komunitate osoarentzako altxor bat dela aldarrikatzen da gaurko Europar Batasunean. Nolanahi ere, eztabaida eremu askotan dago irekita oraindik, eta ikerketa gehiago eta sakonagoen beharra azpimarratzen da: adibidez, zein baldintzatan da eraginkorrena ama-hizkuntzen integrazioa (irakasleen prestakuntza, curriculum egokitzapenak, material eleanitzak…)? Noiz arte eman behar zaio ikasle bati bere hizkuntzan euskarria (hilabeteak, urteak…)? Nola ebaluatu horrelako programek duten eragina? Galdera hauen erantzunek, ebidentzian oinarrituak, lagunduko dute politikak eta praktika egokituagoak zehazten etorkizunean.








Ariketa ikasgelan




Aipatu den arren, curriculum diseinutik aparte geratzen diren hainbat hizkuntza “ez-curricular” ere bada. Horrekin zer gertatzen den, arauak zer dioen, zein toki izan lezakeen eta zein ematen zaion eskolan eta gizartean. Zalantzoi nolabaiteko erantzunak emateko eskatuko zaie proiektuko hirugarren astean. Horretarako Hezkuntza Saileko zenbait weborri eta dokumentu bi erabiliko dira, aurreko klaseetako dokumentuez eta apunteez gain.


	Immigrazio hizkuntzak eta ikastetxeak

Emigrazioko doluetan bigarrena hizkuntza Achotegui Loizate (2000)

Hezkuntza Saila (2017)

Hezkuntza Saila (2019)

Larrea et al. (2013)

Europako Kontseilua (2022)



Zuok eskola bat zarete, zer eta nola egin behar litzateke zuon ustez ikastetxean? Zergatik?














Ariketa etxerako




Ikasleek banakako idazlana ere egin beharko dute Framapad9 edo Etherpadeko beste instantziaren10 batean –Hurrengo klase batean erabiliko da–.

Claustroaren aurrean irakurri beharreko dokumentu bat sortu beharko duzu. Dokumentu horretan atzerritik etorritakoen hizkuntzaz zer egin behar zenuketen adierazi eta justifikatu behar duzu, besteak zure iritzia ulertu eta sustengatu dezaten lortzeko.

curriculum dekretuetan ikasgai modura jasota ez dauden ikasleen etxeko edo jatorrizko hizkuntzak



Sasoi bateko Enseignement de la langue et de la culture d’origine (ELCO) proiektuaren informazioa Frantziako Hezkuntza Ministerioko webgunean: https://www.education.gouv.fr/l-enseignement-de-la-langue-et-de-la-culture-d-origine-3458



Azalpen artikulua https://pedagogie.ac-orleans-tours.fr/spip.php?article118 eta Hezkuntza Ministerioko informazio orria: https://www.education.gouv.fr/bo/2025/Hebdo33/MENE2517055C



Heritage Language Education erakundeko webgunea: https://www.hlenet.org/post/2023-interview-sweden

Suediako kasuaren balorazioa https://www.hlenet.org/post/2023-interview-sweden



Language Friendly School taldearen webgunea: https://languagefriendlyschool.org/



Language Friendly Schoolen proposamenak Let’s Care Project webgunean: https://letscareproject.eu/jprogramme/1117/



HSUko ikerketa taldearen webgunea: https://www.uni-due.de/daz-daf/hsu-interregio/



Juan Abasolok, 2026ko apirilean idatzia



https://framapad.org



https://github.com/ether/etherpad-lite/wiki/Sites-That-Run-Etherpad

4 IKT hizkuntzaren erabilera eta hizkuntz paisaia

Sakondu nahi izanez gero: Carmichael eta Honour (2002); de la Cueva González-Cotera (2019); Lakhan eta Jhunjhunwala (2008); Pankaja eta Mukund Raj (2013); Yu eta Couldry (2022) Conijn et al. (2022); Wengelin eta Johansson (2023); Castelló et al. (2023); Abasolo eta Eguskiza (2023); Strömqvist et al. (2006) *

Gaia aurreko ikasturtean bitan zabaltzen nuen eta aurten bakarrean. Horregatik, eta denbora kontuengatik, ez da koherenteegia dokumentu honetakoa eta diapositibetakoa. Gaiaren hasiera diapositibetan dago eta hemen oso gutxi landuta dago.


	Gogoratu beharrekoa: Curriculuma, zer da?

Ikaslearen esperientziak nola eragiten du bere ikaskuntzan?






	Baldin eta hizkuntza paisaia errealitatea bada, hizkuntzaren e-paisaiari ere begiratu behar diogu horri buruz ere hausnartzeko


	Apple-k, ChromeBook-ak, Chrome web nabigatzaileak… zein paisaia irudikatzen dute?




	Eta hizkuntzaren e-paisaiari begiratzen badiegu, ez dago txarto e-paisaiari orokorki hartzea ere.


	Hezkuntza erakundeak eta ikasleen datuen erabilera.


	Datuen batze eta prozesatzetik bizi eta aberasten diren enpresa pribatuen dohaineko zerbitzuak.


	Ohituren menpekotasuna eta enpresa nagusien aldeko diskurtsua


	Bertoko irtenbide libre eta euskalduak: LuberriOS eta Txiki Linux





	Hizkuntza txikion tresnak eta hizkuntza nagusienak

Ariketa honetan espero da zuk azken testuaren ezaugarriez gain, ekoizpen prozesuaz hausnarketa egiteko. Horretarako:


	Idatzi Etherpad instantzia batean1 testua:

Berbazko diskurtso irakurria idatzi behar duzu, lanean hasi berria zaren ikastetxeak IKTen erabilera beste era batera bideratzearen onurez konbentzitzeko.

Nork: Irakasle hasi berria

Norentzat: Irakasle zahar eta ohituraz erratuak

Zertarako: Claustroan irakurtzeko

Helburua: Aldaketaren beharraz konbentzitzea


	Jaitsi testua formatu irakurgarrian eta etherpad formatuan, horretarako eskaintzen den esportazio - inportazio aukera erabilita (gezi bi elkarren gainean)


	Aztertu IDATapp erabilita eta alderatu beste taldekide batzuen idazketa prozesuaz eta ondorioak idatzi.


	Aztertu irakasleak pasatuko dizun zuen taldeko lana eta ondorioak idatzi, norbanakoaren idazkeraz eta talde lanaren eraikuntzaz.














Gai hau aurrekoarekin lotuta dagoen arren, IKTen beste dimentsio batez ari da: Teknologiaren erabilera hizkuntza idatzia erabiltzeko, hizkuntzaren erabilera bideratzeko eta hizkuntza idatziaren erabilera aztertzeko.


4.1 Idazkeraren lehenengo pausuetan

Bizkaiko ikastetxe bateko esperientzia aberasgarri bat dakargu.

Ikastetxean blog bat zabaldu zen orain dela urte batzuk ikastetxean egiten diren jardueren-eta berri emateko.

Orain dela zenbait ikasturte HHko bigarren zikloko irakasleak hurrengo ariketa proposatu zien ikasleei:


Orri zuri batean marraztu behar duzue zuek zer duzuen gogoko, marrazki hori ordenagailuan sartuko dugu eta eskolako blogean ipiniko dugu etxekoek ikusi ahal izateko. Hori bai, marrazkia ordenagailuan sartutakoan zuok idatzi beharko duzue zer marraztu duzuen –zer duten gogoko– eta, bide batez, zuen argazki bat ere ipiniko dugu etxekoek ikusteko zelako polito zabiltzaten eskolan.



Ariketa horren bitartez:


	Umeek marrazkia egin zuten

	Umeek teklatuaz idazten saiatu ziren

	Umeak motibatu ziren (etxetik ikkusiko bai zituzten)

	Eskola - etxea zubia ere landu zen.



Umeek teklatuaz idaztearen alderdi batzuk nabarmendu ahal dira:


	Baliabide manipulagarria da

	Idazketaz duten aurrezagutzak erabil ditzakete, kaligrafiaren menpeko izan barik

	Mundu digitalean sortzaile egiten dira (lehenengoz asko)



Umeen marrazkiak, adinak eta eurek egindakoa erakusten da segidan.

(a) 3 urte eta 5 hile: KJO9I874ºGHU

(b) 4 urte eta hilabete: OCIEA UEX OAEA

(c) 4 urte eta 5 hile: LORAK BIE










[image: dantza egitea]



(d) 4 urte eta 7 hile: DANSA EGTA

(e) 4 urte eta 9 hile: KOPAKO COKOA

(f) 6u 2h: ESKUPPILOTAN GOLSTEA











Irudia 4.1: Haur Hezkuntzako gela bateko zenbait irudi eta idatzi. Idatziak ordenagailua egin zituzten haurrek




Umeen idatzien izenburuak erabili dira:


	3 urte eta 5 hileko haurrak Irudia 4.1 (a) dekribatzeko KJO9I874ºGHU idatzi zuen, adierazi zuenez pelikula bat munstruena esan nahi du horrek.

	4 urte eta hilabeteko beste ume batek OCIEA UEX OAEA idatzi zuen Irudia 4.1 (b) azaltzeko; horrek lo egitea eta muinekakaz jolastea esan nahi du.

	4 urte eta 5 hileko umeak LORAK BIE izenburu eman zion 4.1 (c) irudiari, lorak biltzea irakurri zuen.

	4 urte eta 7 hileko beste haur batek idatzitako DANSA EGTA testuak argi erakusten du 4.1 (d) irudiak dantza egitea iradoki behar duela.

	4 urte eta bederatzi urteko beste ume batek KOPAKO COKOA idatzita 4.1 (e) irudikoak, kopako jokoa adierazi nahi zuela jakinarazi zuen.

	Amaitzeko, 6 urte eta hile biko umeak ESKUPPILOTAN GOLSTEA testu gardenaren itzulpentzat eskupilotan jolastea eman zuen 4.1 (f) irudian. Azken irudi horretan eskuz idatzitako beste hainbat testu ere irakur daitezke.



Bistan denez, umeen idazteko gaitasuna nahikoa garatua dute umeek, euren kaligrafiak eta marrazkien trazuak iradoki dezakeenaren aldean.

Lanok aurren argazkiekin argitaratu ziren jatorrizko blogean, familiek etxetik ere ikus zezaten.

Hainbat tokitan sor eta ostatu daitezke blogak, ikastetxeko zerbitzarietatik hasita.

Softwareen artean zabalduena: Worpdress

Euskaraz (ere ba)diren webguneen zerrenda sailkatu.

Zerrenda horri taldekide bakoitzak beste bostekin hornitu beharko du. Bost horiek gehitzeko honako ezaugarriak izan behar dira kontuan:


	Izena

	Esteka

	Egilea

	Helburua

	Datuak batzea

	Erabilera didaktiko posibleak



Eskatu zerrenda taldera bidaltzea.









4.2 Bestelako zenbait erreminta ikasleek erabiltzeko

Tresna talde bi soilik aipatuko ditugu, biak oso erabiliak izan diren arren, gutxiago erabiltzeko joera ikusi da aspaldion. Ez da baztertzekoa, baina, enpresa handiek gure erabilera ohituretan sortzen duten lilurak baztertu izana.


4.2.1 Wiki formatuko datu base estekadunak

Testu edukietan oinarritu ohi dira eta ikasleek, zein irakasleek, erruz erabiltzen dugu Wikipedia edo Txikipedia erabiltzen ditugunean. Baina, irakurle legez egiten den erabilera horri ez zaio lagun egin wikifikatutako edukien sorkuntzarekin. Nahiz eta aspaldi ez dela, asko erabili den, gure inguruko eskoletan gutxiago erabiltzeko joera antzematen da. Nazioartean hainbat lanetan azaltzen dira holako tresnen erabileraren onura (Fu, d. g.; Lau et al., 2016), aukera izatera irakasleak ebaluatu beharrekoa dela pentsarazi behar duena.

Hala eta guztiz ere, esteken bitartez aberastutako testuen sorkuntzan ere trebatzen dira gure ikasgeletako ume asko, ikastetxe barrutik era horretako erabilera bultzatuta zein bideojokoen-eta industriak bultzatuta.

Software asko dagoen arren, nagusiena Wikipedia eraikitzeko erabiltzen den MediaWiki dela esateko arazorik ez dago. Beste bide posible bat izan daiteke HTML teknologia eskulan-legez hartuta, esteka eta web orrien bitartez testu interaktiboak sortzea.



4.2.2 Ideiak maparatzeko softwarea

Hizkuntzaren erabilerarako zuzenean pentsatuak izan ez arren, ezagutzaren errepresentazio grafikorako ereduak eraikitzeko erabiltzen diren ideia-mapak, kontzeptu mapak eta abarrek hiztunari lagun diezaiokete hizkuntza jardueretan, sortzen diren kontzeptuen irudikapen horiek baliabide kognitibo asko askatzen baitizkiote.

Harrien sailkapen bat, IHMC-ko webgunean

Kontzeptuak hizkuntza artikulatuaren lerro-izaeratik askatzen ditu Novaken kontzeptu mapen planteametuak Novak et al. (1984), bere eskutik garatu zen Softwarea Cañas eta Novak (2008), IHMC CMapTools. Tresna horren erabilera urririk uzten da, baina ez da Software Librea.

Tresnok Berritzeguneetan sailkatu dira irakurri ondorengo baliabide egokitzat.

Ideia mapen kontzeptua sinpleagoa da kontzeptu maparena baino, eta, agian, horregatik zabalduagoa da horren erabilera. Besteak beste, elementu gutxiagok hartzen du parte eta ikuskera hierarkikoa gailentzen zaio kontzeptu mapen sare ikuskerari. Seguruenik Software Libre eta irekiko FreeMind2 izango da pisurik handiena duena; eurek ezarritako formatua delako gaur egunean ere aplikazio berdintsuen arteko esportazio eta inportazioa bideratzeko.

Gaur badira alderdi estetikoa landuagoa duten hainbat baliabide eta besteren bat online erabil daitekeena: Mindomo eta MindMap, besteak beste.




4.3 Idazketa prozesua aztertzeko tekleatzearen erregistroa

Oinarritzat har ezazu kontuan idazketako eredu kognitiboaren nondik norakoa Flower eta Hayes (1981)

Idazketaren modeloa (Flower & Hayes, 1981)



Idazkuntza prozesua aztertzeko hainbat tresna digital garatu dira. Euretariko gehienak ordenagailuan era lokalean instalatutako programaren baten bitartez. Datu lapurrek erabiltzen duten erako programak dira, baina beste helburu baterako sortuak. Hitz gakoak zein diren jakiteko baino, tekleatze prozesu osoa berreraikitzeko.

Lehen Hezkuntzako gelan teknika hori gutxi erabili den arren Gnach et al. (2007), bide luzea du eginda teknikak lehenengo zein bigarren hizkuntzan (Allen et al., 2016; Kerz et al., 2020; Lacelle eta Lebrun, 2016; Leijten eta Van Waes, 2013; Van Waes et al., 2009).

Orain arte aipatutako tresnek gelan erabiltzeko arazo praktikoak dituzte oinarrian, erabili behar den baliabideak ordenagailuan egiten den guztiaren erregistroa gordetzen baitu. Horri erantzun nahirik online datuak batzen duen softwarea ere garatu berri da Chukharev-Hudilainen (2019) eta momentu berean Europako bazter desberdinetan hasi da erabiltzen beste software bat, horretarako propio garatu ez arren, tekleatze prozesuaren erregistroa zerbitzarian gordetzen duena (Abasolo, Eguskiza, eta Unamuno, 2020; Kerz et al., 2020).

Talde idazketa egiteko garatutako aplikazio libre batek; baina, aukera ematen du idazketa prozesuaren berreraikuntza egiteko. Aplikazio horrek, Etherpad izenekoak, aukera ematen du, gainera idazkuntza prozesuaren berri ematen duen fitxategia jaitsi eta aztertzeko. Horren azterketan oinarritua R lengoaian IDAT- Idazkuntza Aztertzeko Tresna paketearen garapena hasi da (Abasolo, Eguskiza, eta Etxebarria, 2020; Abasolo, 2023).

IDAT erabilita idazketa prozesuaren hainbat ezaugarri eskuratu daitezke:


	Idazketa prozesuaren denbora luzera


	Idazketa prozesuan idatzitako guztiaren kopurua


	Ezabatutakoaren guztiaren kopurua


	Idazkuntza abiadura


	Hausnarketan igarotako denbora


	Ekitaldi kopurua (hausnarketa umeen artean jarraian idatzitako tarteak), luzera eta iraupena


	Egileak identifika litezke


	…




Neurgarrien arteko batzuen berri ematen du IDATapp web aplikazioak (labur.eus/HDIBidatapp URLan eskuragai 25 orduz hilean).

IDATapp-k egun honakoen berri ematen du:


	Prozesuan erabilitako karaktere kopuru osoa


	Zenbat itsatsi den (talde handietan ez dabil ondo)


	Zenbat karaktere ezabatu den


	Zenbat denbora igaro da idazketan eta zenbat hausnarrean; horretarako denbora muga aukeratzen ere uzten du.


	Idazketa abiaduraren berri ere ematen du zenbat karaktere idazten den minutuko kalkulatuta.


	Azken testua osorik ematen du


	Idazketa prozesuaren irudi bat ere ematen du, zeinetan irudikatzen den :


	Aldaketa bakoitza gehiketa ala kenketa ekintza izan den,


	Zenbat karaktere hartzen duen aldaketak, sarrera ordenagailua ere identifikatzen du,


	Agileak identifikatzeko balio izan lezakeena


	Aldaketa zein lerrotan eman den





	Ordenagailu bakoitzetik zenbat aldaketa egin zaizkion dokumentuari, egileen ekarpen tamaina irudikatzeko balio du horrek.

Taldekideon artean aztertu binaka edo hirunaka zuon idatziak IDATapp erabilita

labur.eus/idat-app

Taldekideon artean eztabaidatu zuok baliabideon erabilgarritasuna gelan.

Zerk lagunduko lioke gelako irakasleari ikasleen idazketa prozesuan aurrera egiten









4.4 Talde idazketari ere begiratzea

Aurrez aipatutako sistemak, bistan denez, aukera ematen du talde idatzietako datuak ere batu eta aztertzeko. Interesgarria da, horri talde idazketaren argitan aztertzea, beraz.

Kolaborazioa elkarrekin egitea bada, idazketa kolaboratiboa azaltzeko elkarrekin sortutako idatzia da. Hori egiteko hiru estrategia nagusi azaldu zituen Sharplesek (Sharples, 1993).

Era kolaboratiboan idazteko estrategiak (Sharples, 1993)




	Paraleloki idaztea

	
Idazleen artean, gaitasunen-edo arabera banatzen da idaztekoa. Batzuetan talde buru batek batu ditzake eta moldatu osotasun koherentea lortzeko



	Sekuentzialki idaztea

	
Idazketa lerroa/biribila dela esan liteke. Bat hasten da idazten eta amaitu bako testua bigarren bati pasatzen dio, horrek osatzen eta egokitzen segi dezan, hurrengo hirugarren bati pasatzeko. Prozesu hau ziklikoki edo linealki gara daiteke



	Elkarrekiko koordinazioan

	
Honelako jardunetan idazle guztiek idazten dute testu bakar batean elkarren lanak eta ekarpenak kontuan izanda, hartara bakoitzak bera ari den inguruan egokitzapenak egin ditzake

Talde lana batzuetan EHUn



Egiletzarako estrategiak Posnerrek eta Baekerrek -(Posner eta Baecker, 1992) honela sailkatu zuten:


	Idazle bakarreko estrategia

	
Taldeko bakarrak idazten du eta besteek lagundu



	Idazle banatuen estrategia

	
Unitateetan banatzen da egin beharrekoa eta egile bakoitzak dagokion zatia idatzi



	Eskribaren estrategia

	
Taldeak elkarrekin egiten du eta bakarrak idatzi



	Taldekako idazketarako estrategia

	
Taldekide guztiek berbarik berba erabaki idatzia





Aurreko irudia 2026an ez litzateke egia gauzak konplexuagotu dira, eta sinpletu diren antza dute. Aurrekoaren osagarria da gaurko 4.2 irudia:

Irudia 4.2: Susendutaco hirudia, adimen naturala lar erabili barik. Talde lana EHUn 2026an





4.4.1 IDAT taldeko idatziekin

Aurrez aipatutako R-rako pakete hori erabil daiteke taldeko idatziak aztertzeko ere Abasolo eta Eguskiza (2023); horixe erabilita irakasleak aukera izan dezake taldekideen jarduna aztertzeko azken testuaren azterketaz gain.

Idazle banatuen estrategia

Idazketaren erdian esrategia aldaketa

Elkarrekiko koordinazioan idatzia, antza.










Irudia 4.3: Hiru taldetako hiru lan estrategia motaz, IDAT V0.1 erabilita aztertuta






4.4.2 Beste baliabide batzuk

Azken urteotan, lankidetzan egindako idazketa digitalaren eta programazioaren jarraipena egiteko hainbat tresna garatu dira. Tresnok dokumentu eta kode baten sorkuntza-prozesua bistaratu eta aztertzen laguntzen dute; informazio baliotsua eskaintzen dute bai egileentzat, bai ebaluatzaileentzat. Jarraian aztertuko diren hiru tresnek –DocuViz, Draftback eta Process Feedback– bakoitzak bere ikuspegi bereizia eskaintzen dute idazketa- eta kodeketa-prozesuen gainean, xede eta erabilera-testuinguru propioak dutela. Hiru kasuetan, azken emaitzatik harago joatea eta prozesua bera aztertzea dago helburuen artean, nahiz eta horrek zaintza-dilema etikoak ere planteatzen dituen tresnaren bat edo batekin.

DocuViz3 helburu orokorreko tresna interaktiboa da (Wang et al., 2015), Google Docs-eko berrikuspen-historia osoa bistaratzeko diseinatua, Google Docs-eko APIan oinarritua. Tresnak informazio zabala eskaintzen du, HistoryFlow-en antzera, eta analizatzen duen dokumentuaren une jakin batean nork, zer eta noiz egin duen erakusten du. Bistaratze grafikoak zutabeak erabiltzen ditu (segmentu teknikoak, ingelesez slices deituak) denbora irudikatzeko: barraren altuerak testu-kantitatea adierazten du, eta koloreak egile bakoitzaren ekarpena eta jabetza. Gehikuntzak eskuinerantz irekita agertzen dira, eta ezabaketak eskuinerantz bilduta. Horrez gain, tresnak azken dokumentuan egile bakoitzak sortutako karaktere kopurua ere bistaratzen du. DocuViz-en helburu nagusia egileen jarduera denboran zehar ikuspegi aberatsagoan erakustea da, eta bereziki “jarduera sismikoa” nabarmentzea, hau da, aldaketa handiak edo berrikuspen biziak izan diren eremuak. Proposatutako erabilerak hainbat dira: egilekideek lankidearen asmoak hobeto inferitzeko eta akordioetara errazago iristeko erabil dezakete; irakasleek ikasleek zer ekarpen egin duten eta nola eboluzionatu duten euren lana ebaluatzeko; eta ikerlariek lankidetza-eredu berriak aztertzeko.

Draftback (Fernandes eta McIntyre, 2025) ere Google Chrome eta antzekoetarako gehigarria da, ChatGPT-3 sortu baino lehenago argitaratua, eta “prozesuaren zaintza-interfaze” gisa sailkatzen da (ingelesez process surveillance interface). Tresna honek idazketa-prozesua aztertzeko balio du –edizioa, berrikuspena eta txertatutako testuak barne– eta txosten eta “errepikapen” gisa erakusten du (ingelesez replays). Informazio mota hauek eskaintzen ditu: Google Doc-ean egindako tekla-sakaldi guztiak (keystroke), dokumentuan lanean emandako denbora, berrikuspen-kontagailua, aldaketen erregistroa (Changelog) eta dokumentuaren grafikoak eta estatistikak. Estatistika horiek jarduera-kronologia, aldaketak dokumentuan non egin diren eta idazketa-saioen zerrenda biltzen dituzte (10 minutuko etengabeko idazketa gisa definituak). Errepikapen-funtzioan, gehikuntzak berdez agertzen dira eta ezabaketak testu gorri zeharkatu gisa. Hasiera batean, helburua idazleei haien idazketa-prozesuaren errepikapena eskaintzea zen, hausnarketa egin eta idazketa erreflexiboagoa bultzatzeko. Hala ere, sorgintza artifizial sortzailearen (GenAI) agerpenarekin, tresna honentzako proposatu den erabilera nagusia akademiaren esparruan kokatzen da: irakasleek ikasleen prozesua monitorizatzeko erabil dezakete, eta ikasleek, berriz, beren lanaren benetakotasuna frogatzeko tresna gisa, plagio-akusazio faltsuen aurka defendatzeko. Zenbait irakasleri tresna hau baliagarria iruditzen zaie ebaluazio gardena eta formatiboa lortzeko, baina begiratze/zaintza izaerak kontrakotasun jarrerak ere eragin ditu erabilera zabalduan; ikasleen artean antsietatea eta defentsa-sentimenduak eragin omen ditzake. Gehigarri honen kontrakotasun nagusia pribazitatea eta datuen babesean dago, ordea, euren zerbitzarietan logeatu beharra baitago –ohiko baldintza amaierarik bakoak onartuta–.

Process Feedback (PF) lineako kodeketa- eta idazketa aztertzeko tresna berritzaile eta doakoa da (processfeedback.org-en eta Chrome eta antzekoentzako gehigarri merkatuetan eskuragarri), horren helburua azken emaitzetan jarri ohi den arreta ikaslearen azpiko prozesura aldatzea da (Adhikari eta Lamichhane, 2025). Jatorriz, koderako pentsatua izan zen arren, orain badu bertsio bat testu idatziak beren-beregi aztertzeko4; aurrekoaren aldean, honek abantaila nagusia du: lokalean egiten ditu analisiak, norberaren ordenagailuan. Gehigarriak idazlearen lanaren atzean dagoen prozesua azaleratzen du, ikasleek horretan hausnartu eta autoikaskuntza egin dezaten sustatzea helburu duela. PF-k ematen duen informazio mota laburpen kuantitatiboak eta kodeketa-prozesuaren datuen bistaratze interaktiboak dira. Hauek dira datu nagusiak: kodeketa-bidaiaren errepikapena (playback) film baten moduan (kodearen eboluzioa erakutsiz, karaktere gehigarriak berdez eta ezabatuak gorriz), hartutako atsedenaldiak, zeregin osoa burutzeko behar den denbora, kopiatu-itsatsi gertaerak, kodea exekutatzeko historia (arrakastak edo hutsegiteak), eta “adimen” artifizialaren (AA) erabilera. PF-ren lehenengo erabilera proposatu zen informatika-zientzietako hasierako ikastaroan (CS1) ikasteko eta irakasteko erronkei aurre egiteko. Ikasleek beren prozesutik ikas dezakete, ohiturei buruz hausnartuaz (adibidez, non eman duten denbora gehien). Irakasleei, berriz, prozesu-txosten osoak eskaintzen zaizkie (PDF formatuan deskargagarriak), emaitzetan eta azpiko prozesuan zentratutako iritzi pertsonalizatua eman ahal izateko. Gainera, prozesuaren gaineko ikuspegi horrek, berez, osotasun akademikoa sustatzen duela esaten da.








Ariketa 3/3




Aztertu taldeko idatzia

Deskribatu eta azaldu taldeko jardunaren nondik norakoa, ebidentzietan oinarriturik (taldeka?)

Azaldu horretan ikusten duzuena (banaka)














IDATerako alternatiba capitalism friendly




oharra: Google Drive-rako antzeko analisia egiteko hiru plugin argitaratu dira


	DocuViz


	Draftback (😒)


	Process Feedback for Google Docs




Horiek guztiek antzerako azterketak egiteko balio lezakete GoogleDocs erabilita eta Chromium web nabigatzailean oinarritutakoetan ondo ibiltzen dira (Chromium, Edge, Google Chrome, Opera, Vivaldi, Brave …)


















https://framapad.org gomendatu dugu klasean



https://sourceforge.net/projects/freemind/



https://chromewebstore.google.com/detail/hbpgkphoidndelcmmiihlmjnnogcnigi?utm_source=item-share-cb



https://chromewebstore.google.com/detail/process-feedback-for-goog/chcbikmmlhbbdkfiaaaljabpefdfajnb?pli=1

5 Hezkuntzaren lau zutabeak eta gaitasun giltzarriak hizkuntzen didaktikan

Baliabideak: (Celce-Murcia et al., 1995; Delors, 1997; Jaurlaritza et al., 2008; Organisation for Economic Co-operation eta Development (OECD), 2005; Unesco, 2005) *

Hezkuntzaren lau zutabeak eta gaitasun giltzarriak nondik datozen ikusiko da eta hizkuntzen didaktikan integratzeko moduak aztertu. Ikasleek praktika zehatzak diseinatuko dituzte, bi elementuok integratuaz.


	Gaitasun gakoetan oinarritutako jarduera: Ikasleek, talde txikietan, gaitasun zerrenden arteko konparaketak egingo dituzte.


	Hizkuntza komunikazio gaitasunaren inguruko jarduera: Ikasleek (ber)aztertuko dute gaur nola heltzen zaion gaiari.


	Konpetentzien inguruko pedagogiaren gaineko diskurtsoa: Ikasleek aztertuko dute gaia eta gaurko ikuskerekin izan ditzakeen talkak identifikatuko dituzte ariketa bat egiteko.






Zertara dator konpetentzia, edo lehen esaten izan den moduan: gaitasuna, omen diren horren inguruko diskurtso, ikusmolde eta pedagogia “berri” guzti hori?

Gai honetan horri erantzuna ematen saiatuko gara.


5.1 Hasteko…

…zenbait galdera eta zalantza


	Zenbat jende ezagutzen dugu?


	Telefonoan zenbat kontaktu daukagu?


	Noraino joan gara gu? Gurasoak?


	Zenbat hizkuntzaren artean mugitzen gara?


	Noraino eramaten gaituzte telefonoa edo ordenagailuaren erabilerak?





5.1.1 Gure munduaz

Konplexu egindako munduan bizi gara

Mundu aldakorrean bizi gara

Mundu globalizatuan bizi gara

Tentsio ugariak:


	Lokala eta globala


	Unibertsala eta tokikoa


	Epe luzekoa eta laburrekoa


	Lehiak eta aukera berdintasuna


	Jakintza multzo izugarria eta norbanakoaren asimilazio gaitasun mugatu eta urria


	Espiritua eta materia


	…




Gizartean zalantzak sortzen dira, erantzunak behar dituztenak:


	Nola jardun eraginkorki jendarte konplexu horretan?


	Holako jendarte batean zer prestakuntza behar du herritar orok?




Gure munduak zelako hezkuntza behar du? galderari erantzun nahirik Delors eta abarren lana Delors (1997)


	Hezkuntzari garrantzi handia (“Hezkuntza edo beharrezko utopia”)


	Toki-erkidegotik mundu-jendartera


	Jendarte-kohesioa eta partaidetza demokratikoa


	Heziketa bizi guztian zehar


	Nazioarteko lankidetza herrixka globalean


	Pertsonaren hezibidean lau garabide edo ardatz






5.1.2 Historiaz

Gaiari kolpetzeko historian kokatu beharra dago, horrela, aurrez ikusitakoari gaurko markoak nola erantzun nahi dion ulertzen errazagoa izan liteke


	ikasten ikastea

	
lifelong learning; dimentsio anitzeko hezkuntza



	egiten ikastea

	
jakintza aplikatua, jendartean ekiteko



	elkarrekin bizitzen ikastea

	
lankidetzarako eta gatazkak konpontzeko gaitasunak…



	izaten jakitea

	
balioak, jarrerak












Ariketa: Konpetentzien ikuskerak




Sortu taula bat konpetentzien definizioen alderaketa aztertzeko:


	Europako kontseilua


	Madrileko legeak


	Parisekoak


	Gasteizkoak


	Iruñekoak


	Londresekoak


	…












5.1.3 Konpetentziaren definizio batzuk:

Jakintza, trebetasunak eta jarrerak modu praktikoan integratzeko gaitasuna, arazoak konpontzeko eta egoki erantzuteko hainbat testuinguru eta egoera askotarikoetan. Bestela esan, jakintza teorikoa eta praktikoa integratzea eta aplikatzea testuinguru akademikoz kanpoko egoeratan.


Europako Hizkuntzen erreferentzia marko bateratuan: Competences are the sum of knowledge, skills and characteristics that allow a person to perform actions. (Konpetentziak dira norbanakoaren jakintzen, trebetasunen eta ezaugarrien batura, pertsonari ahalbide ematen diotenak jarduerak gauzatzeko. –(JMren itzulpena) (in http://www.coe.int/t/dg4/linguistic/Source/Framework_EN.pdf)




Gaitasuna da testuingurura egokitutako ezagutzen, trebetasunen eta jarreren multzo bat

– Europako Parlamentuaren ebazpena (2006)




Konpetentzia edukitzea da eraginkor aritzea testuinguru jakin batean.

Konpetentzia da gaitasuna edo trebetasuna zereginak burutzeko edo egoera desberdinei aurre egiteko, modu eraginkorrean, testuinguru jakin batean. Eta horretarako jarrerak, trebetasunak eta jakintzak mugitu behar dira, aldi berean eta elkarrekin erlazionaturik.

– Zabalak eta Arnauk (2007)




c) Funtsezko konpetentziak: ikasleek arrakastaz aurrera egin ahal izateko eta bizitzan zehar erronka eta desafio nagusiei aurre egin ahal izateko ezinbestekotzat jotzen diren jardunak. Pertsona guztiek beren errealizazio eta garapenerako behar dituztenak dira, bai eta herritartasun aktiboa, gizarte-inklusioa eta enplegua sustatzeko behar direnak ere.

d) Konpetentzia espezifikoak: arlo eta ikasgai bakoitzeko oinarrizko jakintza beharrezkoa den jardueretan edo egoeretan ikasleek baliatzen jakin behar duten neurriak. Konpetentzia espezifikoak alde batetik funtsezko konpetentziak eta bestetik ikasgaietako oinarrizko jakintzak eta ebaluazio-irizpideak lotzeko eta zehazteko elementuak dira.

– 77/2023 Dekretua, 2. artikulua



Konpetentziak “diseinatzeko”, hautatzeko, saio batzuk izan ziren. Horietako bat, DeSeCo izenez ezagutzen dena:


5.1.3.1 DeSeCo (Definition and Selection of Key Competencies):


What Competencies Do We Need for a Successful Life and a Well-Functioning Society? Why are competencies so important today? Globalizazioak eta modernizazioak gero eta mundu desberdinagoa eta konektatuagoa sortzen dute; horrek, adibidez, behartzen gaitu informazio asko kudeatzera, eta horretarako teknologia berrietan prestakuntzaren bat eskatzen du; ekonomiaren hazkundea hura jasateko moduarekin konbinatu behar da. Pertsonak, jendarte konplexu horretan, trebetasun zehatzak baino zerbait gehiago behar du ongi jarduteko. Kohesio soziala eta jasateko moduko garapena larriki lotuak dira jendarte guztiko jende guztiaren konpetentziekin; konpetentziak ulertu behar dira jakintzaren, trebetasunen eta jarrera eta balioen batura gisa. – OECD Education Ministers



Konpetentzien hiru dimentsio edo “kategoria handi”:


	Baliabideak interaktiboki erabiltzeko gaitasuna (ad. hizkuntzak, teknologiak)

	Talde heterogeneoetan hartu-emanean jardutea

	Nor bere gain ibiltzeko gaitasuna (autonomo jardutea)



DeSeCo txostenak baldintza batzuk ezarri zituen oinarrizko gaitasun/konpetentzia horien definizioan:


	pertsonarentzat eta jendartearentzat baliozkoak diren emaitzak erdiesten lagundu behar dute.

	lagundu behar diote pertsonari erantzuten aurrean aurki ditzakeen hainbat testuingurutako eskakizunei.

	jende ororentzat balio behar dute, ez bakarrik espezialistentzat.





5.1.3.2 Euskal Curriculuma

Sakonki helduko ez diogun arren, gure testuinguruan aipatzea merezi du: Euskal Herrian mugimendu bat izan zen, Euskal Herriak Bere Eskolaren eta beste batzuen eskutik, besteak beste Euskal Curriculum bat proposatu zuena.

Gero Hego eta Iparraldeko ikastolen curriculumaren eta Eusko Jaurlaritzaren dekretuen (12/2009) oinarrietariko bat ere izan zen, besteak beste.

Bereziki interesgarria da Europar Batasunen gomendioak jaso aurretik planteamendu koherente eta irmoa egin izana.

Gaian sakontzeko, oraindik eskuragai dagoen euren webgunea azter daiteke1



5.1.3.3 Europako kontseiluaren proposamena

Europako Kontseiluaren oinarrizko zortzi konpetentziak (key competences): marko honek zortzi konpetentzia definitzen ditu eta deskribatzen du zein diren oinarrizko jakintzak, trebetasunak eta jarrerak haietako bakoitzari lotuak. Oinarrizko konpetentziak hauek dira:


	komunikazioa ama-hizkuntzan (communication in the mother tongue)

	Komunikazioa atzerriko hizkuntzetan (communication in foreign languages)

	Konpetentzia matematikoa eta oinarrizko konpetentziak zientzian eta teknologian (mathematical competence and basic competences in science and technology)

	Konpetentzia digitala (digital competence)

	Ikasten ikastea (learning to learn)

	Jendarteko eta herritar konpetentziak (social and civic competences)

	Ekinzaletasuna eta ekimena (sense of initiative and entrepreneurship)

	Kultur oharmena eta adierazpena (cultural awareness and expression)



Oinarrizko konpetentzia hauek elkarren menpekoak dira eta enfasia egin behar da kasu bakoitzean pentsamendu kritikoan, sormenean, arazo konpontzean, arrisku balioestean, erabakimenean, eta sentimenduen kudeatze eraiki-zalean.








Ariketa













	Europako Kontseilua
	Espainia
	Nafarroa
	EAE



	communication in the mother tongue
	1. Competencia en comunicación lingüística
	
	



	communication in foreign languages
	2. Competencia matemática
	
	



	mathematical competence and basic competences in science and technology
	3. Competencia en el conocimiento y la interacción con el mundo físico
	
	



	digital competence
	4. Tratamiento de la información y competencia digital
	
	



	learning to learn
	5. Competencia social y ciudadana
	
	



	social and civic competences
	6. Competencia cultural y artística
	
	



	sense of initiative and entrepreneurship
	7. Competencia para aprender a aprender;
	
	



	cultural awareness and expression
	8. Autonomía e iniciativa personal.
	
	



	http://europa.eu/legislation_summaries/education_training_youth/lifelong_learning/c11090_en.htm
	http://www.boe.es/boe/dias/2006/12/08/pdfs/A43053-43102.pdf
	
	











Oinarrizko gaitasunetatik bat hizkuntzen bidez gauzatzen da, bai Europako kontseiluan eta bai hemen ere.

Hemen, izena: Hizkuntza-komunikaziorako gaitasuna/konpetentzia Oso ideia zabala. Zehaztapena behar du, hura ulertzera hurbiltzeko, eta haren ikas-irakaskuntza antolatzeko Zein azpigaitasun ditu konpetentzia horrek? Iritzi desberdinak daude:





5.2 Communicative competence… eta familia

Kontzeptu horren eraikuntzan askok hartu du parte eta eztabaida ugari izan da. Kontzeptuen eraikuntzaren ikuskeratik oratuko diogu:


5.2.1 Ideiaren garapenaz…

[image: ]

Celce-Murcia et al. (1995)

[image: ]

(Canale, 1983; Canale eta Swain, 1980)

Gaur egunean Europako Erreferentzia Marko Bateratuan honela irudikatzen da:

[image: ]

Gaur egun zerk osatzen duela ulertzen dugu? Zer lantzen dugu?








Ariketa




Aurkitu zer dioten hezkuntzako azken legeok (horretarako lehenengo klaseko ariketara joanda nahikoa izan behar luke ;)







Osagaiak osagai, nola zehaztuko genuke zer den hizkuntza-komunikaziorako gaitasuna? Hona Oinarrizko Curriculum Diseinutik harturiko azalpena (2010eko curriculuma)


4.– Hizkuntza-komunikaziorako gaitasuna.

Gaitasun honen funtsa hizkuntza erabiltzea da, ahozkoa zein idatzizkoa, bai errealitatea adierazi, interpretatu eta hura ulertzeko egindakoa, bai jakintza eraikitzeko eta komunikatzeko egindakoa, bai eta pentsamoldea, emozioak eta jarrerak antolatu eta norberak erregulatzeko egindakoa ere.

Gaitasun honi dagozkion jakintzek, trebetasunek eta jarrerek bide ematen dute pentsamenduak, emozioak, bizipenak eta iritziak adierazteko, elkarrizketan aritzeko eta iritzi kritikoak eta etikoak osatzeko, ideiak sortzeko, jakintza egituratzeko, diskurtsoari eta norberaren ekintzei eta egitekoei koherentzia eta kohesioa emateko, erabakiak hartzeko eta ahozko nahiz idatzizko entzunaldiez, irakurraldiez nahiz mintzaldiez gozatzeko. Horrek guztiak, gainera, autoestimua eta norberarenganako konfiantza handitzen laguntzen du.

Komunikatzeko eta elkarrizketan aritzeko, harreman eta lotura eraikitzaileak sortu behar dira pertsonekin eta ingurunearekin; orobat, kultura berrietara gerturatzea eskatzen du jarduera horrek, eta, kultura horiek ezagutu ahala, handitu egiten da kultura horiekiko ardura eta errespetua. Nabarmena da, horrenbestez, bizikidetzarako eta gatazkak konpontzeko ahalmenarekin erabat loturik dagoela hizkuntza-komunikaziorako gaitasuna.

Entzuteko, azalpenak emateko eta elkarrizketan aritzeko gai izanda, hitzezko harreman nagusien jabe egiten gara, era bateko eta besteko komunikazio-egoeretan sortutako ahozko mezuak adierazteko eta ulertzeko gaitasuna eskuratzen dugu, eta komunikazioa testuinguru bakoitzera egokitzeko ahalmena geureganatzen dugu. Hala, komunikazio-egoera bakoitzerako egokiak diren ahozko testuak sortzeko, behar bezala eta eraginkortasunez erabili behar dira hizkuntzakoak diren eta ez diren kodeak eta trebetasunak, eta komunikaziorako harremanek egoera bakoitzean bete beharreko arauak.

Irakurriz eta idatziz, indartu egiten dira informazioa bilatzeko, biltzeko eta prozesatzeko trebetasunak; hala, jarduera horiek lagundu egiten dute askotariko asmo komunikatibo edo sorkuntzakoak dituzten testuak behar bezala ulertzen, sortzen eta erabiltzen. Irakurketak erraztu egiten du idatzizko hizkuntza erabiltzeko kodea interpretatzeko eta ulertzeko prozesua, eta, gainera, plazer-, jakituria-eta fantasia-iturri da, eta beste ingurune, hizkuntza eta kultura batzuk ezagutzeko aukera ematen du. Horrek denak, komunikaziorako gaitasuna mantentzen eta hobetzen laguntzen du.

Hizkuntza-komunikazioko ekintzetako (elkarrizketa, irakurketa, idazketa, etab.) xedeak eta helburuak hautatzeko eta aplikatzeko trebetasuna zuzenean dago lotuta gaitasun honen alderdi nagusiekin; esaterako, norberaren errepresentazio mentalak egitearekin, errealitatea interpretatu eta ulertzearekin eta norberaren jakintzak eta ekintzak koherentziaz antolatu eta erregulatzearekin

Mezuak ulertzea eta komunikatzen jakitea jakintza praktikoak dira, baina hizkuntzari eta haren erabilera-arauei buruzko ezagutza erreflexiboa eduki behar dute oinarrian, eta horrek berariaz eskatzen du hizkuntza behaketarako eta azterketarako objektutzat hartzen jakitea. Era askotariko gizarte-eta kultura-testuinguruetako komunikazio-egoerei egokiak zaizkien diskurtsoak adierazteko eta interpretatzeko, beharrezkoa da hizkuntza-sistemaren funtzionamendu-arauak eta hizkuntza-interakzio egokiak izateko estrategiak ezagutzea eta behar bezala aplikatzea.

Gaitasun hori eskuratzeko, hauek ezagutu behar dira: hizkuntzarekin lotutako gizarte-ohiturak, hizkuntzaren kultura-balio eta -alderdiak, eta hizkuntzak testuinguruaren eta komunikazio-asmoaren arabera har ditzakeen aldaerak. Ahalmen hauek ere izan behar dira: beste pertsona batzuen egoeran jartzeko ahalmen enpatikoa; norberarenak ez bezalako iritziak sentikortasunez eta ikuspegi kritikoz irakurtzeko, entzuteko, aztertzeko eta aintzat hartzeko ahalmena; norberaren ideiak eta emozioak funtsean eta formaz egoki adierazteko ahalmena, eta kritika eraikitzaileak onartzeko eta egiteko ahalmena.

Atzerriko hizkuntzen komunikazio-gaitasunari dagozkion jakintza eta formalizazioa –batik bat, idatzizkoa– bestelako maila batean kokatzen dira, eta hizkuntza horietakoren batean komunikatzeko ahalmena izatea eskatzen dute. Hizkuntza horiek jakinda, aberastu egiten dira gizarte-harremanak eta norberak berezkoak ez dituen testuinguruetan mugitzeko ahalmena eskuratzen da. Atzerriko ikasleen atzerri-hizkuntzen kasuan ere, hizkuntza horiei eutsita, bultzatu eta aberastu egiten da hizkuntza anitzeko inguruneen dibertsitatea. Horrekin batera, jokabide horiek eskura jartzen dituzte informazio-, komunikazio-eta ikasketa-iturri ugari eta askotarikoak.

Laburbilduz, derrigorrezko eskolaldiaren amaieran hizkuntzarako gaitasuna behar bezala eskuratua izateko, ahozko eta idatzizko hizkuntza menderatu behar da era bateko eta besteko testuinguruetan, eta atzerriko, gutxienez, hizkuntza baten erabilera funtzionala izan.





5.2.2 Hizkuntza-komunikaziorako definizioetatik


Hizkuntza-komunikaziorako gaitasuna hizkuntza erabiltzeko trebetasuna da, hau da, kontzeptuak, sentimenduak, gertakariak eta iritziak ahozko eta idatzizko diskurtsoen bidez adierazi eta interpretatzekoa eta gizarte- zein kultura-ingurune guztietan linguistikoki elkarreragitekoa.

– Eusko Jaurlaritza: Hizkuntza-komunikaziorako Gaitasuna. Bigarren Hezkuntza



Definizioak definizio, badira definitutakoa lanketa eremura eramateko orduan adostutako kontzeptu batzuk:

Dimentsioa -> Azpigaitasunak -> Ebaluazio adierazleak

Horrela, komunikazio gaitasunean batzuk aztertzen dira segidan


5.2.2.1 Komunikazio konpetentzia gaurko ikuskera didaktiko (…eta ebaluatzailean)

Komunikazio Gaitasunean 5 dimentsio bereizten dira:


	ahozkoaren ulermena

	idatziaren ulermena

	mintzamena

	idazmena

	ahozko elkarrekintza



Dimentsio bakoitza neurtzeko, ikasketa-emaitza batzuk formulatzen dira

Ikasketa-emaitza bakoitzean, hiru betetze-maila bereizten dira (ebaluazio diagnostikoan):


	Hasierako maila (A)

	Erdi maila (B)

	Maila aurreratua (C)






5.2.3 Hizkuntza-komunikaziorako gaitasunaren dimentsioen osagaiak/azpigaitasunak


Hizkuntza-komunikaziorako konpetentzia bloke handi batzuetan egituratu da, DIMENTSIO deituak. Dimentsio horietako bakoitza AZPIKONPETENTZIA batzuetan zertzen da, eta azpikonpetentzia bakoitzerako ikasleak jakin eta egiten jakin behar duena azaltzen duten EBALUAZIO-ADIERAZLE batzuk xedatu dira.

– Eusko Jaurlaritza-Hezkuntza Saila-ISEI/IVEI: Ebaluazio diagnostikoa. Hizkuntza-komunikaziorako konpetentzia. Marko teorikoa. Vitoria-Gasteiz: EJAZN




5.2.3.1 Dimentsioak

Hizkuntza-komunikaziorako konpetentzia DIMENTSIO hauetan egituratuta dago:.


	Ahozkoaren ulermena edo entzumena

	Idatziaren ulermena edo irakurmena

	Mintzamena

	Idazmena

	Ahozko elkarrekintza



Dimentsio horien azpigaitasunak hemen ikus ditakegu


	DIMENTSIOA: AHOZKOAREN ULERMENA

	Ahozko testuen zentzu orokorra identifikatzea

	Ahozko testuen helburua antzematea

	Ahozko testuetan, proposatutako helburuei begira garrantzia duten informazioak hautatzea

	Ahozko testuen edukia kritikoki interpretatzea

	Ahozko testu-mota desberdinak hobeto ulertzeko estrategiak erabiltzea




	DIMENTSIOA: IDATZIAREN ULERMENA

	Idatzizko testuen zentzu orokorra identifikatzea

	Idatzizko testuen helburua antzematea

	Idatzizko testuetan, proposatutako helburuei begira garrantzia duten informazioak hautatzea

	Idatzizko testuen edukia kritikoki interpretatzea

	Idatzizko testu-mota desberdinak hobeto ulertzeko estrategiak erabiltzea




	DIMENTSIOA: MINTZAMENA

	Komunikazio-egoeraren ezaugarriak aintzat hartzea

	Ekoizpen-prozesua planifikatzea

	Adierazi beharrekoa egoki eta zuzen adieraztea

	Kontroleko eta egokitzapeneko estrategiak erabiltzea




	DIMENTSIOA: IDAZMENA

	Komunikazio-egoeraren ezaugarriak kontuan izatea

	Ekoizpen-prozesua planifikatzea

	Adierazi beharrekoa egoki eta zuzen adieraztea

	Kontroleko eta egokitzapeneko estrategiak erabiltzea




	DIMENTSIOA: AHOZKO ELKARREKINTZA2

	Komunikazio-trukeetan modu aktibo eta egokian parte hartzea

	Arau soziokomunikatiboak errespetatzea

	Komunikazioari eusteko eta beraren eraginkortasuna areagotzeko estrategiak erabiltzea








5.2.3.2 Agerbideak:

Adierazleak dira dimentsio horien garapenak ustez erakutsi behar duen modua.


	AHOZKOAREN ULERMENA

	IDATZIAREN ULERMENA

	MINTZAMENA:

	Ikasketaren emaitzak:

	Komunikazio-egoeraren ezaugarriak aintzat hartzea

	Ekoizpen-prozesua planifikatzea

	Adierazi beharrekoa egoki eta zuzen adieraztea

	Kontroleko eta egokitzapeneko estrategiak erabiltzea







	IDAZMENA

	AHOZKO ELKARREKINTZA:

	Ikasketaren emaitzak:

	Komunikazio-trukeetan modu aktibo eta egokian parte hartzea

	Komunikazio-egoeraren ezaugarriak kontuan izaten ditu.

	Naturaltasunez esku hartzen du eta aktiboki entzuten du.

	Informazioa eta azalpenak modu ordenatuan ematen ditu.

	Ikuspegi pertsonal bat azaltzen du.

	Bere esku-hartzeari buruzko galderei modu egokian erantzuten die.

	Besteen esku-hartzeen inguruan iruzkin eta galdera egokiak egiten ditu.

	Egoerari begira erregistro egokia erabiltzen du.

	Elkarrekintzan zehar hizkuntza-aldaera egokitzen du.




	Arau soziokomunikatiboak errespetatzea

	Hizkuntza-moldeak errespetatzen ditu.

	Besteen esku-hartzeak errespetatzen ditu.

	Diskriminaziozko esaerak erabiltzea saihesten du.

	Hitz egiteko txandak errespetatzen ditu.

	Denboraren erabilera kontrolatzen du.

	Adei-legea errespetatzen du




	Komunikazioari eusteko eta haren eraginkortasuna areagotzeko estrategiak erabiltzea











5.2.3.3 Adierazleak eta lortze-mailak:



	Ikaskuntzarako eta gizarte-harremanetarako (hau da, ikasgelan, ikastetxean eta ingurunean eguneroko bizitzan ohikoak diren) komunikazio-trukeetan modu aktibo eta egokian parte hartzea.





Adierazleak:


	Naturaltasunez esku hartzen du eta aktiboki entzuten du.

	Komunikazio-egoeraren ezaugarriak kontuan izaten ditu.

	Informazioa eta azalpenak modu ordenatu eta egokian ematen ditu.




	Arau soziokomunikatiboak errespetatzea.

	Komunikazioari eusteko eta haren eraginkortasuna areagotzeko estrategiak erabiltzea.











	Hasierako maila
	Erdi maila
	Maila aurreratua





	+ Komunikazio-trukean arreta zailtasunez mantentzen du. + Bere komunikazio-trukeetan inhibizioa agertzen du. + Lagunduta, komunikazio-egoeraren ezaugarriak kontuan izaten ditu.

6 Euskal Hezkuntza Sistemako Eleaniztasuna: Diglosiatik Elebitasunera; eta handik Eleaniztasunera

Baliabideak: (Cummins, 2000, 2005; De Bot, 1992; Diaz de Gereñu Lasaga et al., 2021; Larrañaga et al., 2005; Maia, 2014) *

Euskal hezkuntza sistemaren eleaniztasunaren historia eta oinarri teorikoak aztertzen dira. Ikasleek euskal hezkuntza sistemaren errealitatean hizkuntza erabilpenaren eta gizartearen eraginaren analisia egiten dute.

Diglosia eta eleaniztasunaren azterketa: Ikasleek, talde txikietan, euskal hezkuntza sistemaren errealitatean diglosia eta eleaniztasunaren arteko aldeak aztertuko dituzte. Euskal hezkuntza sistemako hizkuntza ereduak: Ikasleek, talde txikietan, euskal hezkuntza sistemako hizkuntza eredu bat aukeratu eta horri buruzko azterketa txostena idatziko dute.


6.1 Sarrera

Euskal Herriak hezkuntza sistemaren garapenean izan duen ibilbidea ez da lausoa izan, ezta laua ere. Historikoki, euskal hezkuntza sistema hainbat aldaketatan eta erronka handitan murgilduta egon da, batez ere hizkuntza politikaren eraginagatik. Euskal hezkuntza sistemaren eleaniztasuna, hau da, hainbat hizkuntza erabiltzea hezkuntza prozesuan, bereziki euskara eta gaztelania, sistemaren garapen historikoan eragina izan duen faktore garrantzitsua da.

Euskal hezkuntza sistemaren garapen historikoak erakutsi digu nola euskara, gure hizkuntza jatorrizkoa, hezkuntza prozesuan sartu den, eta nola hizkuntza politikak, bai estatukoak bai autonomikoak, eragina izan duten hizkuntza erabilpenaren eta hezkuntza ereduaren definizioan. Gaur egun, euskal hezkuntza sistema eleaniztasunaren erronkaren aurrean dago, hau da, nola integra daitezkeen hainbat hizkuntza hezkuntza prozesuan modu eraginkorrean.

Beti ere badugu beste zalantza nagusi bat. Hitz egin ote dezakegun “Euskal Hizkuntza Sistema” batez, ala askoz egokiagoa ez ote litzatekeen Euskal Herrian elkarrekin eta elkarren ondoan garatzen diren hezkuntza sistemez aritzea.


6.1.1 Landuko diren zenbait puntu


	Euskal Hezkuntza Sistemaren Historiaz


	Diglosia, Elebitasuna eta Eleaniztasuna


	Oinarri Teorikoak


	Hizkuntzalaritza


	Psikolinguistika


	Soziolinguistika


	Hizkuntzaren Didaktika





	Hizkuntzaren Erabilpena eta Gizartearen Eragina







	Euskal Herriko Hezkuntza sisteman, elebitasunetik eleaniztasunera: gaur egungo egoera berriaren ezaugarriak eta norabideak.

	Eleaniztasuna eskolan: hiru/lau hizkuntza helburu (hezkuntza marko hirueleduna/ikastolen proiektua)

	Geletan hainbat hizkuntza (hizkuntza gehiago jendartean)

	Eskolan zer egin eta zergatik, hizkuntzak kudeatzeko: ikastetxearen hizkuntza proiektua.



Gaiari kolpetzeko, zalantza batzuri argitzeko bidea estauko diegu:


	Elebakartasunetik eleaniztasunera: zer iradokitzen dizu horrek EHn gaur egun?

	Jendartea aldatzen ari bide da hizkuntza-kontuetan. Zertan nabaritzen da hori eskoletan? (konparatu beste belaunaldi batzuetako eskolarekin)

	Hizkuntzei dagokienez, zer alde dago oraingo eskolen eta lehenagokoen artean? Irakasle batek zer aurkitzen du hizkuntzen kontuan ikasgela “estandar” batean?

	Gogoeta-gai honetan sakontzeko, pentsatu zeuen (hurbileko) esperientzian:

	ikasle bezala txikitan nolako “panorama” zenuten gelan edo/eta ikastetxean?

	orain irakasle-gai gisa praktiketan egon zaretenean, zer “panorama” ikusi dugu?

	Gainera, bildu informazioa taldean, zeuen gurasoei eta aitita-amamen denboraz.




	Zer ondorio ateratzen dugu konparazioa eginez?

	Zer eskatzen zaio EHko eskola-instituzioari gaur egun hizkuntza kontuetan? Zer helburu ezartzen zaizkio? Zeri jarri behar dio arreta, orain dela 20 urte jartzen ez ziona?

	Eskatzen zaiona, zer arrazoiri erantzuteko eskatzen zaio eskolari?

	Zer norabidetan abiatuko gara gaurko egoerari erantzuteko? Norantz joanen gara?

	Zer orientabide ditugu norabide berriak lantzeko?

	linguistikoak

	soziolinguistikoak

	psikolinguistikoak

	hizkuntzaren didaktikaz






Zalantzon argigarri, gai honetan honako bidea proposatzen da:


	Azken 50 urte honetako norabidea

	Gaur egungo egoera

	Zertan aldatu da gaurko egoera?

	Zer eskatzen zaio eskolari hizkuntza-kontuetan?

	Egoerari erantzuteko, alor desberdinetatik ekarpenak

	Hizkuntzalaritza

	Soziolinguistika

	Psikolinguistika

	Hizkuntzaren didaktika






	Zer ekimen ageri dira Euskal Herrian egoerari erantzuteko?






6.2 Azken 50 urtean Elebakartasunetik elebitasunerako bidea.

7 Hizkuntzen Trataera Bateratuaz

Baliabide nagusiak: (Adam, 2011; Europako Kontseilua, 2022; Granell, 2006; Hezkuntza, Hizkuntza Politika eta Kultura Saila, 2015; Hezkuntza Saila, 2023b, 2023c) *

Hizkuntzen Trataera Bateratuaren oinarriak eta erabilpen praktikoak aztertzen dira.

Galderak, gaian erantzuna aurkitu behar diegu:


	Zer da hizkuntzen trataera bateratua?

	Zertarako da? Zer helburu du?

	Zer hizkuntzari eragiten die ikuspegi honek?

	Zergatik aipatzen da orain kontzeptu hori? Zerk eraginda indartu da orain?

	Zer oinarriren gainean eraikitzen da ikuspegi edo jardunbide hori?




…el tratamiento integrado de las Lenguas, propuesta metodológica, basada en el enfoque comunicativo de la enseñanza de las lenguas aplicado a las situaciones de aprendizaje en las que coexisten lenguas diferentes. El TIL propone el trabajo colaborativo del profesorado de las distintas lenguas de la escuela a partir de todos aquellos elementos que estas comparten. La coordinación entre el profesorado, además de multiplicar la eficacia de las intervenciones individuales, facilita el desarrollo de la competencia plurilingüe de los aprendices. Apraiz Jaio et al. (2012)






7.1 Eskolaren egoeraren analisia

Hezkuntzari ikasle eleaniztunak sortzea eskatzen zaio. EEMBn hiru, gure inguruko curriculumean lau ere bai.

Lau hizkuntzatan hezkuntza-helburuak zehazten ari gara. Hizkuntzen zehaztasunetara jo barik HHn hiru hizkuntzatan helburuak ezar daitezke eta LHn lau.

Lekutan geratu da atzo goizeko elebakartasunetiko helburu multzoa.


	Bina hizkuntza ofizial ditugu

	Eleaniztasunerako planak

	Euskalkiekin zer?

	Euskalkia lantzea, belaunaldien arteko transmisioa indartzeko (etxeko eta eskolako hizkuntza)

	Euskalkia lantzea, euskara hobeki ikasteko (etxekoa, kalekoa, eskolakoa: elkarren osagarri)

	Euskalkia lantzea, komunikazio maila “finagoak” lortzeko (erregistroak)




	Immigrazio hizkuntzak¹




7.1.1 Legeak


	1990 LOGSE


	Baskongadetan 1992 OCD




“Hizkuntza arloko ikuspegia integratzailea izan behar da; horrela, erabaki amankomunak eta metodologia antzekoak erabiliz, curriculumaren hizkuntza batean ikasitakoa beste batera pasatuko du ikasleak”




	2006 LOE


	Baskongadetan 2007 Curriculum Dekretua Eusko Jaurlaritzaren Legebiltzarra (2009), Tontxu Campos




Dekretu honek lehentasuna ematen dio hizkuntzen trataerari. Hizkuntzetarako Europako Erreferentzia Markoa da elebitasuna, eleaniztasuna eta ikastetxeko hizkuntza-proiektuaz diharduten artikuluen esparru-testuingurua; izan ere, bat etorri behar dute Europar Batasuneko hizkuntza-politikak eta ikastetxeetako hizkuntza-proiektuek, betiere, Eusko Legebiltzarrak alor horretan arautzen duena beteta. > > Gizartearen errealitate soziolinguistiko eta soziokulturalarekin bat egiteko, testuinguru eleanitz bati erantzungo dion markoa sortu nahi da; hala, ikasleek bi hizkuntza ofizialak eta atzerri-hizkuntza bat edo bi behar bezala ikas ditzaten da azken xedea. Ebaluazioetan izandako emaitzei eta ingurunearen ezaugarri soziolinguistikoei erreparatuta, ikastetxeek aukera dute hizkuntza bakoitzaren erabilera-esparrua handitzeko.

🤦 Euskara izango da marko berriaren hizkuntza nagusia. Egungo errealitate soziolinguistikoak gaztelaniaren erabilera bultzatzen duela aintzat hartuta eta ikusita eguneroko jardunak eta ebaluazioek frogatua dutela irakasteko eta ikasteko prozesuan euskara erabiltzea funtsezkoa dela, ikasleek euskara ahoz eta idatziz behar bezala erabiltzeko gaitasuna eskuratuko badute, euskarak elementu integratzailea izan behar du hezkuntza-sisteman, eta erabilera nagusiko hizkuntza, lehen adierazitako irakasteko eta ikasteko prozesuan. Gaztelania edukiak ikasteko hizkuntza izango da, hura behar bezala ikasiko dela bermatzeko




	2013 LOMCE


	2015 Heziberri 2020(Eusko Jaurlaritzaren Legebiltzarra, 2015a, 2015b)


1.– Hezkuntza-eskumenak dituen sailak hizkuntzen trataera integratua eta integrala sustatuko du. Horrek arreta berezia ematen dio ikasketak hainbat hizkuntzatan emateari, komunikatzeko konpetentzia eleaniztun bat lortzeko asmoz. Hizkuntza bakoitzak berezkoa duena lantzea eta denek berdina dutena partekatzea da, betiere, ikasleak modu egokian eta eraginkorrean erabiltzen duelarik egoera bakoitzak eskatzen duen hizkuntza.







	2020 LOMLOE


	Baskongadetan 2023 Oinarrizko Hezkuntzaren curriculuma Hezkuntza Saila (2023c)


9.– Hizkuntza, informaziorako eta ezagutzaren eraikuntzarako atea izanik, ikasteko prozesuaren erdigunean dago. Hizkuntzen ikaskuntzari konpetentzia-ikuspegi globalizatu batetik heltzen zaio, arreta hizkuntzen ikaskuntza integratuan eta hizkuntzen eta jakintzen ikaskuntza integratuan jartzen duten ikuspegi metodologikoen bidez. (Oinarri pedagogikoak)




4.– Komunikazio- eta hizkuntza-konpetentzia garatzeko, hizkuntzen ikaskuntza curriculum-arloen barruan modu transbertsalean integratzen duten ikuspegi metodologikoak baliatuko dira. (Hizkuntza esparrua)



➕ Konpetentzia Eleaniztuna (Haur Hezkuntzaren curriculumean ere bai)










7.2 Hizkuntz(ar)en didaktikaren iturriak

Hiztunak darabilen Hx hizkuntzaren azpian gainontzeko hizkuntzetako gaitasun bera ere badago.

Hx baten erabileraren alderdi formalek (morfologiak, sintaxiak, fonologiak…) ez dute hizkuntzaren erabilera azaltzeko biderik. Bai, berriz, hizkuntzaren erabilera orokorraren menpeko beste zerbaitek.


	Psikolinguistika:

	Hizkuntzak besteekin ikasi (ez dira gureak, geure egiten dugun eta gu egiten gaituen arren)

	Hizkuntzak ikasteko estrategiak erkideak dira




	Soziolinguistika

	Hizkuntza ekoizpen soziala da

	Gainontzeko hiztunek hizkuntzekiko duten jarrera




	Hizkuntzalaritza

	Ikasteko unitatea testua da (ez hitza edo esaldia)

	Ikuskera paralinguistikoak (egoera enuntziatiboa)













Ariketa




Zein dira (eta zelan dira) hizkuntzen arteko elementu eta gaitasun transferigarriak?

Zerrenda bat egiten ahalegindu behar duzu(e)








7.2.1 Adibideren bat

Hemendik jasotako adibidea izan arren, euskal ingurura ekarri dira zenbait azalpen: Granell (2006)


7.2.1.1 Hizkuntz arteko konpetentzia erkideak


	Kontzeptu-jakintza. Hitzek esan nahi dutena: “demokrazia”, “ekonomia”, legebiltzarra/parlamento, … kontzeptua behin ikasirik aski da.

Kontuz kontzeptuak desberdin banatzen direnean hizkuntza bakoitzean:

	neba+anaia= hermano;

	ahizpa+arreba=hermana.

	Koloreak: lur gorria, gaileta gorrituak. Batzuetan, birkontzeptualizazioa gerta daiteke.




	Munduaren ezagutza. Hemen sartzen ditu jakintza metalinguistikoak, gramatikako terminoak, testu-hizkuntzalaritzaz eta (hizkuntzari buruzko pentsamendua garatzekoak)

	Oharmen metalinguistikoa: hizkuntza tratatzen denean ez komunikatzeko, irudikatzeko edo jarduera arautzeko, baizik eta objektu gisa behatzeko eta analizatzeko, munduko beste edozein elementu bezala. Bidea ematen du arrazionalki aztertzeko kode linguistiko bakoitzaren egiturak eta ezaugarriak (hitzak zenbatzea, esaldi bat zuzena den edo ez, testu bat zatitan jartzea, hutsak detektatzea…)

	Kontestu-euskarririk gabeko hizkuntza-erabilera (edo “idazteko hizkera”): erreferentzia egiten zaienean testuinguruan ez diren objektuei edo objektu abstraktuei, edo mintzaideek konpartitzen ez duten informazioa agertzen denean. Horrelakoetan hizkuntza-baliabideak arreta handiagoarekin bereizi edo aztertu behar dira (lexiko bereziagoa, ahoskera garbiagoa, sintaxi estandarragoa), testuinguruak ez baitu laguntzen. Eskolan bereziki baliatzen den hizkera.

	Testu-generoei buruzko jakintza: itxura, egitura, funtzioa, baliabide erretorikoak eta hizkera berezitua (gutuna, berria, ipuina, iragarkia, web orria, jarraibide liburua, elaberria, saiakera, mitin politikoa, bertso saioa…). Inguru kultural batean normalean antzekoak izaten dira egitura horiek (desberdintasunak izan badaitezke ere).

	Trebetasun kognitiboak: identifikatu/ezagutu, erlazionatu, sailkatu, loturak ezarri, konparatu, hurrenez hurren jarri, gogoratu, arazoak konpondu, … edo analizatu, sintetizatu, ebaluatu…

	Irakur-estrategiak: testuaren edukiaz hipotesiak egitea eta egiaztatzea; munduari buruzko jakintza baliatzea testuaren esanahia eraikitzeko; labur-biltzea eta antolatzea edukirik garrantzitsuena; testuaren edukiaz eta formaz ebaluazioak eta epaiak egitea, egilearen asmoak edo nork bere asmoak ebaluatu eta epaitzea…

	Idatz-estrategiak: kontuan hartzea mezuaren edukia baina baita komunikazio-asmoak, hartzailearekiko harremana, etc. Trebetasun batzuk behar dira hartarako: testua testuinguratzea, planifikatzea, testuratzea, ebaluatzea, berrikusi eta zuzentzea…

	Trebetasun kognitibo-linguistikoak: jakintza arloetako ezagutzak eskuratzeko, ekoizteko eta transmititzeko baliatzen direnak: argudiatzea, definitzea, demostratzea, deskribatzea, azaltzea, justifikatzea, laburtzea…

	Informazioa prozesatzeko estrategiak: informazioa aurkitzea, organizatzea, elaboratzea eta komunikatzea; eta ikasteko eta intelektualki lan egiteko teknikak (azpimarratzea, laburpenak egitea, fitxak egitea, eskemak, koadro laburgarriak, notak hartzea, memorizazioa eta edukiak berrikustea…)

	Hizkuntza eta kultura bakoitzari buruzko irudikapenak: haien egoeraz, haien balio funtzionalaz, haien prestigioaz … (motibazioarekin lotua).



Ezaugarri erkidea dute trebetasun eta jakite guzti horiek, erkideak dira-eta. Ez dira hizkuntza bakoitzean independenteki garatu behar, garapen bakar eta bateratua dute-eta.

Hor dugu hizkuntza-hezkuntza bateratuaren oinarri koherenterako oinarria, hizkuntza bakoitzean garatu beharreko gaitasun eta ezagutzei ez-ikusi egin gabe.





7.3 Planteamendua

Azken helburua, ikastetxeko hizkuntzen programazio adostua.

Bitarteko helburuak: arlo eta ikasgaien arteko oinarri didaktiko eta metodologiko bateratua eraikitzea.


7.3.1 Zer?


	Zer da hizkuntza irakastea?

	Zer diote zientzialariek?



Hizkuntza komunikazio tresnatzat hartuta



7.3.2 Zertarako


	Zertarako irakastsi hizkuntzak?

	Zertarako garatu konpetentzia komunikatiboa?



Ikasleen komunikazio konpetentzia garatzeko.

Testuak ulertu eta ekoitzi (zuzenak, egokiak, koherenteak, kohesionatuak eta eraginkorrak)



7.3.3 Zelan?


	Zelan erantzun ikasle eleaniztunen komunikazio-beharrizanei?

	Zelan eraiki (zein) aldaketa metodologikoa?



Ikuspegi komunikatiboan. Ikasleak benetako komunikaziorako prestatuta


	Prozedurazko edukiak lehenetsi

	Komunikazio-arazoari konponbidea eman

	Komunikazio-proiektuen bidez bideratuta

	Ikaskuntza aktiboa oinarri





7.3.4 Aldaketa metodologikoa


	Ikasmaterialak eta ikasgelan erabilitako hizkuntz errealak izan behar dute (ez moldatuak)

	Ikasleak komunikazio egoera errealetan ipini, benetako erronkei aurre egiteko

	Komunikazio-egoera ugaritako testu-genero franko landu behar, ahoz zein idatziz.

	Trebetasun guztiak elkarri lotuta erabili behar dira, informazio berria lortzeko, ikasitakoa adierazi eta prozesua jarraituta jakintza berri eta esanguratsuak garatzeko.

	Egoera erreal horri irtenbidea emateko jardueren sekuentziazioa egin behar da






7.4 Ezartzeko bidean

Zehaztu beharrekoak dira kontu batzuk: zenbat diren irakasten diren hizkuntzak, zenbat erabiltzen diren hizkuntzaz gain bestelako ezagutzak irakasteko. Zein ikaskuntzak behar duen hizkuntzaren bat eta zeinek hizkuntza jakina

Oinarri-oinarrian: koordinazioa

Hurrengoak ahalbidetu nahi ditu HTBk


	Hizkuntzen alderdi komunak lantzea edozein hizkuntzatatik:

	Hausnarketa linguistikoa egiteko prozedurak

	Hizkuntzei buruzko kontzeptu orokorrak

	Hizkuntzekiko jarrerak




	Edukien sekuentziazio egokiagoa

	Denbora optimizatzea

	Ikasitakoa hizkuntza batetik bestera transferitzea

	Ikuspegi metodologikoak partekatuz koherentzia handiagoa lortzea

	Ikasgelarako jarduera eraginkorragoak diseinatzea

	Hizkuntzez mintzatzeko metahizkuntza bateratua erabiltzea



Berori tradizioan hainbat bidetatik garatzen izan den arren, egun araudi markoak horretara bultzatzen duela ere esan dezakegu, balioskotutako jardunbidetzat hartzen baita.












	Proiektua
	Eremua
	Testu mota
	Azken ekoizpena H1
	Azken ekoizpena H2
	Azken ekoizpena H3





	Gure arbasoen ekarpenak
	Pertsonen arteko harremanak
	Azalpena
	katalogoa
	Informazioa jasotzeko fitxa
	Azalpen laburra: txosten txiki bat



	Inauteriak
	Literatura Pertsonen arteko harremanak
	Narrazioa
	Bakarrizketa/ bertsoak
	Ipuina kontatu ahoz
	Kondairak



	Bazterkerien aurka: kontuz aurreiritziekin
	Pertsonen arteko harremanak Komunikabideak
	Argudioa
	Eztabaida
	Pobreziaren aurkako kanpaina
	Etorkinen egoera salatu manifestu baten bidez/role play



	Zain dezagun gure aberastasuna
	Hizkuntza Literaturan Ikasketako hizkuntza Hizkuntza gizarteko komunikabideetan
	Argudioa
	Liburu bat gomendatu
	Alegia baten moraleja eztabaidatu
	Olerkiak eta abestiak (testu bildumarako)



	Ikertzaileak gara
	Hizkuntza gizarteko komunikabideetan Ikasketako hizkuntza
	Azalpena
	Makina sinple bat egiteko instrukzio testua
	Ofizioei buruzko galdetegiaren informea
	Lanbideei buruzko “Tribial” jolasa





Bete beharreko irizpide batzuk








Bete ohi diren zenbait irizpide





	Helburu komunikatiboa bermatu, bai ahoz bai idatziz

	Maila guztietan testu mota guztiak lantzea

	Aldi berean, hiru hizkuntzetan testu mota bera lantzea

	Erabilera eremu guztiak lantzea

	Ikasturtean behin, bederen, literaturaren inguruko proiektu bat lantzea

	Testu mota eta genero anitzak proposatzea

	Ikasturtean behin, bederen, ahozko ekoizpen bat proposatzea

	Ikasturtean behin, bederen, ekoizpen bat gelatik kanpo erakustea

	Komunikazio proiektuetan ikasleen beharrizanak eta interesak kontuan hartzea

	Ikasketa kooperatiboa bultzatzea

	Ikasleen aniztasuna kontuan hartzea










7.4.1 Adibidea

Hurrengo adibidea Berritzegunetako formazio-ikastaro batetik hartua da. Helburu didaktikoekin egokitua, beraz.

Justifikazioa Gaur egun komunikabideek duten garrantzia ikusita, ikasleek informazioa eta iritzia ezberdintzeko eta iritiz kritikoa garatzeko beharra dute, horregatik kazetaritza genero ezberdinak aztertzea garrantzitsua da.

Proiektu guztien ardatza Mota: narrazioa Erabilera eremua: komunikabideak Gaia: gaur egun: informazioa ala iritzia?









	H1: Irrati-kronika
	H2: Reportaje
	H3: A digital story





	Kronikak kultura eta kiroletako gaurkotasuna hartuko lituzke gaitzat. Eginkizuna hiruko taldeetan antola daiteke.
	Los alumnos trabajarán un tema elegido por ellos mismos, recogido de la actualidad, de sus propios campos de interés o de los libros de lectura propuestos durante el curso.
	By using electronic primary sources students will create a few minutes movie that will include a variety of media — audio, photographs, and text— on either a historical or an actual fact.



	Komunikazio Egoera
	Situación de comunicación
	Situation of communication



	Gaia:Interpretatutako gaurkotasuna Igorlea: Hirunaka bildutako ikasleak. 
Hartzailea: Ikastetxeko beste ikasleak 
Kanala: Ahozkoa 
Asmoa eta helburua:Kiroletako edo kulturako gaurkotasuna jakinaraztea, era pertsonalean, eta uhinen bitartez. 
Argitalpen lekua: Ikastetxeko irratia 
Eremua:Hizkuntza gizarteko komunikabideetan

8 Hizkuntzak eta Edukiak Batera Ikastea (CLIL-HEBI)

Hizkuntzak eta Edukiak Batera Ikastea - Content and Language Integrated Learning - Aprendizaje Integrado de Contenido y Lenguas Extranjeras

Baliabide nagusiak: (Coyle, 2012; Europako Kontseilua, 2022; Eusko Jaurlaritza, 2011; Hezkuntza Saila, 2023c) *

Zer aztertuko dugun


	Zer da CLIL?

	Zergatik da garrantzitsua?

	Zer eragin du CLILi garrantzia ematean?

	Nola ulertu behar da CLIL beste batzuen aurrean? Zein da gai honen helburua?

	Zer eragin du gai honen garapenean?

	Zein da gai honen inguruko literaturaren ikuspegi nagusia?

	Zer aldatu beharko litzateke CLIL hobeto ulertzeko?

	Zein da gai honen inguruko ikerketa gehien zabaltzen duen ikuspegi edo teoria?

	Zer da gai honen inguruko azken ikerketen ondorio nagusia?






8.1 Nondik nora?

Kontu batzuk horrelako planteamendu pedagogikoaren oinarrian ditugu:


	Mundu globalizatua, mugikortasun handia harremanak oso ugari hizkuntzak garrantzi handia

	Europako Kontseiluak eleaniztasunaren aldeko jarrera: 1+2

	EHn testuinguru soziolinguistikoa: bi hizkuntza ofizialak gehi (mundu mailako) lingua franca(k?)

	Eskolaren emaitzak hobetu nahi

	Planteamendu berriak atzerriko hizkuntzan hobeto jarduteko:

	Hizkuntzen trataera bateratua

	CLIL/HEBI/AICLE






Hizkuntza eta Edukiak Batera Ikastea (CLIL: Content and Language Integrated Learning).

Europan indartzen da 1990eko hamarrurtekoan (http://www.clilcompendium.com/miles.htm)

Euskal Herrian, murgiltze programetan badugu eskarmentua

Murgiltze programa: HEBIren aldaera bat?

Orain, 3 hizkuntzarekin ideia bera garatu

Hizkuntza eta Edukiak Batera Ikastea (CLIL: Content and Language Integrated Learning).



8.2 Zer egiten da?

“Beste” hizkuntza erabili (zerbait) ikasteko, eta (zerbait) ikasi “beste” hizkuntza erabiltzeko


The main principle in CLIL: use language to learn and learn to use language.



Hizkuntza eta edukiak batera ikastea. Biei jartzen zaie arreta. Bietan helburuak lortu nahi dira. Edukiei garrantzi handia.

Helburu linguistikoa da ikasleak maila hobetzea hizkuntza-komunikaziorako gaitasunean

Beste helburua da curriculumeko bestelako edukiak ikastea (konpetentziak garatzea)


8.2.1 Oinarriko ideia batzuk:


8.2.1.1 CLIL compedium

iturria: http://www.clilcompendium.com/brief.htm)


	Umeak eta gazteak oso onak izaten dira hizkuntzak ikasten hizkuntza horiek etxean erabiltzen direnean, eta horrengatik pentsatu ohi da txikitan ikasten direla errazenik eta hobekienik hizkuntzak

	Adin handiagokoek gehienean hizkuntza-eskoletan ikasten dituzte hizkuntzak

	Hizkuntza-ikasketan arrakasta izaten da jendeak irakaskuntza jasotzen duenean egiazko bizitzako egoerak baliatuta hizkuntza ikasteko

	Hizkuntza erabiltzea egiazko komunikatu-beharrak asetzeko (eskolan, eskolako lanak egiteko)

	Hizkuntza jasotzeko gaitasun handia esplikatzeko arrazoi bat da ikaste-inguruaren naturaltasuna

	CLILek (HEBIk) eskaini nahi du ahalik eta egoerarik naturalena, ikasleen motibazioa handitzeko eta hizkuntzak ikastearen aurrean jarrera positiboak indartzeko





8.2.1.2 Coyle (2010):


	Garrantzia handia ematen zaio irakaslearen jarrera ohartuari. Irakasleak berak egin eta probatu behar du hurbiltze modu hau.

	CLIL ez da hizkuntza eta edukiak batera jartzea, besterik gabe: bi alderdiak zaindu behar dira. Bietan helburuak ezarri behar dira. Bien aitzinamendua programatu behar da.

	CLIL ez da “beste hizkuntza batean ikastea”, besterik gabe; beste hizkuntza batean ikaste oro ez da CLIL planteamendu bat.

	Adibidez, atzerriko unibertsitate batean eskolak hartzea, berez CLIL da?

	Hizkuntza-helburuak eta beste edukien helburuak zaindu behar dira.

	CLIL beste hurbiltze modu bat da, gauzak egiteko beste ikuspegi bat.

	CLIL ezartzeko, ez da modu bakar bat. Testuinguruak desberdinak dira eta bakoitzaren ezaugarriak analizatu behar dira. CLIL malgua da, testuinguru desberdinetan egokitu daiteke. (Coyle, 2010)




8.2.1.2.1 “4C markoa”: Content, Communication, Cognition, Culture


	Edukia (content): eduki berrietan progresioa: jakintzetan, trebetasunetan, ulerkuntzan (ez bakarrik esan-edukietan, jakintza soilean)

	Komunikazioa (communication): Interakzioa, aitzinamendua hizkuntzaren erabileran eta ikasketan. Learning to use language and using language to learn.

	Hizkuntza erabili egiteari garrantzi handia (eta ez horrenbeste gramatikaren araberako antolamendua)




	Kognizioa (cognition): Goi-mailako gaitasunak lantzeko ideia: arazoak ebaztea, desafioak onartzea eta haietaz gogoeta egitea.

	“Desafio” giroa, zailtasunak gainditzeko gogoa

	Ez da irakasleak ikasleari jakintza transmititzea eta bai ikasleak bere jakintza eraikitzea




	Kultura (culture): beste kultura batekin harremana

	Beste hizkuntza batean ikastean besteak ulertzeko gaitasuna lantzen da, nazioartekotasunaz ohartzeko ona

	Egiazko materiala erabiltzean, besteen kulturaz ohartzen gara, eta ondorioz geure burua ere hobeki ezagutzen dugu

	Ingurugiroan, hizkuntza-aniztasuna eta kultura-aniztasuna. (Coyle 2010: 53 eta hurr.)






Content, Communication, Cognition, Culture - Edukia, komunikazioa, kognizioa, kultura: laurak lotuta

Edukiak “tiratzen du” lehenbiziko (besteetan ere aurrera egiteko).

Hizkuntza-gaitasunean hobera egin behar da, “eskatu” egin behar da, ez egoteko beti lehengo tokian

HEBIn batera bildu behar dira edukiak eta hizkuntza kognizio mailan eta kultura mailan

HEBIn arretaz zaindu behar dira aitzinamenduak lau ataletan: edukia, komunikazioa, kognizioa, kultura




8.2.1.3 Langé, Gisella 2001


8.2.1.3.1 Definizioa eta


	Hizkuntza bera ez beste eduki bat irakastea beste “atzerriko” hizkuntza baten bidez.

	Oreka bilatzen da edukien eta hizkuntzaren ikastearen artean.

	Hizkuntzaz besteko edukiak 2Hren bidez garatzen dira eta 2H garatzen da edukia lantzearen bidez.

	HEBI hainbat modutan egin daiteke: urte batez gai bat edo gehiago irakats daiteke horrela, ikasgai bat edo gehiago, moduluren bat, proiekturen bat, ikasturtearen zati bat…





8.2.1.3.2 Kontuan hartzeko ideia batzuk


	Esposizioaren zenbatekoa

	Esposizioaren nolakoa, kalitatea

	Ikasteko motibazioa




8.2.1.3.2.1 Esposizioaren zenbatekoa


	Bigarren (edo “beste”) hizkuntza bat ikasteko faktore oinarrizko bat da esposizioa.

	Ikasleek hizketa espontaneoarekin, “naturalarekin” harremana izan behar lukete.

	Hobe testuinguru interaktibo batean baldin bada, non informazio asko jaso daitekeen beste hizkuntzaren estrukturaz eta funtzionamenduaz. Ikasleak horrelakoetan hipotesiak ere egiten ditu, ikasten ari den hizkuntzaz.

	Ikasteko prozesua luzea izan ohi da. Ikasleak hizkuntzaren jakite “okerrak” izanen ditu hizkuntza horren alderdi ugariak beretu arte. HEBIk aukera ematen du esposizio denbora handitzeko.





8.2.1.3.2.2 Esposizioaren nolakoa, kalitatea


	HEBIk, esposizio denbora gehiago ez ezik, kalitate handiagoko esposizioa eskaintzen du.

	HEBIko eskoletan oso kontuan hartzen da interakzioa, estilo hori da nagusi. Ikasleek aukera ona behar dute irakaslearekin eta ikaskideekin harremana izateko. Horrela ikasleek praktikatzen dute dakitena eta “behartuta” daude beren hizkuntza baliabideak “handitzera”, edukia ikasteak dakartzan eskakizunei aurre egiteko.

	Gainera, atzerriko hizkuntza (edo “gainerako” hizkuntza, “beste hizkuntza”) erabiltzen denez eduki ez linguistikoak jasotzeko, horrek eskatzen du sakonagoko prozesamendua, eta azkenean hizkuntzaren “ikaste hobetua” lortzen da.

	HEBIan sarritan arazoak konpondu behar izaten dira hizkuntza erabilita. Ikasleak erabiltzen duelarik ikasten ari den hizkuntza bat zertarako-eta hizkuntza bera ez den beste ikasgai baten edukia ulertzeko eta ikasteko, beste kognizio prozesu batzuk abiatzen dira 2Hn (lehen hizkuntzaren ikastean gertatzen den gauza bera).






8.2.1.3.3 Ikasteko motibazioa


	HEBIk bilatzen du motibazio intrinsekoa, barne-motibazioa

	Ikaslea ari da hizkuntza erabiltzen zeregin interesgarri eta esanguratsuetan

	Hau da: HEBIk aukera anitz eskaintzen ditu zeharbidezko hizkuntz ikasketa1 gertatzeko

	Ikaslearen arreta beste zerbaiti begira dagoenean, orduan gertatzen da ikasketa sakona, eta luze irauten duena

	Positiboki osatzen du berariazko hizkuntza ikasketa (ohiko hizkuntz eskola emanaldietan gertatu ohi dena)








8.2.1.3.4 Zer diziplinatan, ikasgaitan?


8.2.1.3.4.1 Hausnarbiderako


	Edozein gai irakats daiteke atzerriko hizkuntzaren bidez, baina gaiek ezaugarri desberdinak dituzte

	Batzuetan hizkuntzak berak pisu handia du: historia, filosofia, politika…

	Beste batzuetan berbaz besteko komunikazioak pisu handiagoa izan dezake (material grafikoak, ikustekoak…): heziketa fisikoa, geografia, …

	Mapa baten laguntzarekin erraz landu daitezke honelako esapideak: “Rome is the capital city of Italy” edo “The capital of Italy is Rome”.

	Heziketa fisikoko irakasleak erakuts ditzake zuzenean mugimendu modu batzuk eta haiei dagozkien aditzak irakatsi: running, jumping, turning round, climbing.




	Kontu handiarekin sartu behar dira ikasgai berriak: testuinguruaren esanguratsutasunari arreta jarri behar zaio eta zuzen ulertzen dela bermatzen saiatu (ikasi-behar berria ongi aurkeztu, haren ulertze zuzena bermatzeko).





8.2.1.3.4.2 Denetarako hizkuntza eta berariazkoa


	Ikasgai guztiek badute orotariko hizkuntzaren oinarriaren beharra eskolako ohiko jardunetarako.

	Giza-zientzien eta ikasgai zientifiko eta teknikoen artean desberdindu daiteke?

	Giza-zientzietako hizkuntza, oro har, hizkuntza arruntetik “hurbilago” dago (egunkarietan, komunikabideetan entzun daiteke, elkarrizketetan…). Ados?

	Hizkuntza tekniko-zientifikoan, berriz, alor horretan besterik entzuten ez diren hitz asko ageri da, eta egitura sintaktiko bereziagoak ere bai



Alderatu historiako eta kimikako hiztegiak. Nazioarteko hitz asko?



8.2.1.3.4.3 Zer hizkuntzatan egin HEBI

Erabakitzeko litezkeen irizpide batzuk:


	Hurbiltasun geografikoa, antolamendu politikoa, …: frantsesa, espainola…

	Behar ote dugu lingua franca bat gure harremanetarako gaitasuna zabaltzeko? Zein? Ingelesa? Txinera? Gaztelania? Frantsesa?

	Europako Kontseiluak zer dio? 1+2 planteamendua gomendatzen du (ez bakarrik ingelesa)



Hizkuntzen arteko antz-aldeak:


	Euskararen kasuan, aski desberdina da inguruko hizkuntza guztietatik Gaztelaniak eta frantsesak badituzte antzak

	Alemanak?



Euskal Herrian zeren arabera erabakitzen da?



8.2.1.3.4.4 Ikasleei begira


	HEBIk ez du izan nahi hezkuntza elitista; edozein ikaslek har dezake onura HEBItik

	Ikasleek eta gurasoek libreki hautatuta, hobe

	Ikastetxe bakoitzak erabaki nola osatu taldeak, nola hautatu ikasleak, zer hizkuntz (eta bestelako) eskakizun ezarri sartzeko



Ikasleentzako onurak:


	Motibazioa hazi ohi da, eduki interesgarriagoak eta autentikoagoak baliatu ohi direlako (benetako materialaren aurreko esposizioa)

	Interakzio handiagoak eta lankidetzarako joerak auto-konfiantza eta auto-estimua zabaltzen du; ikasle independenteagoak eta lana antolatzeko gaitasunak gehiago garatzeko bidea

	Hizkuntza gehigarrian esposizio denbora handiagoak hizkuntza-konpetentzia sendotzen du

	Ikasteko baldintza aldekoagoak izanik, HEBIk laguntzen du ikasten ikasteko gaitasuna garatzen

	Edukiak eta hizkuntza bateratzean, eta ikasleak ari direlarik akademikoki eta kognitiboki eskakizun handiagokoak diren jardunetan, HEBIk bizitu egiten ditu sormenezko pentsamendu prozesuak; aukera hobeak izaten dira konstruktibismoaren eta ikasketa kooperatiboa bezalako orientabideak modu autentikoagoan integratzeko eta aplikatzeko

	HEBIk aukera eman nahi du komunikazioa hobetzeko pertsonen eta kulturen artean. Hizkuntza gehigarriarekin izaten den kontaktuak eta haren ikasketan jasotzen den ikuspegiak laguntzen du garatzen komunikazio konpetentzia beste hizkuntza batean, eta gainera hizkuntzak ikasteko eta irakasteko beste ikuspegi bat eskaintzen du





8.2.1.3.4.5 Irakasleei begira

Biziki gomendaturiko ezaugarriak HEBIko irakasle izateko2


	Ongi erabiltzea hizkuntza gehigarria, beste hizkuntza.

	Ikasleen lehen hizkuntza jakitea ere onuragarria da (irakasleek igar lezake non izan daitezkeen ikasteko eragozpenak).

	HEBIko irakasleak aditua izan beharko luke edukiaren jakintza-alorrean eta gainera jakintza beharko luke beste hizkuntza bat ikastean parte diren osagai kognitibo, soziokultural eta psikologikoez.

	On litzateke HEBIko irakasleak lan-taldean aritzeko gaitasunak garatzea (eduki-irakasleen eta hizkuntza-adituen arteko lankidetza). Lankidetza-giro on batek hagitz handitu eginen du ikaslearen ikastea.

	HEBIko irakasleak prest egon behar luke ikasgelan ikerketan aritzeko. Garrantzi handikoak dira, orobat, luzera begirako konpromisoa, edukian eta hizkuntzan prestakuntza bikoitza, edo behinik behin, interesa eta trebetasuna edukia eta hizkuntza bateratzeko, eta halaber metodologia interaktiboak baliatzeko gaitasuna.



Onurak irakasleentzat:


	Elkarrekin lan eginez, eduki-irakasleek eta hizkuntza-irakasleek konpartitu dezakete beren norbanako-jakintza eta eraiki dezakete elkar-jakintza.

	Garapen profesionala izateko aukerarik?








8.2.2 Eta Euskal Herrian? Hezkuntza Marko Hirueleduna

Euskal Herriaren desafioa: 3. (edota 4.) hizkuntza ikas-irakastea ikuspegi honetatik

1996an hasi

2003: Hezkuntza marko hirueleduna (HMH)

Gaur egun: hainbat ikastetxe proiektuan sartuak (esperimentazioan)



8.2.3 3.CLIL/EHII metodologia (Content and Language Integrated Learning / Edukien eta Hizkuntzen Ikaskuntza Integratua)


Hezkuntza Marko Hirueledunaren saiakuntza-proposamenaren helburua da Euskadiko ikasleek hizkuntza-komunikazioko gaitasuna nabarmen hobetzea curriculumeko hizkuntza guztietan, oro har. Horretarako, hizkuntzak curriculum-edukien bidez irakastea sustatzen du, komunikazio-metodologia batean oinarrituta, eta alde batera uzten du hizkuntza jakingai gisa ikastearen kontzeptu tradizional eta gramatikala; izan ere, kontzeptu tradizional horrek ikasteko proposatzen dituen jarduerak askotan testuinguru irreal eta ez oso garrantzitsuetakoak izaten dira.

CLIL (Content and Language Integrated Learning) metodologia-ikuspegi bat da, eta curriculum-edukiak eta hizkuntzak era bateratuan irakatsi behar direla hartzen du onarritzat. Irakasteko hizkuntza ikaslearen H1ekin bat ez datorren testuinguru guztietan aplikatzen da ikuspegi hori. Metodologiaren ezaugarri nagusia da edukiaren eta hizkuntzaren ikuspegi duala gehitzen duela, eta bi alderdiak batera lantzen dituela; curriculum-edukiari edo hizkuntzari emango zaio garrantzia, jarritako helburuaren edo proposatutako zereginaren arabera.

Gaur egungo gizarte-aldaketek atzerriko hizkuntzak jakitea eta era eraginkorrean erabiltzea eskatzen dute; hizkuntza horiek ikasteko erarik eraginkorrena zein den hausnartzera bultzatu gaitu horrek. Alde horretatik, ikusi dugu hizkuntzak irakasteko metodologia aldatu beharra dagoela: bilakaera bat egon da, eta nagusiki formala eta estrukturala zen irakaskuntzatik ikaskuntzaren helburu nagusitzat hizkuntza erabiltzea duen irakaskuntzara pasatu gara. Irakaskuntza berri horrek garrantzi handiagoa ematen dio hizkuntza-erabileren komunikazio-funtzioari, hizkuntza-unitateen formari baino. XXI. mendeko ikasleek hizkuntzak erabiltzeko gai izan behar dute. Gainera, hizkuntzak irakasteko eta ikasteko prozesuak lantzen dituzten zientzietan egon diren aurrerapenek egiaztatu dute eraginkorragoa dela eginez ikastea (learn by doing) eta hizkuntza aldi berean ikastea eta erabiltzea (learn as you use and use as you learn). Horregatik, honako hau da CLIL ikuspegiaren goiburua: erabili hizkuntza ikasteko, eta ikasi hizkuntza erabiltzen (use language to learn and learn to use language).

Hainbat ikerketak ondorioztatu dute CLIL ikuspegiak hizkuntza-komunikazioan gaitasun egokia eskuratzeko eta garatzeko balio izateaz gain, hizkuntzak irakastearekin eta ikastearekin lotutako beste alderdi batzuk ere sustatzen dituela. Hona hemen azpimarragarrienak


	Beste kultura batzuk ezagutzea eta errespetatzea.

	Eleaniztasunarekiko eta hizkuntzak ikastearekiko jarrera positiboa eta interesa piztea.

	Ikaslearentzako garrantzitsuak diren testuinguruetan erabiltzea hizkuntza.

	Trebetasun kognitiboak eta hizkuntza-trebetasunak gehiago garatzea.

	Hainbat estrategia didaktiko erabiltzea hizkuntzak irakasteko eta ikasteko.

	Ikasleak motibazioa eta bere buruan konfiantza izatea hizkuntza nahiz ikasgaia ikasteko.



Beraz, CLIL ikuspegiak metodologia eguneratzeko aukera ematen die bai hizkuntza-irakasleei bai curriculumeko beste arlo batzuetako irakasleei. Izan ere, CLILen, irakaskuntzako profesional guztiak hizkuntza-irakasleak dira; batzuek hizkuntzak irakasten dituzte, eta besteek edukiak, baina guztiek metodologia integratzaile bat aplikatzen dute, eta metodologia horrek bermatzen du hizkuntza-helburuak, curriculum-arloetako edukiak eta trebetasun kognitiboak lotuta eta bat eginda egongo direla irakasteko eta ikasteko prozesuan.




8.2.3.1 Eleaniztasunaren oinarri teorikoak


	Eleaniztunak hizkuntza-errepertorioa handitzen du, hiru hizkuntzatan

	Besteen kulturak errepetatzeko joera handitzen da

	Denak izan gaitezke eleaniztun

	Maila desberdinetan garatzen ditugu gaitasunak, beharrizanen arabera

	Eleaniztunak gaitasun berezia garatzen du, ez da elebakar batzuen batura

	Kulturaniztasunaren osagaia





8.2.3.2 CLIL planteamenduaren arabera:


	Denbora gehiago ematen da atzerriko hizkuntzaren eraginpean (esposizio handiagoa)

	Hizkuntza bat beste edukiak ikasteko tresna gisa hartzen bada, beste gaitasun-alderdi batzuk aktibatzen dira

	Eleaniztasunak kontzientzia metalinguistikoa (hizkuntz-oharmena) areagotzen du

	Baldintzak egokiak badira, elebitasunak ahalmen kognitiboa handitzen du

	Azpian dagoen gaitasun erkidea dela eta, errazagoa da bestelako hizkuntza-errepertorioak gehitzea

	Ikasteko zereginekiko jarrera positiboak indartzen dira





8.2.3.3 Abantailak


	Beste kultura batzuk ezagutzen dira eta haiek errespetatzeko joera indartzen da

	Eleaniztasunarekiko jarrera positiboa eta interesa garatzen da

	Ikaslearentzat garrantzitsuak diren testuinguruetan erabiltzen da ikasgai den beste hizkuntza

	Trebetasun kognitiboak eta hizkuntza-trebetasunak gehiago garatzen dira

	Hainbat estrategia erabiltzen dira hizkuntzak ikasteko eta irakasteko (ikasteko gaitasuna handituz)

	Ikaslearen konfiantza hazten da bai hizkuntzarekiko eta bai ikas-edukiarekiko





8.2.3.4 Ikas-materialak:

Eusko Jaurlaritza:


	INEBI: http://nagusia.berritzeguneak.net/hizkuntzak/inebi-1-1.php

	BHINEBI: http://nagusia.berritzeguneak.net/hizkuntzak/bhinebi-2.php



Andaluziako Gobernua:


	http://www.juntadeandalucia.es/educacion/descargasrecursos/aicle/html/pdf/004.pdf

	http://www.juntadeandalucia.es/educacion/webportal/web/aicle/contenidos/





8.2.3.5 CLILeko oinarrizko hiztegiko batzuk


	Hizkuntza gehigarria (Additional Language)\

	
Gero eta gehiago erabiltzen da beste hitz batzuen ordez (atzerriko hizkuntza, bigarren hizkuntza, gutxiengo-hizkuntza), lehen hizkuntza ez den beste edozein hizkuntzari erreferentzia egiteko.



	Ingurune elebiduna (Bilingual Environment)\

	
Bi hizkuntza erabiltzen diren ingurunea



	Esposizioa (Exposure)\

	
Ikasle batek urte akademiko batean jasotzen duen HEBI-CLIL esperientziaren proportzioa



	Apala/Txikia (Low)\

	
eskola-denboraren %5-15 (teaching time)



	Tartekoa (Medium)\

	
eskola-denboraren %15-50



	Handia (High)\

	
eskola-denboraren % 50 baino gehiago (Euskal Herriko D eredu batzuk)



	Atzerriko hizkuntza (Foreign Language)\

	
Normalean ingurune sozialean erabili ohi ez den hizkuntza bat.



	Murgiltze metodoa (Immersion Method)\

	
HEBI-CLIL modu bat, bigarren hizkuntza batean esposizio handia izan ohi duena (ikasleen lehen hizkuntza gaztelania duen D eredu asko)



	Jakintza eta ulerkuntza kulturartekoa/Kulturartekotasuna (Intercultural Knowledge & Understanding)\

	
Nork bere kultura ulertzea beste kultura batzuekin harremanetan



	Hizkuntza-oharmena (Language Awareness)\

	
Hizkuntzen arteko antz-aldeez ohartzeko erraztasuna, sentsibilitatea



	Gehiengo-hizkuntza (Majority Language)\

	
Inguruneko jendartean erabiltzen den hizkuntza handiena, indartsuena.



	Gutxiengo-hizkuntza (Minority Language)\

	
Inguruneko jendartean gutxiengoak erabiltzen duen hizkuntza



	Ingurune elebakarra (Monolingual Environment)\

	
Ingurune bat non hizkuntza bat bakarra erabili ohi den nagusiki



	Ama-hizkuntza (Mother Tongue)\

	
Gehienean, ume batek ikasten eta erabiltzen duen lehen hizkuntzari esaten zaio hala, baina batzuetan umea elebidun osoa da eta beharbada bi hizkuntza (edo gehiago) izan ditzake lehen hizkuntzatzat



	Ingurune eleaniztuna/Eleaniztun ingurunea/Eleanitzeko ingurunea (Multilingual Environment)\

	
Ingurune bat non hiru hizkuntza edo gehiago egiazki erabiltzen diren



	Jatorrizko hiztuna/hiztun natiboa (Native Speaker)\

	
Helburu-hizkuntza (CLILen landu-gai den hizkuntza) bere lehen hizkuntzatzat duen pertsona



	Jarrera eleaniztunak (Plurilingual Attitudes)\

	
Jarrera hori dutenek balioa ematen diote hiru hizkuntza edo gehiago maila batean edo bestean erabiltzeko gaitasunari



	Bigarren hizkuntza (Second Language)\

	
Termino hori erabiltzen da deskribatzeko hizkuntza bat ingurunean ugari erabiltzen dena eta atzerriko hizkuntzatzat hartzen ez dena



	Xede-hizkuntza (Target Language)\

	
HEBI-CLILerako erabiltzen den hizkuntza



	Trans-languaging\

	
Hizkuntza bat baino gehiago erabiltzen denean HEBI-CLILeko ikasgela-lanetan





Gehiago jakiteko: http://www.clilcompendium.com/keyt.htm













Zeharbidezko hizkuntz ikasketa, bidenabarreko hizkuntz ikasketa, ikasketa intzidentala = incidental learning. Ikus zer esan nahi duen termino horrek, beste dokumentu batean (“Incidental learning dela eta”)

9 Hizkuntzen irakaskuntzarako metodologien bilakaera

Baliabide nagusiak: (Larrea eta Bourgeaud, 2007; Larrea eta Maia, 2010; VanPatten, 2007) *








Hasi aurretik…











	H1 nola ikasi duzu berbetan eta idazten?
	H2 Nola ikasi duzu berbetan eta idazten?





	.
	.



	.
	.



	.
	.



	.
	.












9.1 Hainbat kontzeptu

Kontzeptu kontrajarri batzuei begiratu behar zaie, atzean izendatze hutsa baino gehiago dagoelako. Kontzeptuok ulertzeko moduak baldintzatzen du garatze prozesua eta ikuskera didaktikoaren planteamendua.


9.1.1 Hizkuntza eskuratzea Vs hizkuntza ikastea

Hizkuntza eskuratzea: Prozesu natural eta inkontzientea da, norbanakoak txikitatik ingurunean entzuten duen hizkuntza barneratzen duenean gertatzen dena. Umeen hizkuntza eskuratzeko gaitasuna berezkoa da, imitazioaren, behaketaren eta esperientziaren bidez hizkuntza formalki ikasi beharrik gabe egiten dute aurrera. Eskuratze prozesu hau erraza eta automatikoa da.

Hizkuntzaren ikaskuntza: Prozesu formala eta kontzientea da, hizkuntza bat bere arauak eta egitura zehatzak ikasiz barneratzeko eramaten dena aurrera. Normalean, eskola edo akademiako ingurune batean egiten da, irakasle baten gidaritzapean eta metodo edo arau gramatikaletan oinarrituta. Helburua hizkuntza modu sistematikoan ulertzea eta erabiltzea da. Esfortzua eta denbora gehiago behar izaten du.



9.1.2 Bigarren Hizkuntza Vs Atzerriko Hizkuntza

Bigarren Hizkuntza: Bigarren hizkuntza izendapena erabiltzen da norbanakoak hizkuntza hori bizi den inguruneko eguneroko jardueretan komunikatzeko beharra duenean, eta hizkuntza hori inguruan modu naturalean entzuten eta erabilgarri ikusten duenean. Bigarren hizkuntza ikastean, ikasleak normalean hizkuntza horretan murgiltzen dira, inguruneak hizkuntza hori eskuratzeko erraztasunak ematen baitizkie.

Atzerriko Hizkuntza: Atzerriko hizkuntza, aldiz, ikaslearen ingurune hurbilean naturalki erabiltzen ez den hizkuntza da. Norbanakoak hizkuntza hori ikasteko erabakia hartzen du baina hizkuntzarekin kontaktua eskolan edo hizkuntza akademiatan ematen da gehienbat, ingurunean naturalki erabiltzen ez denez, murgiltze erabatekoa zaila delako. Ikaskuntza prozesu honetan murgiltzea askoz mugatuagoa da, eta ikasleak modu artifizialago batean egiten du aurrera, sarritan egitura eta arau gramatikalen bitartez.



9.1.3 Metodoen osagaiak

Richards eta Rodgers-en arabera (1986), hizkuntza irakasteko metodoen osagaiak hiru maila nagusitan banatzen dira:

Ikuspegia (Approach)

Ikuspegia metodoen oinarri teorikoa da eta bi alderdi nagusi ditu:


	Hizkuntzaren teoria: Hizkuntzaren izaerari buruzko ideiak.


	Ikaskuntzaren teoria: Hizkuntza nola ikasten den azaltzen duten printzipioak.




Diseinua (Design)

Diseinuak metodoa nola eramaten den aurrera zehazten du. Honako elementu hauen bitartez:


	Helburuak: Metodoak lortu nahi dituen xedeak.


	Syllabus: Edukien hautaketa eta antolaketa.


	Jarduera motak: Ikasgelan egiten diren ariketa eta ekintza motak.


	Ikaslearen rola: Ikasleari esleitzen zaion papera ikaskuntza prozesuan.


	Irakaslearen rola: Irakasleak bete behar duen funtzioa.


	Material didaktikoen rola: Materialek duten funtzioa eta nola erabiltzen diren.




Prozedura edo jardunbidea (Procedure)

Prozedurak metodoa ikasgelan nola aplikatzen den deskribatzen du:


	Teknikak: Ikasgelan erabiltzen diren estrategia eta jarduera zehatzak.


	Praktikak: Metodoa aplikatzean sortzen diren ohiko jokabideak.


	Baliabideak: Erabiltzen diren tresna eta material osagarriak.




Richards eta Rodgers-en eredu honek aukera ematen du metodo bakoitzaren osagaiak eta azpi-osagaiak modu bereizian aztertzeko, horrek metodoaren kohesiozko ikuspegi orokorra eskaintzen du. Eredua oso baliagarria da metodo desberdinak alderatzeko eta haien ezaugarri nagusiak ulertzeko.

Garrantzitsua da azpimarratzea eredua malgua dela eta metodo bakoitzak bere berezitasunak izan ditzakeela osagai hauen barruan. Hala ere, egiturak marko orokor bat eskaintzen du hizkuntza irakasteko metodo desberdinak aztertu eta ulertzeko.




9.2 Metodologiaren aldaketaren zergatiak


Egindako ikerketa guztiak gorabehera eta azaldutako teoria guztiak gorabehera, oraindik inork ez daki zehatz-mehatz nola ikasten den hizkuntza bat

- F. Castro (1994)



Metodoak eta planteamenduak arrazoi anitzak eraginda bilakatzen dira:

Ikuspuntuaren aldaketa:


	Ikaskuntzaren teoriak


	Hizkuntzaren kontzeptua


	Didaktikaren alorreko berrikuntzak




Diseinuaren aldaketa:


	Programetan egindako aldaketak


	Ikasketa plan berriak


	Orientabide metodologikoak




Jardunbide aldaketak:


	Ikasleen eta ikastetxearen errealitatea


	Ikasleen eta irakasleen rolak


	Politika eta gizartearen eragina






9.3 Metodologien bilakaera hizkuntzen irakaskuntzan

Tarte honetan historian zehar bigarren hizkuntzen irakaskuntzaz izan diren ikuskerak aipatzen dira, gaur eguneko ikuskera komunikatibora zelan iritsi garen hausnartze aldera.


9.3.1 XV. XVII. mendeen bitartean

Sasoi horretan Atzerriko Hizkuntzaren bat ikastea latina ikastearen modukoa zen.


	Gramatika <–> Idazteko ereduak

	Erretorika <–> Berba egiteko ereduak



Erabiltzen zirenak


	Gramatika

	Glosarioa

	Elkarrizketak

	Irakurgaiak: itzulpenak, katiximak eta ereduak.



Euskararen irakaskuntzaz:

Sasoi horretan agertu ziren lehenengo gramatika eta hiztegiak.



9.3.2 XVIII.a eta XIX.a

Gramatika itzulpenezko metodoa

Hizkuntza modernoen irakaskuntza:

Hizkuntza ikastea zen gramatika arauemailearen irakaskuntzaren ondorio.


	Gramatika arauak dedukzio bidez ikasten ziren

	Hitzen zerrenda elebidunak buruz ikasten ziren

	Itzulpenak garrantzia hartzen hasten dira



Latinaren eredu erretorikoa desagertzen hasten da

Historizismoaren eta ideologien pisua areagotzen da



9.3.3 XIX.aren amaiera

Metodo zuzena


	Ahozko interakzioa

	Gramatikaren azterketa urri edo hutsa

	Xede hizkuntzaz edukiak lantzen dira



Hizkuntzaren eta literaturaren irakaskuntza = Hizkuntza arauak era induktiboaz ikastea + Literaturaren irakaskuntza



9.3.4 XX.aren hasiera

Metodo zuzena + Gramatika itzulpenezko metodoa

Tarte honetan hizkuntzalaritzan hauek sortzen dira:


	Estrukturalismoa1 (1916an Saussoure-ren eskutik)

	Konduktismoa2 (1913an Watson-en eskutik)

	Garapen Hurbileko Eremua3 (1931an Lev Vigotsky-ren eskutik sobietar inguruan zabaldu arren, gurera hamarkada batzuk beranduagora arte iritsi ez zena)



Hizkuntza eta literaturaren irakaskuntza = Gramatika arauemailearen irakaskuntza + Historizismoa



9.3.5 1950tik aurrera

Metodo estrukturalista-konduktistak

Metodologia horien arabera hizkuntza ikastea zatekeen garatu beharreko ohitura multzoa; beraz, ikasleak errepikapenen bitartez trebatu behar ziren.

Horretarako hiru eskola nagusi egon ziren:

USA: Metodo audiolinguala, mintzaira hizkuntzaren oinarria zelakoan.

Erresuma Batua: Metodo situazionala, edukiak egoera jakinetan aurkeztu behar zirela proposatzen zuten

Frantzia: Ikus-entzunezko metodo estruktural-globala, Hizkuntza laborategietan landu behar zena

Bitartean, hizkuntzalaritzan hurrengo kontuetan ari ziren:


	Skinner-ek hizkuntzari buruzko teoria konduktista garatu zuen

	Chomsky-k gramatika sortzailea formulatu zuen (1957) hizkuntza-gaitasuna kontzeptua sortuaz.

	Piaget-ek konstruktibismoaren inguruko teoriak garatu zituen, garapen kognitiboaren aldiak eta ikasteko zenbait mekanismo identifikatuta (asimilazioa, egokitzapena eta oreka).



Sasoi berean Francoren Espainian honela ari ziren:

Gaztelaniaren eta literaturaren irakaskuntza gramatika arauemailea eta historizismo literarioa baino ez zen. Eta atzerriko hizkuntzen irakaskuntza gramatika-itzulpenezko eta metodo zuzenen bitartez bideratzen zen.



9.3.6 60.etik aurrera

Psikologia kognitiboa eta gramatika sortzailearen ikuskerak batu ziren, kode kognitiboaren planteamenduari atea irekiaz.

Hizkuntza kode bizitzat hartzen zen.

Gramatika, lexikoa eta ahoskeraren garrantzia nabarmendu ziren, arauen inguruko hipotesiak formulatzeko orduan.

Ikasleak hizkuntza eraikitzen duela ulertzen da.

Tarte horretan psikologian eta hizkuntzalaritzan:


	Psikologia humanista formulatu zuten Maslowk eta Carl Rogersek.

	Ikuskera konstruktibista are gehiago garatu zen

	Ikasketa esanguratsua, Ausubelek

	Aurkikuntzaren bidezko ikasketa (Brunner)




	Pragmatikaren garapena

	Soziolinguistikaren garapena



Sasoi berean Francoren Espainian berdin ari ziren, aurrekoaren pausuan.



9.3.7 70.etik aurrera

Kode kognitiboaren bilakaera

Planteamendu humanistaren eskutik, eskolako giro egoki eta lasaian oinarrituta honako planteamenduak:


	Erantzun Fisiko Osoa

	Sugestopedia

	Taldeko Hizkuntza Irakaskuntza

	Bide isila



Komunikazio Gaitasuna (Hymes, 1966)

Planteamendu nozio-funtzionala lehenengo hurbilketa komunikatiboa izan zen, komunikatzeko beharrizanetan eta gaitasunetan oinarritua.

Bitartean hizkuntzalaritzan eta politikan:


	Joera berriek identifikatzen dute testua komunikazio unitatetzat. Hortik, Testuaren hizkuntzalaritza, Diskurtsoaren analisia, Interakzioaren soziolinguistika, testu-semiotika

	Europako Kontseiluak 1976 Atalase Mailaren kontzeptua formulatu zuen.



Eta Espainian… planteamentu estrukturalistak hartu zituzten.

Gaztelaniaren irakaskuntzan gramatika analisiek eta testu iruzkinek garrantzia hartu zuten. Atzerriko Hizkuntzen irakaskuntzarako metodo audiolingualean hasi ziren.



9.3.8 80 hamarkadaren erditik gora

Planteamendu komunikatiboaren garapena:


	Egiazko komunikazio egoerak

	Testua = komunikazio unitatea

	Egiazko testuan (testu)inguru zehatzetan

	Elkarlanean: bikoteka, taldeka…

	Hizkuntzaren lau trebetasunetan trebatu / garapena



Zientzian:


	Krashen: input ulergarriaren teoria (1985)

	AEB eta Ingalaterra: Atazetan oinarritutako ikaskuntza (Ellis, 1994; Long, 1988; Prabhu, 1987; Skehan, 1998)

	Lankidetzan ikasteko metodologiaren zabalpena

	Adimen emozionalaren teoria (Goleman, 1995)



Bitartean, espainaldean hezkuntza lege berria eraiki zen, LOGSE (Estado, 1990)


	Planteamendu komunikatiboa hizkuntzen alorretan sartzen da



Baina ikastetxe gehienetako errealitatean lege berriak eragin gutxi, gramatika eta historizismoak ziren nagusi hizkuntza-klaseetan. Metodo komunikatiboaren hastapenak metodo estrukturalistekin bat eginda izan ziren.



9.3.9 XXI. mendean

Europar Kontseiluak argitara eman zuen EEMB (Europe. eta Cultural Co-operation., 2001).

Eleaniztasuna helburutzat hartzen hasi zen eta hizkuntzak irakasteko planateamenduak Europako Erreferentzia Markoaren oinarriak abiapuntutzat hartuta.


	Hizkuntzan murgiltzea

	Hizkuntzen trataera bateratua

	CLIL

	Ekintzetan oinarritutako planteamendua

	Atazetan oinarritutako hezkuntza

	Elkarrekintza (5. trebetasuna, berria markoan)



Gizaldi honen hasieran Komunikazio Gaitasuna hartu zen Oinarrizko Gaitasunetako bat legez.

Irakasle berriagoen ahalegina eleaniztasunaren planteamenduetara eta atazetan oinarritutako irakaskuntzara egokitzeko ere ikusi ahal izan da.



[image: ]

Hizkuntza arrotzak ikasteko metodoen bilakaera. Joera nagusiak Europan eta AEBn, Larrea eta Maia (2010)






9.4 Planteamendu komunikatiboaren sorrera

Gaur nagusitzen den ikuskera planteamendu komunikatiboetan oinarrituta dago, hau da, hizkuntza zerbait izateaz gain, zerbaiterako den zerbait da


9.4.1 Metodo tradizionalen kontra


	Helburuen ardatza eduki lexiko-gramatikalak dira, eta ez komunikazio gaitasuna sustatzea

	Metodo tradizionalaren eskola eredua:

	Oinarri deduktiboa: gaiak azaldu ondoren, arauak ikasten dira.

	Ariketek eta praktikak finkatzen dute arau horien ikasketa

	Buruz ikastea: itzulpenetatik abiatuta




	Ez dago ikasle-irakasleen arteko interakzio komunikatiborik

	Akatsak ez dira onartzen

	Ikaslearen ama-hizkuntzan gauzatzen zen irakaskuntza





9.4.2 Metodo audiolingualaren kontra

60ko hamarkadaren erdialdean AEBek teoria estrukturalistak baztertzen hasi zen


	Estrukturalistak teoria behavioristetan edo konduktistetan oinarritu ziren:

	L2/AH bat ikastea ohitura multzo bat eskuratzea baino ez zen

	Hizkuntzen egiturak errepikatu behar ziren behin eta berriz, hizkuntzak ikasteko

	Esaldi isolatu zuzenak baino ez ziren lantzen eta eraikitzen, baino komunikazioa ez zen gauzatzen.








9.4.3 Programa nozio-funtzionalak

Programaren osagaiak osatzeko elementu hauek kontuan hartuko dira:


	Irakatsiko diren esanahiak

	Esanahiak sustatuko dituzten hizkuntza-formak

	Ikasleek xede-hizkuntzan komunika daitezen, edukirik baliagarrienak

	Hizkuntzaren edukia planifikatuko da igorleak adierazi nahi dituen esanahien arabera




9.4.3.1 WILKINSen programa nozio-funtzionala (1972/1976)

Metodo komunikatiboaren oinarria Europako Kontseiluak egin zuen

Helburua: hiztunen komunikazio gaitasuna garatzea

Galdera honi erantzuten dio: Zer adierazten / komunikatzen dute hiztunek hizkuntzaren bidez ?

Gutxieneko jakintzak ezartzen ditu:


	Kategoria nozionalak:

hizkuntzaren bidez adierazitako kontzeptuak (denbora, kantitatea, maiztasuna…)

	Kategoria funtzionalak:

hizkuntzaren bidez egiten dena, hiztunen arteko interakzioak: norbait/zerbait aurkeztea, zerbait eskaintzea, ukatzea, baieztatzea, eskatzea, informatzea, kexatzea…






9.4.4 Atalase maila – Nivel umbral - Threshold Level


	1975ean Van Ek-ek sortu zuen L2 ikasteko Programa Nozio-Funtzionalaren 1. bertsioa:

Atalase maila – Nivel umbral - Threshold Level


	1979an Peter Slagter-ek gaztelaniazko bertsioa egin zuen


	1988an Alan King-ek euskarazko bertsioa egin zuen


	1990ean Van Ek-ek eta Trim-ek Atalase Mailaren 2. bertsioa egin zuten:


	Estrategia diskurtsiboak

	Osagarri sozio-kulturalaren definizioa

	Komunikazioa konpentsatzeko estrategiak

	Ikasteko estrategiak: “ikasten ikastea”

	Funtzio bi gehiago:





	Diskurtsoaren antolamendua

	Komunikazioaren kontrola








9.4.5 Programa nozio-funtzionala


9.4.5.1 adibidea

10. unitatea: Informazioa eskatu eta eman




	Perpaus deklaratzailea (aditza+) ahal
	Tokia: hemen, hor, han





	Galde perpausa
	Hiria, kalea, enparantza



	Izenordeak
	



	Galdetzaileak
	












	Funtzioa
	Hizkuntza adierazleak





	Helbide bat non den galdetu
	- Mesedez, nola joan naiteke … kalera / …_-ko metrora_ / … hondartzara?



	Helbide batera iristeko jarraibideak eman
	Hartu lehenengo bidegurutzean eskumara / bigarren kalean joan … / kale berean …







9.4.5.2 Hastapenak


	Komunikazioa

	
pertsonen arteko komunikazioa errazten duten jarduerek hizkuntzaren ikasketa sustatzen dute



	Ataza

	
Egiazko munduari dagokion ataza bat egiteak ikasketa sustatzen du



	Esanguratsua

	
Hizkuntza esanguratsua eta benetakoa erabili behar dute ikasleek ikasketa gerta dadin






Ikasketa esanguratsua, egiazko komunikazioan eta atazetan oinarritua





9.4.5.3 Ezaugarriak


	Eskolako irakaskuntzak badu zerikusirik hizkuntzaren erabilerarekin eta ez hizkuntzaren jakintzarekin

	Hizkuntzak eguneroko bizimoduaren komunikazio-egoera errealetan erabiltzeko ikasten dira

	Ikasleak/hiztunak oinarrizko trebetasunak garatu behar ditu: ulermenezkoak (irakurri, entzun) eta adierazkorrak (hitz egin, idatzi)

	Egoera errealetan hizkuntza erabiltzeak ikasketa eraginkorragoa egiten du

	Ikaslea da ikaste-prozesuaren ardatza

	Irakaslea ez da ikasketaren erdigunea, eta toki hori ikasleari utzi behar dio ikasketa autonomoagoa egin dezan

	Ikaslearen beharrizanak, asmoak eta ikasteko modu anitzak kontuan hartu behar dira, bai eta ikaslearen esperientziak beste hizkuntzen ikasketetan

	Material irekiak erabili behar dira: helburuen arabera behar dena gehituz, kenduz edo egokituz

	Oreka bat bilatu behar da zuzentasun gramatikalaren eta komunikazio eraginkorraren artean

	Dena den, gramatika komunikazioaren zerbitzuan dago (eta ez alderantziz)





9.4.5.4 Programa estrukturala eta komunikatiboaren arteko aldeak








	Estrukturala
	Komunikatiboa





	Formari eta egiturei garrantzi handiago ematen die esanahiari baino
	Esanahia lehenesten da



	Egitura jakinetan oinarritutako elkarrizketakburuz ikasten dira
	Elkarrizketek komunikazio funtzioak islatzen dituzte



	Hizkuntzaren pasarteak testuingururik gabe aurkezten dira
	Elkarrizketen testuingurua abiapuntua da



	Hizkuntza bat ikastea egiturak, hitzak eta soinuak ikastea da
	Hizkuntza bat ikastea hizkuntza horretan komunikatzen ikastea da



	Errepikapenak mota desberdinak teknika nagusiak dira
	Ariketa errepikagarriak noizbehinka erabiltzen dira eta ikasleari lagun diezaiokeen edozein teknika eta baliabide onartzen da



	Azalpen gramatikalak saihesten dira
	Azalpen gramatikala onartzen da



	Ikaslearen H1/Ama Hizkuntza galarazita dago
	Ikaslearen H1/Ama Hizkuntza erabil daiteke justifikatuta badago



	Itzulpena galarazita dago
	Itzulpena onartzen da, justifikatuta badago



	Ahozko hizkuntza lehenesten da; irakurmenaeta idazmenaren kaltetan
	Lau trebetasunak lehen egunetik erabiltzen dira



	Helburua: Hizkuntza gaitasuna
	Helburua: Komunikazio gaitasuna (hizkuntzaren sistema modu egoki eta eraginkorrean erabiltzea)



	Ikas unitateen hurrenkerak hizkuntzaren konplexutasuna du oinarri
	Ikas unitateen oinarriak aukeratzen dira ikasleen interesa piztearren : edukiak, funtzioak esanahiak



	Irakasleak ikasleak kontrolatzen ditu
	Irakasleak ikasleei laguntzen die: taldeka, binaka…



	Hizkuntza “ohitura” bat da eta erroreak zuzendu behar dira
	Saiakuntza/erroreen bidez hizkuntza eraiki daiteke



	Ikasleek hizkuntzaren sistemarekin interakzioa dute, beren-beregi prestatutako materialen bidez
	Ikasleek euren artean interakzioa dute (hasieratik ikasleen arteko komunikatzeko ahaleginak bultzatzen dira)







9.4.5.5 Metodo estrukturalistei egindako kritikak


	Metodo horiek arreta handiagoa jartzen dute forman (hizkuntzaren egituran) hizkuntzaren erabileran baino

	Konduktismoaren bidetik, hizkuntzak ikastea ohitura linguistiko batzuk hartzea baino ez da

	Ariketa mekanikoak eginez, egitura gramatikalak eta hiztegia barneratzea nahi dute

	Metodo situazionalean ere, egoerak ez dira lehenesten egituren aldean

	Lehengo kritikak metodo hauen erabiltzaileetatik etorri ziren, espero ziren emaitzak lortzen ez zituztelako: eskolan ikasitakoa nekez erabil zezaketen eskolatik kanpoko komunikazio-egoera jakinetan

	Kontradikzioa: alde batetik, ahozkotasunean egiazko hizkuntza eta egoeraren testuinguruaren garrantzia aldarrikatzen dute; baina beste aldetik, gramatikaren egitura formalek ezinbesteko garrantzia dute, horiek baitira metodo hauen benetako ardatza

	Erabiltzen diren baliabideen teknikoa baino ez da irakaslea

	Ikus-entzunezko metodoetatik sortutako hastapen batzuek eragina izan dute AH/H2 irakasteko gaur egungo moduetan





9.4.5.6 Planteamendu komunikatiboari egindako kritikak


	Eskuliburu batzuk ahozko hizkuntza landu dute batez ere, bestelako komunikazio motak alde batera utzirik


	Gramatikaren edukiari behar besteko garrantzirik ez dio eman, hizkuntzaren erabilera komunikatiboa baino ez baitute azpimarratzen (komunikatibitis: hizkuntzaren bertsio okerra eta partziala)


	Askoren ustez planteamendu hori ezin da erabili hezkuntzaren maila eta adin guztietan


	Konpetentzia komunikatiboa zail da ebaluatzen


	Planteamendu hau nekez erabili ahal dute irakasleek, horien 1. hizkuntza ez bada irakasten dutena.


	Jardunbide eta teknika batzuk metodo estrukturaletatik (audiolinguala, situazionala) hartu eta erabili dituzte: Oroimenean oinarritutako ikaskuntza gertatu da sarri askotan: ereduak buruz ikasiz edo errepikapenen bidez.


	Beti ez dute lortu komunikazio erreala eta benetako (fikzioan aritu baitira).


	Eduki kulturala batzuetan zeharka baino ez dira landu eta ez dira txertatu era egokian











Eskola praktika





	Irakurri Larrea eta Bourgeaud (2007) testua eta erantzun testuaren izenburuko galderari: Zein da hizkuntzak irakasteko metodorik onena?

	Erantzun honako galdera hauei:





	Interferentzia egiten du lehen hizkuntzak?

	Eta ikasgelan lehen hizkuntza erabiltzea, zer?

	BHE lehen hizkuntzaren eskurapena bezalakoa da?

	Ez dute zereginik imitazioak eta errepikapenak eskurapenean?

	Orduan drillek ez dute ezertan laguntzen?

	Ohitura txarrak hartzen al dituzte ikasleek zuzentzen ez bazaie?

	Laguntzen al du ikasleei arauak emateak? (nik horrela ikasi nuen)

	Orduan, aldatzen du ezer irakasteak edo ez irakasteak?

	Gaitzagoak dira hizkuntza batzuk beste batzuk baino?

	Zerk bihurtzen ditu egitura batzuk ikasteko erraz eta beste batzuk zail?

	Azkenean, ez da dena motibazioa BHEn?

	Badauka adinak eraginik hizkuntzaren eskurapenean?

	Maila desberdinetako ikasleek ez dituzte behar gauza desberdinak ikasten jarraitzeko?

	Eta norbanakoaren ezaugarriak zer? Kontuan hartu beharko nituzke ikasteko estiloak?

	Zein da irakasteko eta ikasteko metodorik onena?





	Alderatu zure erantzunak eta Van Pattenak (VanPatten, 2007) *: “Ohiko galderak Van Patten”













9.5 Lanerako testuak

1 eta 2







https://eu.wikipedia.org/wiki/Estrukturalismo



https://eu.wikipedia.org/wiki/Konduktismo



https://eu.wikipedia.org/wiki/Lev_Vigotski#Garapen_Hurbileko_Eremua_%28GHE%29_eta_andamiajea

10 Ikaskuntzarako Diseinu Unibertsala eta hizkuntza

Baliabide nagusiak: (CAST, 2018; Hasi, 2024a, 2024b; Hezkuntza Saila, 2023a, 2023c; Ralabate eta Nelson, 2017) *

https://udlguidelines.cast.org/more/downloads/

Arkitekturaren mundutik etorri zaigun kontzeptua da Diseinu Unibertsala. Irakaskuntzara orain dela hogei bat urte ekarri bazen ere, oraintsuko lege eta arauetan sartu den arte hezkuntzako publiko nagusi batek ez du ezagutzen izan.

Marko honek erantzun nahi die ikasleen aniztasunei, irakaskuntza denentzat benetan izan dadin; ikuskera pedagogiko eta didaktikorik ere bai, ez soilik lege eta kudeaketa mailan.

Diseinu Unibertsalaren hastapenetan sortutakoa da inguru hau, gaur oso kritikatua



Kapitulu honetan hasieran begiratzen zaio arau eskakizunari, gero Ikaskuntzarako Diseinu Unibertsalaren planteamenduko egiturari eta azken atalean hezkuntza ikuskera elebidunetik argitaratutako gidan oinarrituta, zenbait gomendio eta hausnarbide eskaintzen da.


Consider for example, Standard 19 from the draft of the Massachusetts English Language Art Curriculum Frameworks, which states, ” Students will write compositions, such as narratives, summaries, essays, letters, or directions, with a clear focus supported by logically related ideas and sufficient details” (March 2000). While this standard provides students with options for written expression, such as essays, directions, etc., this standard is not considerate to all learners. The fact that the standard requires writing focuses the process on text alone. Yet the processes of creating these compositions and learning the skills necessary to summarize, express ideas, provide directions and support one’s work with logical ideas and details can also be learned using other media, singly or in conjunction with text. Some students with disabilities or particular learning preferences might more effectively learn these skills using digitally recorded speech, diagrams, graphics, video, or other multimedia tools. Substituting the word “create” for “write” broadens this standard to address the learning needs of all students, and consequently, provides multiple pathways to reaching the goal, and enables the use of multiple kinds of materials

Rose (2000)




10.1 Curriculum dekretuetan

Xedapen orokorretan


– Curriculumerako sarbidearen unibertsaltasuna. Guztiek kalitatezko hezkuntza jasotzeko aukera izatea ekarriko du, eta benetako integraziorako, aukera-berdintasunerako, erabateko parte-hartzerako eta eskola-arrakastarako bidea markatuko du. Ikaskuntzarako diseinu unibertsala hartuko da aintzat irakaskuntza- eta ikaskuntza-prozesuetan.

Hezkuntza Saila (2023a)



I. kapitulua 2. artikulua.– Definizioak.





	Ikaskuntzarako diseinu unibertsala (IDU): curriculuma garatzeko printzipioak dira, haur guztiei hezkuntzarako sarbidean aukera-berdintasuna ematen dietenak, eta haien helburua benetako inklusioa eta parte-hartzea lortzea da, ikasle guztientzat ikaskuntzarako oztopoak minimizatuz eta ikasteko aukerak maximizatuz



Hezkuntza Saila (2023a)







	Ikaskuntzarako diseinu unibertsala (IDU): curriculuma garatzeko printzipioak dira, ikasle guztiei hezkuntzarako sarbidean aukera-berdintasuna ematen dietenak, eta haien helburua benetako inklusio eta parte-hartzea lortzea da, ikasle guztientzat ikaskuntzarako oztopoak minimizatuz eta ikasteko aukerak maximizatuz.



Hezkuntza Saila (2023c)









5. artikulua.– Haur Hezkuntzaren printzipio orokorrak.


6.– Helburu horrekin berarekin, hartzen diren antolaketa-, metodologia-eta curriculum-neurriek ikaskuntzarako diseinu unibertsalaren printzipioei jarraituko diete.

Hezkuntza Saila (2023a)





6. artikulua.– Oinarrizko Hezkuntzaren printzipio pedagogikoak.


3.– Honako hauek bermatu behar dira: hezkuntza- eta hizkuntza-inklusioa; arreta pertsonalizatua; ikasleek ikastetxeko egituretan eta elkarbizitzan parte hartzea; ikasteko zailtasun espezifikoak eta gaitasun handiko ikasleak goiz hautematea, eta laguntzeko eta malgutzeko mekanismoak, alternatiba metodologikoak eta beharrezkoak diren beste neurri batzuk abian jartzea. Hezkuntza-inklusioa bermatzeko hartzen diren antolaketa-, metodologia- eta curriculum-neurriak Ikaskuntzarako Diseinu Unibertsalaren printzipioei jarraitu behar diete, pertsona guztiek hezkuntza-arrakasta lortu dezaten.

Hezkuntza Saila (2023c)









18. artikulua.– Aniztasunari hezkuntza-erantzuna ematea hezkuntza-sistema inklusiboaren esparruan.


5.– Ikastetxeei dagokie ikaskuntzarako diseinu unibertsalaren ikuspegian oinarritutako elkarbizitza- eta ikaskuntza-ingurune seguruak sortzea eta eraginkortasunez ziurtatzea etapa batetik besterako urratsak eta prestakuntza-ibilbideak.

Hezkuntza Saila (2023a)





23. artikulua.– Hezkuntza-erantzuna hezkuntza-sistema inklusiboaren esparruan.


5.– Ikastetxeei dagokie ikaskuntzarako diseinu unibertsalaren ikuspegian oinarritutako elkarbizitza- eta ikaskuntza-ingurune seguruak sortzea eta eraginkortasunez ziurtatzea etapa batetik besterako urratsak eta prestakuntzako ibilbidea.

Hezkuntza Saila (2023c)







Maiatzaren 30eko 77/2023 Dekretuaren V. eranskina

Ikas-egoerak


…

c. Ikas-egoeraren curriculum- eta antolamendu-elementuak:

Faseen arabera antolatutako jardueren proposamena: hasierako fasea, garapenekoa eta amaierakoa. Ikaskuntza-jarduerena zein ebaluazio-jarduerena. Barnean direla Ikaskuntzarako Diseinu Unibertsaleko estrategiak eta ebaluazio-adierazleak, fase bakoitzean.

Hezkuntza Saila (2023c)





10.2 IDUko egitura

IDUk oinarria bikoitza du, irakaskuntza esperientzia eta neurozientzia. Horrela, neurozientziaren aurkikuntzak ikasgelara bideratzea du helburu, benetako inklusioa lortze aldera. Horrela, denek ikasi ahal izateko didaktika diseinua eskaini nahi du hiru ardatzetan ulertuta


IDUren oinarrian neurozientzia dago. Izan ere, garunek ikasketa prozesuetan nola funtzionatzen duten azaldu dute neurozientziako ikerketek, eta horiek asko lagundu dute garunen egiturak eta funtzionamenduak ulertzen. Ikaskuntza prozesuetan bereziki hiru sare neuronalek garrantzia handia dutela erakutsi du neurozientziak: sare afektiboak, antzemateko sareak eta sare estrategikoak

Hasi (2024b)

CAST (2018). UDL and the learning brain. Wakefield, MA: Author. Retrieved from http://www.cast.org/products-services/resources/2018/udl-learning-brain-neuroscience

Azken bertsioa ingelesez dago eta interaktiboki kontsulta daiteke @castUniversalDesignLearning2024



Bertsioak hainbat izan diren arren, hemen erabiliko dugu 2.2 bertsioa (CAST, 2018) horrek Hik Hasi aldizkariak euskaratutako bertsioa baitu; hala ere, 2024.urtean 3. bertsioa (CAST, 2024) argitaratu dela jakin beza ikasleak edo bestelako irakurleak. Bertsio horrek ingelesez interaktiboki nabigatzeko aukera du webgunean1.


10.2.1 Printzipioak

Oinarri zientifikoetan ezarri nahi du eta horretarako neurozientzia darabil. IDU eraikitzen da identifikatutako hiru neurona-sare kontuan izanda:


	Sare afektiboa:

Ikaskuntzarako inplikazioarekin lotzen da eta zergatik ikasi galderari erantzuteari begiratzen dio.

Printzipio nagusia: Ikaskuntzan inplikatzeko modu ugari eskaini

	Antzemateko sarea:

Informazioa irudikatzean dihardu sareak, hau da, zer ikasi galderaren erantzunarekin lotzen da.

Printzipio nagusia: Informazioa irudikatzeko modu ugari eskaini

	Sare estrategikoa:

Ekintzarekin lotutako neurona-sare honetan dautza planifikazioa, ekintza, prozesuen gaineko monitorizazioa eta abar; hots, nola ikasi galderarekin lotua.

Printzipio nagusia: Ekintzarako eta adierazpenerako modu ugari eskaini



IDUk proposatzen du hiru neurona-sare / jardun-inguru horietan forma ugari eskaini beharra, ikasleri osoari erantzuteko eta ez berez inon ez den ikasle estandar multzoari.

HikHasi aldizkariak euskaratutako bertsioa CAST (2018)





10.2.2 Ereduak

Oinarri nagusiok aurrera eramateko hiruna eredu ematen dira, eredu bat sarrerarako, beste bat eraikuntzarako eta azkena barneratzeko.

Ikaskuntzan inplikatzeko modu ugari eskaintzea


	Interesa erakartzeko aukerak


	Esfortzuari eta iraunkortasunari eusteko aukerak


	Auto-erregulaziorako aukerak




Informazioa irudikatzeko modu ugari eskaintzea


	Pertzepziorako aukerak


	Hizkuntzarako, adierazpen matematikoetarako eta sinboloetarako aukerak


	Ulermenerako aukerak




Ekintzarako eta adierazpenerako modu ugari eskaintzea


	Ekintza fisikorako aukerak


	Adierazpenerako eta komunikaziorako aukerak


	Funtzio exekutiboetarako aukerak






10.2.3 Egiaztatze puntuak eta jomugak

IDUn planteatzen da diseinatzeko orduan zenbait puntu aztertu beharra; egiaztatze puntu izena ematen zaie. Eta horien lotura ezartzen da hezkuntza xede banarekin, jomuga izenez aipatzen direnak.


10.2.3.1 Ikaskuntzan inplikatzeaz

Sarrera: Interesa erakartzeko aukerak eskaini


	Aukera indibidualak eta autonomia optimizatu


	Garrantzia, balioa eta benetakotasuna optimizatu


	Mehatxuak eta arreta-galtzeak gutxiagotu




Eraikuntza: Esfortzuari eta iraunkortasunari eusteko aukerak eskaini


	Helburuen garrantzia nabarmendu


	Eskakizunak eta baliabideak aldatu erronkak optimizatzeko


	Kolaborazioa eta komunikazioa sustatu


	Maisutzara bideraturiko feed-backa elikatu




Barneratzea: Autoerregulatzeko aukerak eskaini


	Motibazioa optimizatzen duten espektatibak eta sinesmenak sustatu


	Erronkei aurre egiteko gaitasunak eta estrategiak erraztu


	Autoebaluazioa eta hausnarketa garatu




Jomuga: ikastun seguru eta motibatuak



10.2.3.2 Informazioa irudikatzeaz

Sarrera: Hautemateko aukerak eskaini


	Informazioaren irudikatzea pertsonalizatzeko aukerak eskaini


	Informazio entzunari alternatibak eskaini


	Informazio bisualari aukerak eskaini




Eraikuntza: Hizkuntzarako eta adierazpen eta sinboloetarako aukerak eskaini


	Hiztegia eta sinboloak argitu


	Sintaxia eta egitura argitu


	Testuen, idazkera matematikoaren eta sinboloen deskodetzea erraztu


	Hizkuntza ezberdinen arteko ulermena sustatu


	Bitarteko ugarien bidez ilustratu




Barneratzea: Ulermenerako aukerak eskaini


	Aldez aurreko jakintzak aktibatu edo eskaini


	Patroiak, funtsezko ezaugarriak, ideia nagusiak eta horien arteko erlazioak nabarmendu


	Informazioaren prozesaketa, bistaratzea eta manipulazioa gidatu


	Informazioaren transferentzia eta orokortzea maximizatu




Jomuga: ikastun zorrotzak eta jakitunak

Ekintzaz eta adierazpenaz

Sarrera: Ekintza fisikorako aukerak eskaini


	Erantzuteko, nabigatzeko eta elkarrekintzarako metodoak aldatu


	Baliabideetarako eta laguntza teknologietarako sarbidea optimizatu




Eraikuntza: Adierazpenerako eta komunikaziorako aukerak eskaini


	Komunikaziorako bitarteko ugari erabili


	Eraikuntzarako eta konposiziorako tresna ugari erabili


	Jardueretarako eta praktikarako laguntza mailakatuarekin jarioa garatu




Barneratzea: Funtzio exekutiborako aukerak eskaini


	Helburu egokiak ezartzen lagundu


	Estrategien planifikazioa eta garapena lagundu


	Informazioaren eta baliabideen kudeaketa erraztu


	Aurrerapena monitorizatzeko gaitasuna hobetu




Jomuga: ikastun estrategikoak eta helburura bideratuak





10.3 IDU eta hizkuntzak

Hizkuntzaren gaiari IDUaren lehenengo planteamenduetatik oratu zitzaion, gai honen hasieran ikusten denez, (Rose, 2000), baina gure hezkuntza inguruaren ezaugarriak kontuan izanik, ez da apenas argitalpenik. Sumertsio linguistikoaren errealitateari eta aurre egiteari eta HEBI / CLIL ikuskerei begiratzen dioten zenbait argitalpen badira ere, seguruenera Ralabate eta Nelsonen argitalpena (Ralabate eta Nelson, 2017) izango da esanguratsuena, CASTek argitaratu zuen (IDUaren diseinua argitaratzen duena eta ingelesez UDLⓇ idazten duena).

Liburuak, izenburuak dioen moduan, Ikaskuntzarako Diseinu Unibertsalari begiratzeaz gain, Diseinu Kulturalki Arduratsua2 ere kontuan du. IDUk hizkuntza jabekuntza lantzeko ekintza eta adierazpen aniztasuna indartzen du, batez ere ikasleen parte-hartzea eta adierazpen modu desberdinak erabiltzera irakaslea bultzatuz. Adibidez, irakasleek manipulagarriak (tresna fisikoak), ikus-entzunezko baliabideak eta “gune aktiboak” erabil ditzakete hizkuntza komunikazioa eta parte-hartzea indartzeko. Liburuaren 5. kapituluan, tailerren eta 4-txokoko ariketen bidez adierazpen aniztasuna nola landu azaltzen da, eta gure testuinguruan aplikagarria izan daiteke.

L1 askotatik L2 ingelesa duten ikasleen errealitate ipar amerikar horretatik idatzita dago xehetasun handiz eta hainbat hausnarbide eskaintzeaz gain, erantzuteko diseinurako gomendio asko ematen ditu. Irakurleak jakin beza eta intereseko badu, kolpe biezaio liburuari osotasunean. Hurrengo oharrean liburuaren inguruko zenbait datu.








Culturally Responsive Design for English Learners: The UDL Approach




Egitura


	PART I: A Foundation for Culturally Responsive Design: How Culture, Context, and Language Shape Learning


	Chapter 1: Culturally Responsive Design Matters


	Chapter 2: Learner Variability and CLD Students/ELs


	Chapter 3: Culturally Responsive Teaching and UDL


	Chapter 4: The Culturally Responsive Learning Environment









	PART II: Applying Culturally Responsive Design to Second- or Dual-Language Learning


	Chapter 5: Dual-Language Learning and UDL


	Chapter 6: Culturally Responsive Representation


	Chapter 7: Context Matters


	Chapter 8: Culturally Responsive Lesson Design


	Chapter 9: The Policy Foundation







Webgunea







Gurean soilik boskarren kapituluari oratuko diogu, hori delakoan ikasgaiarekin estuen dagoena harremanetan. Aurretik esana da, baina, kapitulua idatzia dela Ipar-Amerikako egoera bati, beraz, baliteke sakontasuna faltatzea guretzat funtsezkoak diren hainbat ikuskeratan; hasteko, diglosiaren trataeraren eragina.


10.3.1 Ikaskuntza elebiduna eta IDU

Gurean ikasleen jatorri atzerritarra etiketak ez du hizkuntza informaziorik, hala eta guztiz ere, badakigu hor kakatzen direla ez euskara ez gaztelania etxeetan erabiltzen ez dituzten ikasle gehienak, aztertu 2019ko ebaluazio diagonstikoa ISEI-IVEI (2022). Hori kontuan izanik, zentzua badu, Estatu Batuetako eta Kanadako errealitateko ikuskera ere ekartzeak.

Kapitulu honetan IDUren hiru printzipio nagusiak hizkuntza ikaskuntzari aplikatzea aztertzen da:


	Engaiamendua: Ikasleen motibazioa eta parte-hartzea indartzea helburu duen printzipioa da. Adibidez, irakasleek tailer dinamikoak, ikasleen interesetara egokitutako materialak, eta elkarrekintzako jarduerak erabil ditzakete.


	Errepresentazioa: Ikasleei informazioa era desberdinetan aurkeztea, hala nola testu, audio, irudi edo manipulagarriak erabiliz, hizkuntza-aniztasuna eta ulermena sustatzeko.


	Ekintza eta adierazpena: Ikasleei beren ideiak eta ezagutzak komunikatzeko aukera desberdinak eskaintzea (adibidez, ahozko aurkezpenak, idazmen laburrak edo ikus-entzunezko proiektuak). Adierazpen aniztasun hau, bereziki, hizkuntza bigarren hizkuntza gisa ikasten duten ikasleen beharrak asetzeko erabilgarria da.




Bada arazo konplexu bat ezin daitekeena erraz mugatu hizkuntza ezaugarri hutsei, baina ez dena baztertu ere egin behar. Ikasketa ibilbideko arrakasta eta hizkuntza-komunikaziorako trebetasunak.



[image: ]

ISEI-IVEI (2022), pp. 43



Esan liteke gurean hizkuntza trebetasun murritzagoetarako berezko sentsibilitatea badagoela, baina nekez identifika daitezke garapen zabalak hizkuntza ofizialetatik aparte; EEBBetako liburuko errealitatean bestelako hizkuntzek bideratzen dituzte ikasleak ikasteko zailtasunak dituztenentzako zerbitzuetara, Dual-Language Learning or Learning Disability? izendatzen da atal bat Ralabate eta Nelson (2017) liburuan. Gurean CIP-etako ikasgeletan atzerritar jatorriko etiketa jasotakoak ez dira urriak.

Egia da, bai, metakognizioaren lanketa elebitasunak indartu egiten dezakeena; baina, atalasearen teoriak azaldu digunez, badakigu hori nolabaiteko garapen baten menpekoa dela, hizkuntza jakin bateko edo biko gaitasun komunikatiboaren garapenaren menpekoa, hain zuzen.

Hemen BICS (Oinarrizko Komunikazio Trebetasunak/Basic Interpersonal Communication skills) eta CALP (Hizkuntza akademiko eta kognitiborako konpetentzia/Cognitive Academic Language Proficiency) bereizketa ulertzea garrantzitsua da:


	BICS oinarrizko komunikazio-trebetasunak dira, eguneroko egoeretan erabiltzen direnak. Hauen eskuratzea nahiko azkar gertatzen da (2-3 urte).

	CALP, berriz, hizkuntza akademiko kognitiboari dagokio, testuinguru formalean erabiltzen den hizkuntza da, kontzeptu konplexuak ulertzeko eta adierazteko behar dena. CALPren garapena denbora gehiago hartzen du (5-7 urte).



Liburuan, hizkuntza-gaitasunaren bi maila hauek azpimarratzen dira, hizkuntza aniztasuna ulertu eta bideratzeko estrategien parte gisa.

Hizkuntzen jabekuntzari begiratzen zaionean uneak identifika daitezke. Une horietan, IDUk adierazpen eta ekintza aniztasunaren bidez parte-hartzea bultzatzen du, eta estrategiak garatzen lagundu. Esate baterako, tailer formatuan ariketa interaktiboak proposatzen dira, non ikasleek hiztegia irudi bidez identifikatu eta taldeetan adierazpen laburrak praktikatzen dituzten.

Jarduera horiek hizkuntzaren garapena eta komunikazio-estrategiak indartzen dituzte. Egun egile batzuk bigarren hizkuntzaren jabekuntza sei etapatan ulertzen dute, beste batzuek Krashen (1985), berriz bostetan. Guk Krashenen eskolari segika honela ulertuko dugu:


10.3.1.1 Ingelesaren (H2) jabekuntzaren bost etapak

Isilunea/Harrerako edo ekoizpen aurreko etapa

Ingeleseko ikasleek 500 hitz inguru uler ditzakete, baina ia inoiz ez dute hitz egiten. Keinuak eta gorputz-hizkuntza erabiltzen dituzte, eta bai/ez erantzuten diete galdera sinpleei.

Ekoizpen goiztiarreko etapa

Ingelesean sei hilabetez murgilduta egon ondoren, ingeleseko ikasleek 1.000 hitz ingeles ulertu ditzakete. Bai/ez eta galdera sinpleei erantzunez, 1 edo 2 hitzeko esaldiak erabiliko dituzte, adierazi edo burua mugituko dute. Etapa honek 6 hilabetetik urtebetera iraun dezake.

Hizketaren agertze etapa

Etapa honetan, ingeleseko ikasle 3.000 edo gehiagoko hitz ingelesez ulertuko dituzte. Gramatika eta ahoskera akatsak dituzten esaldiak eta esamoldeak erabiltzen dituzte, baina zailtasunak dituzte hizkuntza abstraktuarekin, sarkasmoarekin eta figuratiboarekin. Etapa honek urte 1etik 3ra iraun dezake.

Hizkuntza tarteko fluentzia etapa

Etapa honetan, ingeleseko ikasleek 6.000 edo gehiagoko hitz ingelesez ulertuko dituzte. Haien iritziak emango dituzte eta galderak egingo dituzte. Idazlanak ere idatz ditzakete. Esaldi konplexuak erabiliko dituzte, nahiz eta zenbait akats gramatikal izan. Etapa honek 3urtetik 5era iraun dezake.

Hizkuntzaren gaitasun aurreratua

Etapa hau ingelesarekin lehen kontaktua izan eta 5 eta 7 urte bitartean lor daiteke. Etapa honetan, ingeleseko ikasleek ia hiztun natiboen ahozko gaitasun maila izango dute ingelesez. Edukien hiztegia ulertzen dute eta eztabaida akademikoak jarrai ditzakete. Haien gramatika eta hiztegi erabilera ingelesdun ikaskide natiboen mailaren parekoa da.

Jakina, baina, etapok ez dira berdin gainditzen, irakasleak lagundu behar dio ikasleari ibilbidea egiten.


Ralabate eta Nelson (2017) lliburutik hartu eta egokitua







	H2 hizkuntza etapa
	Ezaugarriak
	Estrategia adibideak





	Isilunea/harrerako edo ekoizpen aurreko etapa

H2 esposizioa = 0-6 hilabete
	500bat hitz ulertzen dute H2n.

H2 hiztegi akademiko ia batere ez dute ulertzen

Ia ez dute hitz egiten

Keinuak eta gorputz-hizkuntza erabiltzen dituzte

Bai/ez erantzuten diete galdera sinpleei

	Ongietorri giroa eskaini, agur sozialen, biziraupenerako hizkuntzaren eta ohiko hiztegi/esaldien zerrendekin

Zintzilikatu ohiko norabideak dituzten taulak edo ikus-entzunezkoak

Parekatu H1 lagun-kideekin

Erabili ikus-entzunezkoak, manipulagarriak, objektu errealak, eta bitarteko digitalak

Ereduak eman eta ariketa praktikoak egin

Egokitu hizketa-erritmoa behar denean

Utzi keinuak, seinalatzea eta erantzun fisikoak erabiltzen

Eman komunikaziorako irudi-taula

Entzute-trebetasunak lehenetsi

Edukietako hiztegiaren muina aurretik irakatsi




	Ekoizpen goiztiarreko etapa

H2 esposizioa = 6 hilabetetik 1 urtera
	1.000 H2 hitz ulertu, H2

Hiztegi akademiko mugatua ulertzen du.

Bai/ez eta galdera sinpleei erantzuten diete

1 edo 2 hitzeko esaldiak erabiltzen dituzte

Oinarrizko komunikazio-trebetasunak dituzte

Hitzak kopiatu ditzakete

	Hizkuntza sinplifikatu baina itxaropenak ez jaitsi

Galdera sinpleak egin (nor, zein, zer, zenbat) 1 edo 2 hitzeko erantzunak lortzeko

Irakatsi hiztegi akademikoa irudiak eta ikus-entzunezkoak erabiliz

Irakurketa korala erabili

Errepikapen eta praktika eskalatuak eskaini

Parekatu H1 lagun-kideeki

Entzumenaren ulermena eta hiztegi erreaktiboa lantzeko fokua jarri




	Hizketaren agertze etapa

H2 esposizioa = 1etik 3 urtera
	3.000+ H2 hitz ulertzen dute

Ahoz eta idatziz erantzuten dute

Esaldiak eta esamoldeak erabiltzen dituzte

Ohiko gramatika eta ahoskera-erroreak eta akatsak.

Zailtasunak hizkuntza abstraktuarekin, sarkasmoarekin eta figuratiboarekin

	Argibideak urratsez urrats berrikusi

Aurretiko ezagutza eta lotura kulturalak egin

Hiztegia berridatzi;

Irakatsi sinonimoak eta antonimoak

Erabili antolatzaile grafikoak, hala nola Venn diagramak, T-taulak eta karaktereen ikuspegi-taulak

Irakurketa laburrak eta erakargarriak erabili

Fokatu deskribatzea, sailkatzea, alderatzea, kontrastatzea, laburtzea eta sintetizatzea




	Hizkuntzaren tarteko fluentzia etapa

H2 esposizioa = 3tik 5 urtera
	6.000+ H2 hitz ulertu

Iritziak adierazi, galderak egin eta esaldi konplexuak erabiltzen dituzte

Idazlanak eta kontakizun lotuak idazten dituzte

Gramatika-akats puntualak

H1 ez diren ikaskideen maila akademikora hurbildzen dira

	Burmuin-lan tresnak eta semantika-sareak erabili

Iritziei eta azalpenak ebaluatzeko “nola” eta “zergatik” galderak egin

Hiztegi abstraktua eta hizkuntza figuratiboa irakatsi

Inferentziak eta ebaluazioak lantzeko fokua jarri

Liburu grabatuak, bideoak eta audio bidezko baliabideak erabili

Testuen irakurketa gidatu gako-galderak eta eskema nagusiak erabiliz

Erronkak pixkanaka gehitu




	Hizkuntzaren gaitasun aurreratua

H2 esposizioa = 5etik 7 urtera
	12.000+ H2 hitz ulertu

Eduki-hiztegia ulertzen dute

Eztabaida akademikoak jarraitu ditzakete.

Gramatika eta hiztegia H1 ez diren ikaskideen parean.

Hizkuntza akademiko aurreraturako gaitasuna (CALP*)

	Oharrak hartzea eta eguneroko trebetasunak irakatsi.

Ikasteko trebetasunak eta azterketetarako prestaketa-trebetasunak irakatsi






Azpimarratu behar da Ikaskuntzarako Diseinu Unibertsala (IDU) hizkuntzen jabekuntza ikasle anitzeko ikasgelarako erantzunik egokiena dela gaur-gaurkoz dakigunaz, behintzat, ikasle guztien beharretara egokitutako metodologia malguak eskaintzen baititu. IDUren oinarrien ezarpenak hizkuntza-irakaskuntzaren eraginkortasuna zabaldu eta sakontzen du, aniztasunari erantzunaz.

Orain, irakasle gisa, IDUren ikuspegi praktikoa gure ikasgeletan nola txerta daitekeen hausnartzeko unea da. Zer egin dezakegu ikasle guztiek hizkuntzan aurrera egiteko aukera izan dezaten? Zein baliabide, estrategiak edo irakaskuntza-modu berri txerta ditzakegu gure eguneroko lanean?

(Hizkuntza-)irakaskuntza eraginkorragoa eta inklusiboagoa lortzeko bidean, irakasleen eginkizuna giltzarri da.








Ariketa




Aztertu Ralabate eta Nelson (2017) eta aukeratu kapitulu bateko atal interesgarri bat, zuk aurreko praktiketan ikusiarekin zerikusia duena.

Azaldu zein den aukeratutako atalaren garrantzia eta horren argitara egin praktiketan ikusitakoaren azalpena eta horren gaineko hausnarketa.















https://udlguidelines.cast.org/



Culturally Responsive Design jatorrizko ingelesezkoan.

11 Testua i(ra)kasgunea

Baliabideak:(Bronckart eta Schneuwly, 1992; Ibarluzea Santisteban eta Boillos Pereira, 2019; «La enseñanza de las lenguas: para una construcción de las enseñanzas textuales», 2007; Larringan et al., 2021; Larringan eta Idiazabal, 2012) *



Hizkuntzaren irakaskuntza ikuskera komunikatiboan ardaztu beharraz jardun dugu eta dute. Komunikazioa egiten da zer testuetan, testuen bitartez. Horri oratu nahirik eta testu generoen irakaskuntza aitzakian, hizkuntzaz, didaktikaz eta komunikazioaz jardungo dugu. HHko irakaskuntzatik Doktoregoetaraino hartuta.

Kapitulu honek hiru atal nagusi izango ditu: Ekintza komunikatiboa, lehenengo, bigarrena testua eta testuen arkitektura eta hirugarrena sekuentzia didaktikoak.


11.1 Ekintza komunikatiboa

Guk, badakigu, berba egiten dugu. Batzuetan ez dugu hain argi; gu berbak egiten gaitu. Definizioz elkarlotuta gaude berba horiek emanak direlako.

Berba egiten dugunean, zer egiten dugu? Komunikatu esan lezake baten batek. Erratu zein ez, ezer egiten duguna argi dago. Hitz eginaz egiten dugun hori ekintza bada. Hizkuntz ekintza.

Hizkuntzez ekintza bat egiten dugu “maite zaitut” inori diotsogunean, sentimendu jakin baten gaineko informazioa helarazteaz gainera. Beste horrenbeste espero ez genuen barrabaskeria egin digunari “putakume halakoa” esanda. Informazioan ez dago gakoa. Gure gizartean komunikatzeko eta gauzak egiteko eraikitako hainbat elementu darabiltzagu, gu asko eta askogatik gainditzen gaituena. Emandako adibideok hizkuntz ekintzak1 dira, hizkuntzez egiten ditugun ekintzak. Zein testu hau, zein zuk, irakurle, esan duzun azkena. Eta esango duzun hurrengoa ere bai.





Ekintzok testuinguru batean egiten dira eta honako osagarriok ditu:


	Enuntziatzailea Markatu gabeak: laguna, familiartekoak, ezaguna. Markatuak: ezezaguna, nagusia / menpekoa, jakitunak / ez-jakitunak…


	Hartzailea Markatu gabeak: laguna, familiartekoak, ezaguna… Markatuak: ezezaguna, nagusia / menpekoa, jakitunak / ez-jakitunak…


	Gaia Markatu gabeak: ezaguna, egunerokoa… Markatuak: ezezaguna, teknikoa…


	Nola Ahoz. Idatziz.


	Egoera Interaktiboa. Ez-interaktiboa.


	Erabilera-esparrua Markatu gabeak: informalak, lagunartea, familiartekoa, ezagunen artekoa… Markatuak: formala, lantokikoa, ezezaguna, teknikoa…


	Zer egin (hizkuntz ekintza) Azaldu. Kontatu. Preskribitu.


	Xedea Markatu gabeak: ohikoak. Markatuak: testu-motei dagozkienak (esplikatzea; arreta erakartzea; konbentzitzea; agintzea / aholkuak ematea…; xehetasunez deskribatzea).




Elosegi eta Esnal (2004), pp. 15








Ariketa




Taula batean zehaztu bosna ekintza komunikatibo, zu barne hartzen zaituenak irakaskuntzako subjektu legez.

Horietan goian aipatutako osagarriak zehaztu behar dituzu









11.2 Testu arkitektura

Testu arkitektura ezinbesteko tresna da hizkuntzaren ikaskuntza eta irakaskuntzan, ikuspegi komunikatiboari erreparatuta. Testu baten arkitektura, funtsean, haren egitura eta elementuen antolaketa sistematikoa da, eta testu bakoitzak duen xede komunikatiboaren araberako egokitzapena bermatzen du. Horri esker, hiztunari baliabideak eskaintzen zaizkio egoki ulertu eta sortzeko testuak, testuinguru desberdinetan.

Jean-Paul Bronckarten lanetan oinarrituta, testu arkitekturaren mekanismoak eta mailak zehaztu dira, eta irakaskuntza-didaktikarekin uztartuta garatu dira. Ikuspuntu honek azpiegitura, testualizazio-mekanismoak eta ardura enuntziatiboaren osagaiak bereizten ditu, hizkuntzaren ikuspegi integratzailea ahalbidetuz.

Atal honetan, testu arkitekturaren zergatia eta garrantzia aztertuko ditugu, eta haren osagai nagusiak sakonago landuko ditugu, testuak ekoizteko eta ulertzeko prozesuan duten eragina argituz.

Testu arkitekturaren garrantziaz hitz egitean, argi dago testuaren egitura egoki antolatzeak zuzenean eragiten duela hizkuntzaren ulermenean eta erabileran, bai ahozkoa bai idatzizkoa izan. Testu baten koherentzia eta kohesioa bermatzen dituzten elementuak lantzea ezinbestekoa da hizkuntza-komunikaziorako gaitasunak garatzeko. Haur Hezkuntzako eta Lehen Hezkuntzako irakasleek testu arkitektura baliatu dezakete, haurrei hizkuntzaren antolaketaren logika transmititzeko eta, aldi berean, testu desberdinen xedeak identifikatzen irakasteko.

Garrantzi didaktikoari dagokionez, testu arkitekturak irakasleei aukera ematen die hizkuntza-irakaskuntza era integratuan garatzeko. Haurrek, ahozko eta idatzizko testuen azterketaren bidez, testu motak ezagutzen dituzte, hala nola ipuinak, azalpenak edo kronikak, eta haien elementu nagusiak identifikatzen ikasten dute. Horrek haien adierazpen autonomoa eta gaitasun estrategikoak sustatzen ditu. Era berean, irakasleek testu arkitekturaren bidez helburua duten komunikazioak diseinatzeko eta hizkuntza-gaitasunak modu esanguratsuan lantzeko bideak aurkitzen dituzte, ikaskuntza prozesuari koherentzia eta helburua emanez.

Testu arkitektura testuaren egitura eta osagaiak ulertzeko ikuspegia da, eta hiru maila nagusitan antolatzen da, Jean-Paul Bronckarten eredua oinarri hartuta:


	Testuaren azpiegitura orokorra:


	Plan orokorra: Testuaren eduki tematikoaren antolaketa orokorra, testuaren xede komunikatiboaren araberakoa. Adibidez, ipuin tradizionaletan, markoa, korapiloa eta askaera.


	Sekuentziak:

Testuan erabiltzen diren egitura jarraituak, testuaren helburua lortzeko egokiak direnak.


	Interaktibotasuna: Testua elkarreragilea den edo ez den adierazten duen mekanismoa. Ahozko testuetan garrantzi handia du, baina idatzizko testuetan ere ikus daiteke, adibidez, gutunetan edo iritzien ataletan.





	Testualizazio mekanismoak (Loturak):


	Konexioa:

Testu-antolatzaileak, adibidez, gainera, hala ere, edo ondorioz, erabiliz testuaren jarraitutasuna bermatzen dute.


	Izen-kohesioa: Testuaren elementu nagusiak (pertsonak, objektuak, kontzeptuak) lotzen dituzte, sinonimoak, izenordainak edo bestelako erreferentzia mekanismoak erabiliz.


	Aditz-kohesioa:

Ekintzak eta prozesuak lotzeko baliatzen da, aditz-formen koherentzia eta lotura mantenduz.





	Ardura enuntziatiboaren mekanismoak:


	Ahots enuntziatzaileak:

Testuaren egileak bere burua nola agertzen duen, adibidez, lehen pertsonan edo hirugarren pertsonan idatzita.


	Modalizazioa:

Egileak testuaren edukiarekin duen harremana adierazten du, adibidez, zalantza, baieztapena edo iritzi subjektiboa txertatuz.














Ariketa




Ahozko testu labur bat eta horren moldaketak egin beharko dituzu, goian zehaztutako aldagaietan aldaketak eginda.









11.3 Sekuentzia didaktikoa

Ikuskera didaktikoari oratzeko didaktikaz pentsa beharra.

Liburu ez-erakargarri baina bai interesgarri bat:

Bronckart, J.-P. (2007). Desarrollo del lenguaje y didáctica de las lenguas. Miño y Davila Editores. 🔍


	Testuak eraikuntza sozialak dira

Bronckart autorearen ustez testuak kultura eta gizarte praktiketan sakonki errotutako gizarte eraikuntzatzat hartzen dira. Bere ustez, testuak ez dira soilik objektu linguistiko gisa ikusi behar, baizik eta esanahi sozial eta kulturala duten giza jardueraren produktu gisa.


	Testuen benetakotasuna

Hizkuntzaren irakaskuntzan benetako testuak erabiltzearen alde egiten du. Benetako testuak benetako komunikazioan erabiltzen direnak dira, eta ez daude soilik hezkuntza-helburuetarako sortuak. Ikuspegi horrek ikasleei hainbat gizarte-testuingurutan hizkuntzaren erabilera praktikoa ulertzen laguntzen die.


	Testuak: Ikaskuntzarako tresnak

Bronckarten ustez, testuak ikaskuntzarako tresna garrantzitsuak dira. Ikasleek hizkuntzarekin modu esanguratsuan elkarreragiteko testuinguru bat eskaintzen dute, beren hizkuntza-gaitasunak bizitza errealeko komunikazio-agertokietan garatzeko aukera emanez.


	Generoetan oinarritutako ikuspegia

Hizkuntza irakasteko generoetan oinarritutako ikuspegia babesten du. Ikuspegi hori hainbat testu-generotan oinarritzen da, bakoitzak bere hizkuntza-ezaugarri eta -konbentzio multzoarekin. Genero horiek ulertzen dituztenean, ikasleek hobeto uler dezakete hizkuntza nola erabiltzen den hainbat testuingurutan.


	Ikaskuntza interaktiboa

Bronckart-ek interakzioak hizkuntzaren ikaskuntzan duen zeregina azpimarratzen du. Testu didaktikoak ikaskuntza interaktiboko jardueretarako oinarri gisa erabili behar direla iradokitzen du, ikasleek eztabaidetan eta bestelako komunikazio-egoeretan parte har dezaten.


	Pentsamendu kritikoa eta testuen analisia

Pentsamendu kritikoa eta testuen analisia ere sustatzen ditu. Ikasleek hizkuntza ikasteaz gain, testuen edukia, egitura eta hizkuntza aztertzeko eta kritikatzeko gaitasuna garatu behar dute.




Bronckart-en ikuspegia bat dator ideia honekin: hizkuntzaren ikaskuntza ez da soilik hizkuntza-egiturak eskuratzea, baizik eta hizkuntzaren erabilera soziala eta kulturala ulertzea ere. Benetako testuak eta ikaskuntza interaktiboa azpimarratzen badira, ikasleek hizkuntzaren ulermen osoagoa eta praktikoagoa izango dute.


11.3.1 SDak

Azpiatal honetarako oinarria Larringan eta Idiazabal (2012) artikuluan dago.

Sekuentzia didaktikoa (SD) hezkuntza-praktika antolatzeko eta sistematizatzeko lanabes gisa aurkezten da. Pedagogia testualean oinarrituta, SDa egitura egonkorra eta fidagarria eskaintzen du, irakaskuntza-prozesuak eraginkorragoak izan daitezen. Lau etapa desberdin ditu, zehaztapen argiak eta praktikan oinarritutako irizpideak eskainiz: egoeraz jabetzea, hasierako ekoizpena, tailerrak edo moduluak, eta bukaerako ekoizpena eta ebaluazioa.

SDren egituraketak ikasleek hizkuntz-ekintza zehatzak ulertu eta garatzeko aukera ematen du, testu-generoen lanketa sakonaren bidez. Horri esker, ikasleek hizkuntzaren erabilera modu koherentean eta helburudunean ikasten dute, komunikazio- eta adierazpen-gaitasunak garatuz. SDk testu-generoen araberako jarduerak eta ekoizpenak antolatzeko aukera eskaintzen du, eta, horrela, irakasleentzako tresna baliagarria bihurtzen da.

Sekuentzia Didaktikoak (SD) irakaskuntza-prozesuaren ardatz egituratua eskaintzen du, ikasleen ikaskuntza modu koherente eta progresiboan garatzeko. Lau etapa nagusitan banatuta, SDk ikasleen hizkuntza-gaitasunak sustatzeko eta ebaluatzeko marko praktikoa eta eraginkorra proposatzen du. Jarraian, etapa bakoitzaren ezaugarri nagusiak aurkeztuko dira.

SDetako etapak

Kontzeptualki honakook jarraitu behar dira, ikuskera konstruktibista batetik begiratuta:


	Deseraikitzea


	Elkarren artean eraikitzea


	Trebatzea eta doitzea


	Zabaltzea (barneratzea)




Baina egokitzapen didaktikoak egindakoan hurrengo honetara berregituratzen dira goian azaldutakook:


	Egoeraz Jabetzeko Etapa (EJ)

Proiektuaren aurkezpenarekin hasten da, ikasleen arreta eta interesa pizteko. Fase honetan, ikasleek testuinguruari eta jardueraren helburuei buruzko lehenengo informazioa jasotzen dute. Girotze-prozesu honek ikasleen parte-hartzea bultzatu eta jardueraren zentzua azpimarratzen du, proiektu esanguratsu baten bidez.


	Hasierako Ekoizpena (HE)

Aurretestua izenez ere ezagutzen da. Ikasleek testu-genero jakin baten lehenengo ekoizpena egiten dute, haien abiapuntuko ezagutzak eta gabeziak azaleratzeko. Informazio hori irakasleak diagnostiko gisa erabiltzen du hurrengo etapetarako jarduerak planifikatzeko eta ikasleen premia nagusiak identifikatzeko.


	Tailerrak eta Moduluak (TT/MM)

Etapa honetan, ikasleek aurretestuan antzemandako zailtasunak gainditzeko jarduerak burutzen dituzte. Tailerrak testuaren edukia, egitura eta hizkuntz-formak lantzeko diseinatuak daude, ikasleek ezagutza espezifikoak eskuratu eta garatu ditzaten.


	Bukaerako Ekoizpena eta Ebaluazioa (BEE)

Ikasleek azken testua edo produktua sortzen dute, tailerretan landutako ezagutzak aplikatuz. Ekoizpen honek ikasleen aurrerapena eta ikaskuntza-prozesuaren arrakasta ebaluatzeko aukera ematen du, aurretestuarekin alderatuta.











Kontuan izatekoak





	Testu-generoaren erabilera didaktikoa:

SDren oinarrian dago testu-generoa hizkuntzaren ikaskuntza eta irakaskuntzaren bitartekari gisa erabiltzea. Hau funtsezkoa da hizkuntzaren erabilera erreal eta testuingururatua garatzeko.


	Prozesu progresiboa eta sekuentziatua:

SDa ez da jarduera isolatuen multzo bat, baizik eta progresio logiko eta sistematikoa du, ikasleen garapenean eta helburuetan oinarritua.


	Helburuen esplizitazioa:

Ikasleentzat helburu argiak ezartzea zinbestekoa da; esplizitazio horrek ikaskuntza-prozesua errazten du eta ikasleen motibazioa sustatzen du.


	Ebaluazio integratua:

SDren ebaluazioa ez da amaieran bakarrik egiten; prozesu osoan zehar dago integratua. Honek aukera ematen du ikasleek etengabe jasotzeko euren aurrerapenei buruzko informazioa.


	Irakaslearen eta ikaslearen arteko lankidetza:

SDaren arrakasta ikasleen eta irakasleen arteko lankidetza eta elkarrekiko ardura partekatutik dator. Irakasleak gidatu egiten du, baina ikasleek ere prozesuarekiko konpromisoa hartu behar dute.












11.3.2 Sekuentzia didaktikoak ebaluatzeko irizpideak

Azpiatal hau García-Azkoaga eta Manterola (2016) lanean dago oinarritua.


	Proiektuaren Espazio Argia:


	Sekuentzia didaktikoak proiektu baten barruan kokatu behar dira, eta proiektu horrek ikasleen parte-hartze komunikatibo esanguratsua sustatu behar du.


	Proiektuaren helburuak eta testuinguru komunikatiboa esplizituki azaldu behar dira.





	Kontsignaren Formulazioa:


	Argia eta zehatza izan behar du, ikasleek jakin dezaten zer, nola eta zertarako egin behar duten.


	Parametro komunikatiboak barne hartu behar ditu, hala nola helburua, audientzia eta erabilitako baliabideak.





	Funtsezko Elementuen Presentzia:


	Sekuentzia didaktiko batek hiru elementu izan behar ditu: hasierako testua, tailerrak edo moduluak, eta amaierako testua.


	Elementu hauek testu-generoaren ezaugarri espezifikoak lantzeko pentsatuta egon behar dute.





	Edukien Hautaketa eta Antolaketa:


	Edukiak egokiak eta koherenteak izan behar dira sekuentziaren helburu didaktikoekin.


	Testu-generoaren ezaugarri linguistiko eta diskurtsiboen araberako jarduera-segida logikoa eskaini behar da.





	Terminologia Egokitasuna:


	Sekuentzian erabilitako terminoak testuinguru epistemologikoarekin eta irakaskuntzaren helburuekin koherenteak izan behar dira.


	Terminologiak argia izan behar du ikasle eta irakasleentzat.
















Ariketa




Banaka sortu Sekuentzia Didaktiko baten proposamena dagokizun etaparako nahi duzun ziklorako.

Ebaluatu ahalik eta doituen geratzeko.














Xehe begiratuta hizkuntz ekintza eta komunikazio ekintza desberdindu behar genituzke, baina tarte honetan ez dugu egingo.




…ez zaio beti esanahi bera ematen (Estaire, Zanon, 1990; Nunan, 1996; Willis, 1999). Ekintza komunikatiboa-k, aldi berean, esanahi orokorra du batzuetan (hizkuntzari –beraren erabilerari–aplikatzen zaio osotasunean); mugatuagoa bestetan (hizkuntz egintza –ekintza– jakin bakoitza izendatzen du)

Elosegi eta Esnal (2004)

12 Lapsusak, huts egiteak eta erroreak

Baliabideak: (Bleichenbacher et al., 2019; Corder, 1975; Corder, 1981; Esnal, 1988; Larrea, 2008, 2009; Oñederra et al., 2015; Selinker, 1972, 1996; Torijano, 2004) * **

Hizkuntz erroreen aurrean irakaskuntzak hainbat jarrera hartu ditu. Erabat baztertu beharreko ezaugarritzat hartzetik gaur eguneko jarrera analitikoetara.

Ikasleak hizkuntza-ikasle diren neurrian, hizkuntza hutsegitez ederto jantziak izango dira haien ekoizpen linguistiko asko eta asko. Horiek aztertzeko markoa gai honetan eraikitzen ahaleginduko gara.

https://www.youtube.com/embed/q7YsiBEax0Y



Hizkuntza ikaskuntzaren testuinguruan, erroreak ez dira soilik ezagutza formalaren nork beretzat egitearen emaitza, baizik eta, askotan, benetako baldintzetan aritzeko abileziaren adierazle gisa ulertzen dira. Hizkuntza trebetasuna, beste norbaitek baino hobeto aritzen denari arretaz behatuz hobetzen da, eta horrek hizkuntza ikaskuntzan erroreen zeregina berrikusteko beharra azpimarratzen du. Historikoki, hizkuntza irakaskuntzaren planteamendu behavioristek ikusi-ahala-menderatu printzipioa erabili zuten; horretan errorea porrotzat hartzen zen; hartara, sentimendu negatiboak sortzen zituen ikasle zein irakasleen artean. Ellis-ek adierazten du errorea eta zuzenketa hutsegite moral gisa ikusi daitezkeela, ikasleen jarrera pasiboa eta arriskurik ez hartzekoa eraginez.Azken urteetan erroreen inguruko ikuspegia aldatu egin da.

Ikasleak bigarren hizkuntzan egiten dituzten erroreak, orain, hizkuntza eskuratzen ari diren seinaletzat hartzen dira, ez ikaskuntza ezaren adierazletzat. Beraz, erroreak ikaskuntza prozesuaren beharrezko parte gisa eta baliagarri gisa ikusten dira. Horrek planteamendu berria eragin du, horretan erroreak ulertzen dira ikasleentzat hipotesiak egokitzeko aukera moduan eta birformulatzeko informazio-iturri gisa balioesten dira. Horrek ikaslearen ziurtasuna eta performantzia arrakastatsuaren ekarpena balioztatzen du, eta aldi berean, irakasleak emandako feedback egokiaren bidez performantzia ez-arrakastatsuaren balioa ere aitortzen du.

https://www.youtube.com/embed/ikVJRR0Afno


12.1 Historia

Hasierako ikuskera Analisi Kontrastiboaren lehenengo ikuskerak eraiki zuen.


12.1.1 Analisi Kontrastiboa

Analisi Kontrastiboak (AK) Lado (1957) aldarrikatzen zuen jatorrizko hizkuntza eta helburu hizkuntzen arteko alderaketa sistematikoa eraiki behar zela. Horretara, eskuratu beharreko ohituretarako bidea ezarri zitekeen.

Hizkuntzaren ikaskuntzaren definizioak artean behaviorismoak ezartzen zituen. Oinarri-oinarrian hizkuntza beste ohitura bat zitekeen.

Ikastunaren H1 eta helburu hizkuntzen arteko hizkuntz-aldeak azal zitzakeen hizkuntzen ikaskuntzen zailtasunak.

Transferentzia/interferentzia ere aipatu zen Analisi Kontrastiboen sasoian. H1 eta H2en arteko portaera linguistikoak aipatzeko. Transferentzia zatekeen, hizkuntza biak antzerakoak izaki, H1eko eraginak H2a eraikitzen laguntzea; bestela, berriz, interferentzia zatekeen H2an H1eko egiturak erabiltzea, H2ko ereduen kontra.

Analisi Kontrastiboaren (AK) kritikek, 50. eta 60. hamarkadetan ospe handia izan arren, hainbat arazo egotzi zaizkio. Lehenik eta behin, AKak jatorrizko ustea zen errore guztiak H1en interferentzietatik eratorriak zirela, baina ikerketek frogatu dute hori ez dela beti egia. Dulay-k eta Burt-ek azaldu zuten erroreen %85 garapen-erroreak zirela, eta %3 soilik guraso-hizkuntzaren ondoriozkoak. Gainera, AKak ezin ditu aurreikusi ezin diren erroreak, ezta intralingualak edo estrategiaren ondoriozkoak ere. Bigarrenik, AKaren praktikotasun eta fidagarritasuna zalantzan jarri dira, bere ikerketa-metodoak eta teoria inkoherentziak direla eta. Hainbat ikerketak erakutsi dute AKak eskaintzen duena mugatua dela, hizkuntza irakasleei euren esperientziak baino ez baitiezkie gehiago irakasten. 70eko hamarkadaren amaieran, Erroreen Analisia hasi zen gailentzen, AKaren oinordeko gisa, hizkuntza ikaskuntzaren prozesua ikasle-zentratuagoa bihurtuz eta erroreei balio positiboa emanez.



12.1.2 Erroreen Analisia

Corderren 1969ko lanak, “The Significance of Learner’s Errors”, Erroreen Analisi (EA) diziplina berria ezarri zuen, Analisi Kontrastiboaren alternatiba gisa sortua. EAk tarteko hizkera eta bigarren hizkuntzaren ikaskuntza uztartzen ditu, erroreak ulertzeko eta aztertzeko modu berri bat eskainiz. Europan, hainbat ikerketa burutu ziren EAren aplikazioetan, hizkuntzaren jabekuntza-prozesuaren ikuspegitik. EAk ez du antzik Analisi Kontrastiboarekin; izan ere, EAk xede-hizkuntzaren ekoizpen errealak hartzen ditu oinarritzat, erroreak beren testuinguruan identifikatu, sailkatu, deskribatu eta jatorria aztertzeko. Metodoak erroreen larritasuna balioztatzen du eta lanketa posibleak proposatu ere bai.

Corderrek erroreen analisiaren ikuspegia aldatu zuen, haur baten lehenengo hizkuntza ikastearen eta heldu baten bigarren hizkuntza ikastearen arteko paralelismoak erakutsiz. Fernandezek adierazi zuen, hizkuntzaren jabekuntza-prozesuan, ikasleak aldi ezegonkorren bidez igarotzen direla, eta erroreak arauak bereganatzearen adierazle direla. Gaur egun, esperientziadun irakasleek erroreak gaitasun linguistikoaren lortzeko estrategia gisa ikusten dituzte. EAk erroreen izaera ezagutzeko balio du, baina ez azaltzeko ikasleek zergatik egiten dituzten erroreak. Gainera, Erroreen Analisiak komunikazioa desitxuratzea sortzen dutenak ikertzen ditu, baina objektibitatea mantentzea garrantzitsua da erroreen larritasuna balioesteko. Corderrek erroreen eta hutsegiteen arteko bereizketa egiten du, erroreen analisiak ikaslearen gaitasun globala neurtzeko balio duelarik, gaitasun gramatikalaz gain. Azkenik, EAren eta Analisi Kontrastiboaren arteko analisi osagarriak erroreen naturaltasunaren eta bigarren hizkuntzaren jabekuntzaren ikuspegi osatuagoa eskaintzen du, H1aren eta beste arrazoi batzuen eragina ere aztertuta.



12.1.3 Tarteko Hizkuntza

Tarteko hizkuntza, Selinker-ek 1969an eta 1974an “Language Transfer” argitalpenean proposatutako terminoa, Corderrek lehen aldiz “aldi baterako gaitasuna” deituriko kontzeptu baten adierazpena da. Ikasleak bigarren hizkuntza ikasten ari direnean sortzen den kode linguistiko aldakorra da, xede-hizkuntzan erabateko gaitasuna lortu arte etengabe eboluzionatzen duena. Tarteko hizkuntza, ikaslearen ikasprozesuaren baitan garatzen da, eta zuzenak zein erroredunak diren bere ezaugarriak aztertzen ditu. Ikaslearen ikasprozesuan erabilitako estrategiak eta ikasle bakoitzaren uneko sistema linguistikoaren ezaugarriak aztertzeko tresna gisa erabiltzen da, ikasle bakoitzak meta-hizkuntza bereganatzean jarraitzen duen prozesuaren azterketa zehatza eskainiz.

Tarteko Hizkuntzak baditu berezko ezaugarri batzuk Helburu Hizkuntzarekiko alderakuntzan:


	Sinpletasuna

Tarteko hizkuntza sistema, xede-hizkuntzarenarekin alderatuta, sinpleagoa da morfosintaktikoki eta pragmatikoki, baita lexikoaren zehaztasun eta ugaritasunari dagokionez ere. Ikasleek hizkuntza sistema modu sinplifikatuan, laburtuan eta murriztuan erabiltzen dute, komunikazioa bideratzeko eta hizkuntzari buruzko beren hipotesiak forma errazetara mugatuz.

	Sistematikoa

Tarteko Hizkuntza linguistikoki berezko sistema bat osatzen du, Xede-Hizkuntzaren arauetatik bereiziak diren bere arauekin. Ikasleek Tarteko Tizkuntza sistematikoa sortzen dute, hau da, haurrak lehen hizkuntza ikasten ari direnean egiten dituzten errore sistematikoen antzekoak egiten dituzte, baita lehen hizkuntzan oinarritutako erroreak ere. Ikaslearen ama-hizkuntzaren rola tarteko hizkuntzan ikerketa-arlo eztabaidagarrienetako bat da.

	Dinamikoa

Ikas-prozesuan aurrera egin ahala eta ikasleak arau berriak, hitz berriak eta abar eskuratzen dituen heinean, Tarteko Hizkuntzaren sistema aldatzen joaten da. Hau da, ikas-prozesuaren maila bakoitzak bere tarteko hizkuntza propioa du, eta guztien artean tarteko hizkuntzen continuum bat osatzen dute.

	Fosilizazioa

Tarteko Hizkuntza fosildu egin daiteke, hau da, ikasleek aipatutako continuum horretan geldialdiak izan ditzakete, xede-hizkuntzara iristeko oztopoak sortuta.

	Aldakortasuna

Ikasleek beren baliabide linguistikoak egoera eta modu desberdinetan erabiltzen dituzte. Ataza-motak, solaskideak eta egoerek ikaslearen ekoizpenaren zuzentasun-maila baldintza dezakete. Aldi berean, araua ikasi arren, ikasleak arau hori behar bezala bereganatu ez badu, hutsuneak izango ditu bere ekoizpenetan.





12.1.4 Erroreen erabilera ikaskuntza prozesuan

Bigarren Hizkuntza ikastearen baitan, erroreak funtsezko elementuak dira, ikas-prozesuaren parte gisa ulertuta. Corderrek (1967) akatsak hiru kategoriatan banatzen ditu:


	Errore sistematikoak (ikasleek ezjakintasunez errepikatzen dituzten egitura okerrak),


	Huts egiteak (arau zuzena ezagutuz gertatzen diren akatsak),




Lapsusak (arrazoi ez-linguistikoengatik gertatzen diren hutsak).

Euskal Herrian, IXA taldeak erroreak eta desbideratzeak bereizten ditu, lehena gramatika-arauen urraketen gisa eta bigarrena testuinguru jakin batean egokiak ez diren egiturak.

Erroreen analisiaren garrantzia hiru esparrutan banatu ohi da:


	Irakasleentzat:

Erroreetatik etekin positiboak atera ditzakete, ikasleen ahulguneak ezagututa eta irakaskuntza estrategiak hobetzeko.


	Hizkuntza bereganatzen ari denaren ikuspuntutik:

Erroreak ikasleak meta-hizkuntza ikasteko erabiltzen dituzten estrategien adierazgarri dira


	Eta hizkuntza-ikasleen ikasprozesuaren tresna gisa

Erroreak ikasprozesuko tresna garrantzitsuak dira, hizkuntzaren zein atal zehatzetan arreta jarri behar duten adieraziz.




Erroreen analisirako prozedurak bi ikuspegi nagusitan banatzen dira

Gass eta Selinkerren arabera, hurrengo prozedura jarraitu behar da


	corpus-bilketa,


	erroreen identifikazioa,


	erroreen sailkapena,


	erroreen zenbatekotasuna identifikatu,


	erroreen jatorria arakatu, eta


	konponbide posibleak proposatu.




Corderrek, aldiz, proposatzen du:


	corpus-bilketa,


	erroreen identifikazioa,


	erroreen deskribapena,


	erroreen azalpena, eta


	erroreen ebaluazioa.




Den horrek ikasleen hizkuntza eskuratze prozesua hobeto ulertzeko eta ikaskuntza hobetzeko tresna gisa balio behar du.




12.2 Erroreen iturria(k)

Bigarren hizkuntza bat ikasten ari diren ikastunak egiten dituzten erroreak ikaskuntza-prozesuaren alderdi naturala dira. Erroreak ez dira hutsegite hutsak, baizik eta ikasleek hizkuntza berriaren sistema ulertu eta bereganatzeko egiten dituzten saiakeren isla. Hainbat iturri izan ditzakete errorek, eta horiek ulertzea ezinbestekoa da irakasleek ikasleei ikaskuntza prozesuan nola lagundu erabaki dezaten.

Erroreen iturriak bi talde nagusitan sailkatu ditzakegu:


	Ama-hizkuntzaren eragina (transferentzia): Ikasleek ama-hizkuntzatik dakitena bigarren hizkuntzara eramaten dute. Honek batzuetan positiboki lagun dezake, baina beste batzuetan interferentzia negatiboak sor ditzake, adibidez, bi hizkuntzen egitura desberdinak direnean.


	Bigarren hizkuntzaren barneko prozesuak: Hemen sartzen dira gainjeneralizazioa (arau bat gehiegi erabiltzea), sinplifikazioa (arau bat ez oso-osorik aplikatzea) eta ikaskuntza estrategien ondorioz sortutako erroreak.




Ikasgelan, irakasleek erroreak aukera didaktiko gisa ikusi behar dituzte, ikasleak aurrera egiteko eta hizkuntza sistema berria eraikitzeko hipotesiak egiten ari direla ulertuta. Horregatik, erroreak ulertzeak eta zuzenketa eraginkorrak proposatzeak ikaskuntza-prozesua aberastu dezake.


12.2.1 Transferentzia

Transferentzia hizkuntzen arteko harremanen ondorioz gertatzen da, ikasleak ma-hizkuntzako (H1) arauak eta ezaugarriak bigarren hizkuntzara (H2) plikatzen dituenean. Honek transferentzia positiboa edo negatiboa izan ezake, hizkuntzen arteko antzekotasunen eta desberdintasunen arabera. Adibidez, gaztelaniatik frantsesera “me he dicho” itzultzerakoan, antzekotasuna dela eta, transferentzia positiboa gertatzen da (je me suis dit). Aldiz, euskararekin esaldiak interferentzia negatiboa sor dezake, egitura okerra erabilita (ni esan naiz*). Transferentzia ez da akatsa bere horretan, baizik eta ikaskuntza-prozesuaren zati bat, eta irakasleek positiboanjarri behar dute arreta, negatiboak gutxitzen dituzten bitartean.

Adibideak





esaldi zuzenak esatera irakasten die haurrei

“molestatzera” hitza ez dio erreferentzia egiten ikaslea molestua dela











12.2.2 Gainjeneralizazioa

Ikastunak hizkuntzari buruz dakizkien arauak erabiltzen ditu ekoizpen berria egiteko. Ezagutzatik arauak eskuratu eta horien orokortzeko estrategia gizakion jakintza-estrategia denez, hainbat giza jardueratan ikusten dira era horretako portaerak; hizkuntzari dagokionez H2aren ikaskuntzan eta hizkuntzaren jabekuntzan ere atzematen dira.

Enpresa bateko publizitate kanpaina batean akatsa.



Gainjeneralizazioa hizkuntzaren barneko interferentzia-prozesua da; ikasleak xede-hizkuntzako (H2) arau orokorren bat erabilera desegokian aplikatzen duenean ikusten da, hori gertatzen da salbuespenenak eta arauen mugak ezagutzen ez dituelako. Prozesu horrek erakusten du ikasleak hizkuntza sistematizatzen saiatzen dela, nahiz eta emaitzak beti zuzenak izan ez. Esaterako, ingeleseko ikasle batek plurala adierazteko -s gehitzen duenean eta “childs” esaten duenean “children” esan beharrean, gainjeneralizazioa egiten du. Horrek agerian uzten du arau orokor bat bereganatzen ari dela, baina xehetasunak lantzeko beharra duela.








Adibideak




Euskaraz


*Atzo horra joan naizen




*Batzuetan gehiago kostatzen zaizkie gauzak ulertzen



Gaztelaniaz


*El cochecito está rompido









Ikastunen ekoizpen akastun batzuetan ez da izaten argia jatorria, gainjeneralizazioa zein transferentzia izan litezkeelako. irakasleak horren ebazpenean ez luke kateatu beharko, aurrera segitu baino.



12.2.3 Sinplifikatzea

Ikasleek hizkuntza-sistema erraztu edo laburtzeko estrategia kontziente edo inkontzientea dute sinplifikatzen dutenean. Prozesuak erakusten du ikasleek hizkuntzaren datuen barietate zabalaren aurrean arau eta kategoriak aplikatzeko sistema propioak garatzen dituztela. Sinplifikazioak esanahi berriak adierazteko baliagarriak diren esaldiak sortzea ahalbidetzen die, nahiz eta arau konplexuagoak alde batera utzi. Adibidez, ikasle batek “He like pizza” erabil dezake -s atzizkia gehitu gabe, esaldi zuzenagoa sortu aurretik sistema sinpleago batean oinarrituz. Fenomeno hau ikaskuntza-progresioaren adierazletzat har daiteke.








Adibidea

El diario-n argitaratutako pintaketa baten argazkia, euskara sinplifikatua ikusten da.



Iturria: El Diario.

BIlboko Hezkuntza Fakultateko ikasleriaren artean euskaraz maizen ikusten diren era honetako erroreak gaztelaniak erabiltzen ez dituen edo bestela erabiltzen dituen komunztaduren artekoak dira.


*irakasleek haurrei baliabide linguistikoak irakatsi behar die




*Irakasleak haurrei egiten dituen galderak helburu zehatz bat izan behar du











12.2.4 Irakaskuntzaren eragina

Irakaskuntzaren eragina ikasleen hizkuntza-ikaskuntza prozesuan garrantzitsua izan daitekeen faktorea da, eta askotan ikasleek egiten dituzten erroreetan islatzen da. Irakasleek erabiltzen dituzten materialak, teknikak eta metodoek erroreen jatorria baldintza dezakete. Adibidez, ikasleek forma edo egitura jakin bat gehiegi erabiltzea gerta daiteke irakasleak hori azpimarratu duelako edo testuinguru desegokian aurkeztu duelako. Horrez gain, irakaskuntzak ikasleari kontzeptu faltsuak transmiti diezaizkioke, adibidez, arauak edo salbuespenak argi ulertu ez direnean. Irakaskuntzaren kalitatea eta testuingurua, beraz, zuzenean lotuta daude ikaslearen aurrerapenarekin eta akatsetako askoren zuzenketarekin.




12.3 Erroreen larritasuna

Erroreen larritasuna ebaluatzerakoan, bi irizpide nagusi hartzeko joera dago: ulergarritasuna eta hautsitako arauaren “oinarrizkotasuna”. Ulergarritasuna da garrantzitsuenetako bat, izan ere, errorea larritzat jotzen da entzundakoa edo irakurritakoa ulertzeko oztopo nabarmena denean. Bestalde, arauaren oinarrizkotasuna gramatika-edukietan zentratu ohi diren syllabus formalekin lotzen da. Hala ere, praktikan, “kaleko” hiztun jatorrek irakasleek baino akatsak epaitzeko jarrera bigunagoa dute, askotan hutsegiteak ez baitira haientzat nabarmenak. Testuinguruak eta negoziaketa prozesuak asko laguntzen dute ulermenaren osotasunean, eta irakasleek erroreak tratatzeko duten jarrerak ikasleen ikaskuntza-prozesuan eragin zuzena du.

Idatzizko testuetan, ulergarritasuna zer den erabakitzeko hainbat gako behar dira. Batzuetan, esaldi isolatuak testuingururik gabe zailak izan daitezke ulertzen, baina testuinguru egoki batean esanguratsuak bihur litezke esaldi berberak. Ulergarritasuna oztopatzen duten akatsen artean, hiztegi-erroreek gramatikazko akatsek baino eragin handiagoa izan ohi dute, eta gramatikazko akatsen artean, errakuntza orokorrak (esaldiaren egitura orokorrari eragiten diotenak) errakuntza lokalak (hitz edo elementu isolatuei dagozkienak) baino oztopo handiagoa izaten dira komunikazioan. Hortaz gain, komunikazio-estrategia gehiegi erabiltzeak batzuetan ulergarritasuna zaildu dezake, nahiz eta hori akatsen seinale zuzena izan ez. Era berean, ikasleen akatsak hobeto ulertzeko, garrantzitsua da erroreak, huts egiteak eta lapsusak bereiztea, bakoitzak izaera eta irtenbide desberdinak baititu.

Akatsak errore, huts egite eta lapsus artean banatzearen sailkapena Norrishi zor zaio(Norrish, 1983) euskarazko itzulpena ere baduena (Norrish, 1989).


	Erroreak


	Desbideratze sistematikoak dira.


	Ikasleek behin eta berriz egiten dituzte, hizkuntzaren arauak ez dituztelako ondo ikasi edo ulertu.


	Adibidea: ikasle batek uste du subjektua euskaraz ergatiboarekin markatu behar dela beti.





	Huts egiteak


	Desbideratze aldakorrak dira.


	Ikasleak araua ezagutzen du, baina batzuetan aplikatzea ahaztu edo gaizki egiten du.


	Abildade falta edo ziurgabetasunarekin lotuta daude.


	Adibidea: batzuetan ikasleak objektu zuzen pluralarekiko komunztadura egoki erabiltzen du, baina beste batzuetan ez.





	Lapsusak


	Arretarik ezaren, oroimen hutsaren edo nekearen ondoriozko akats puntualak dira.


	Ez dute loturarik hizkuntza ezagutzarekin edo gaitasunarekin.


	Jatorrizko hiztunek ere egiten dituzte.









12.4 Irakaslea eta erroreak

Irakasleak ikaslearen erroreen aurrean ematen duen feedbacka, ikasleari bere jokabidearen egokitzapenak egiteko beharrezko informazioa da. Feedbacka positiboa zein negatiboa izan liteke. Ikerketek erakutsi dutenez feedback positiboa eraginkorragoa da ikasleen jokabidea aldatzeko orduan. Feedbackak ez ditu bakarrik ikasleak egindako akatsak zuzentzen, baizik eta motibazioa eta ziurtasuna ere areagotu litzake. Irakasleek ez lukete zuzenketak zigor moduan sekula erabili beharko, horrek urduritasuna sortzen baitu ikasleen artean. Errorea porrotaren seinale gisa hartzea saihestu behar da.

Ikasleek erroreak egiten dituztenean, irakasleak hainbat erabaki hartu behar ditu: errorea zuzendu, gerorako utzi ala oharkabean pasatu. Hori guztiori ikaslearen egoeraren arabera eta erroreak duten garrantziaren arabera erabaki behar da. Ahozko erroreen zuzenketa, bereziki, prozesu konplexua da; irakasleak lehenik errorea identifikatu, gero erabaki behar du zuzendu ala ez, eta azkenik, nola zuzendu. Ikasleek zuzenketak espero ditzakete, baina irakasleak kontuz ibili behar du erantzunak ematean, ikaslearen autoestimua eta ikaskuntza prozesua kaltetu gabe.

Hutsegiteak ikaskuntza prozesuaren parte naturala dira eta irakasleek hori ulertu behar dute. Erroreen aurrean jarrera egokia izatea funtsezkoa da ikasgelan eraginkortasun pedagogikoa lortzeko. Azken finean, irakasleak hizkuntza akastun hori epe luzera begira hizkuntza gaitasunez erabiltzeko bide gisa ikusi behar du, akatsak esperimentu sortzaileak (ere ba)dira-eta.


12.4.1 Zenbait teknika

Irakasleek erroreak zuzentzeko zenbait teknika erabil ditzakete, Grymonprezek eta beste adituek proposatutako irizpideak jarraituz, hala nola ikaslearen autonomia garatzea, ikasleei pertsonalizatutako irtenbideak eskaintzea, eguneroko jardueretan txertatzea eta errore berari egoera ezberdinetan aurre egitea. Teknika horien artean, portfolioen erabilera, lexiko berriaren bilketa, web-blogen sortzea, “Eguneko errorea” lantzea, ikasleen arteko idazlanen trukaketa, klasean zuzenketak egitea, talde-lanak, ahozkotasuna lantzeko grabazioak, hutsegiteen artxiboa, idazkera eredugarrien bilduma, testuen itzulpena eta beridazketa, eta ikasleen elkarrizketak aipatzen dira. Garrantzitsua da teknika hauek ikasgelan modu egokian aplikatzea, ikasleen hizkuntza gaitasuna hobetzea xede dutelarik.








	Teknika
	Azalpen Laburra





	Portfolioa
	Ikasleen lanak bildu eta berrikusteko.



	Lexiko Berriaren Egunkaria
	Hitz berriak eta gakoak jasotzeko.



	Interneteko Baliabideak
	Feedbacka eskatzen duten baliabideak erabiltzea.



	Web-Bloga
	Ikaskideen arteko lanketa, idazlanak eta eztabaidak.



	“Eguneko Errorea”
	Ohiko akatsen azterketa eta konponbideen bilaketa.



	Zantzuak Ematea
	Ikasleek zuzenketa egokia aurkitu arte.



	Idazlanen Trukaketa
	Ikaskideen lanak ezagutzeko.



	Zuzenketen Trukaketa
	Batak besteari zuzendu.



	Klaseko Zuzenketa
	Pantailan idazlanak proiektatu eta elkarrekin zuzendu.



	Talde-lana
	Talde txikietan idazlanak egin.



	Grabazioak
	Ahozkotasuna lantzeko.



	Hutsegiteen Artxiboa
	Erroreen sailkapena eta konponketak.



	Idazkera Ereduen Artxiboa
	Idazkera eredugarrien bilduma.



	Ikasleen Berregitea
	Irakasleak zuzendutako testua ikasleek berregin.



	Negoziazioa
	Zer eta nola zuzendu erabakitzea.



	Kontrol Zerrendak
	Urratsez urrats lanak egitea eta berrikustea.



	Testuen Itzulpena
	Testuak hizkuntza bitan itzultzeko.



	Testuen Berridazketa
	Testuak modu ezberdinez berridaztea.



	Idazketa Tailerra
	Lan-taldeak hizkuntza lantzeko.



	Elkarrizketak
	Ikasleekiko elkarrizketak egin.







12.4.2 Zenbait iradokizun








	Puntu/Iradokizuna
	Laburpena





	Huts-egiteak eta erroreak bereiztea
	Ikasleek hutsegiteak beren kabuz zuzen ditzakete; erroreak beste baten laguntzarekin egin behar dute.



	Erroreen balioa eta larritasunaz
	Erroreen eta hutsegiteen balioa eta larritasuna testuaren testuinguruan ulertzen da, ez esaldi solteetan.



	Irakasleen arduraz hizkuntzaren erabileran
	Hizkuntzaren erabilera zuzen eta egokia irakasle guztien ardura da.



	Irakasgaiaren hobekuntza hizkuntzaren bidez
	Hizkuntzaren erabilera zuzen eta egokia irakasgaiak hobetzeko eta lantzeko txertatu behar da.



	Hizkuntza akatsak saihestzeaz
	Hizkuntza akatsei aurrea hartzeak ez du esan nahi akatsak erabat saihestuko direnik.



	Ikerlan eta sailkapenez
	Testu barruko hizkuntza erroreak ere aztertu, sailkatu eta hobetzeko proposamenak egin behar dira.



	Erroreen zuzenketen metodologiez
	Erroreen zuzenketak lantzeko metodologia, teknika eta prozedurak garatu behar dira.



	Erroreen tratamenduaz
	Errorea erakustea beharrezkoa bada ere, horretaz ohar dadin prozedura bat eskaini behar zaio.



	Jarraibideen diseinuaz
	Irakasleek ikasgaiaren eta taldearen ezaugarrien arabera erroreak tratatzeko jarraibideak diseinatu behar dituzte.





Erroreen larritasunaren azterketak argi uzten duenez, akats guztiak ez dira berdin ulertu behar, ezta berdin tratatu ere. Ulergarritasuna, testuingurua eta akatsen izaera ulertzeak irakasleei aukera ematen die ikasle bakoitzaren beharrak modu zehatzagoan lantzeko. Gainera, irakasleek jarrera positiboa eta eraikitzailea mantentzea funtsezkoa da, akatsak ikas-prozesuaren zati naturaltzat hartuz eta ikasleen konfiantza sustatuz.

Azkenik, erroreak, huts egiteak eta lapsusak bereiztea ez da soilik irakaslearen lana errazten duen sailkapena; ikaskuntzaren inguruko ikuspegi zabalago bat eskaintzen du, non akatsak ez diren porrotaren seinale, baizik eta ikasleen garapenerako ezinbesteko urratsak. Horregatik, irakasleek akats bakoitza testuinguruan ulertu eta feedback egokia emateko estrategiak garatu behar dituzte, ikasleak motibatu eta hizkuntzaren erabileran aurrera egiteko bidean laguntzeko.








Ariketa




Aztertu LHko ikasleek egindako testu idatziak. Bertan agertzen diren erroreak identifikatu, sailkatu eta horietan oinarrituta, egin irakasleak ikaslearekin egin beharrekoaren proposamen justifikatua.

Aukeratu hiru testu, bata euskaraz, beste bat gaztelaniaz eta bat aukeran (ingelesa ere aukeragai dago, zure gaitasunaren arabera).

Lana banaka egin behar bada ere azterketarekin taldean hastea komeni da. Taldekideek ez dute testurik errepikatuko.

















  
  
  ch014.xhtml
  
  

  
  



Erreferentzia bibliografikoak

Segidan zerrendatzen dira dokumentu honetan aipatutako erreferentzia guztiak. Horrek ez du esan nahi ikasgairako guzti hauek hartu behar direnik kontuan. Ikasgairako oinarrizko irakurgai gehienak apunteotan dira eta oinarrizkoak zein irakurketa gehigarriak zerrendatuak dira ikasgaiko gidan bertan.



Abasolo, J. (2023). IDAT.



Abasolo, J. eta Eguskiza, N. (2023). IDAT: talde laneko idatzian banakako ekarpenei begira. In A. Romero, I. Alonso, A. Urrutia, M. Gezuraga, N. Berasategi eta N. Idoiaga (Arg.), Estructura modular, metodologías activas y compromiso social en innovación educativa secundaria. La experiencia de la Facultad de Educación de Bilbao, UPV/EHU (2011-2021) (127–139. or.). Octaedro.



Abasolo, J., Eguskiza, N. eta Etxebarria, A. (2020). Onlineko idazkuntza prozesua aztertzeko: IDAT.



Abasolo, J., Eguskiza, N. eta Unamuno, L. (2020). Características Cuantitativas Del Proceso de Escritura En Bilingüísmo Diglósico: L1 y L2 En La Formación Docente.



Achotegui Loizate, J. (2000). Los duelos de la migración: una aproximación psicopatológica y psicosocial. Medicina y cultura: Estudios entre la antropología y la medicina, 2000, ISBN 84-7290-152-1, págs. 83-100, 83–100. or. https://dialnet.unirioja.es/servlet/articulo?codigo=619729



Adam, J.-M. (2011). Les textes types et prototypes (3e édition). Armand Colin.



Adhikari, B. eta Lamichhane, N. (2025). Coding Process Visualizations for Improved Learning and Academic Integrity in CS1. In H. R. Arabnia, L. Deligiannidis, S. Amirian, F. Ghareh Mohammadi eta F. Shenavarmasouleh (Arg.), Foundations of Computer Science and Frontiers in Education: Computer Science and Computer Engineering (275–282. or.). Springer Nature Switzerland. https://doi.org/10.1007/978-3-031-85930-4_25



Alario Trigueros, M. del C., Alonso Ramirez, M. de la C., Gomez Romero, M. B. eta Robledo Ortega, M. A. (2000). Nire lehen portfolioa. Gida Didaktikoa (Hezkuntza, Unibertsitate eta Ikerketa Saila, Itzul.). Europako Kontseilua.



Alario Trigueros, M. del C., Alonso Ramirez, M. de la C., Gomez Romero, M. B. eta Robledo Ortega, M. A. (2004). Portfolio europeo de las lenguas, 3-7 años : Mi primer portfolio = My first portfolio = Mon premier portfolio. Guía didáctica (Ministerio de Educación, Cultura y Deporte. España, Arg.). Secretaría General de Información y formación profesional.



Allen, L. K., Jacovina, M. E., Dascalu, M., Roscoe, R. D., Kent, K. M., Likens, A. D., McNamara, D. S., Jacovina, M. eta Likens, A. (2016). {}ENTER{}ing the Time Series {}SPACE{}: Uncovering the Writing Process through Keystroke Analyses. 8. or.



Apraiz Jaio, M. V., Pérez Gómez, M. del M. eta Ruiz Pérez, T. (2012). La enseñanza integrada de las lenguas en la escuela plurilingüe. Revista Iberoamericana de Educación, 59(1), 119–137. or. https://doi.org/10.35362/rie590459



Beacco, J.-C., Fleming, M., Goullier, F., Thürmann, E., Vollmer, H. eta Sheils, J. (2016). The Language Dimension in All Subjects: A Handbook for Curriculum Development and Teacher Training. Council of Europe Publishing.



Berasategi, N. (2015). Hizkuntza- eta kultura-aniztasuna. Hik Hasi, 195, 30–35. or. http://zaharra.hikhasi.eus/Artikuluak/20150201/naiara-berasategi-hizkuntza-eta-kultura-aniztasuna



Berthele, R. eta Vanhove, J. (2020). What would disprove interdependence? Lessons learned from a study on biliteracy in Portuguese heritage language speakers in Switzerland. International Journal of Bilingual Education and Bilingualism, 23(5), 550–566. or. https://doi.org/10.1080/13670050.2017.1385590



Bleichenbacher, L., Goullier, F., Rossner, R., Sura, A., Andrade, A., Candelier, M., de Carlo, M., Diederich, C., Kuster, W. eta Vollmer, H. (2019). Teacher competences for languages in education: conclusions of the project.



Bronckart, J.-P. eta Schneuwly, B. (1992). Ama-hizkuntzaren didaktika: derrigorrezko utopia baten sorrera [itzulpena]. Hizpide, 26, 32–47. or.



Bruns, H. (2018). Berliner Rektorin klagt: Nur 1 von 103 Kindern spricht zu Hause deutsch. Bild. https://www.bild.de/regional/berlin/berlin-aktuell/berliner-rektorin-klagt-nur-1-von-103-kindern-spricht-zu-hause-deutsch-58543002.bild.html



Canale, M. (1983). From Communicative Competence to Communicative Language Pedagogy. In Language and Communication (Libk. 1, 1–47. or.). Longman.



Canale, M. eta Swain, M. (1980). Theoretical Bases of Communicative Approaches to Second Language Teaching and Testing. Applied linguistics, 1(1).



Cañas, A. J. eta Novak, J. D. (2008). Concept Mapping Using CmapTools to Enhance Meaningful Learning (25–46. or.). Springer London. https://doi.org/10.1007/978-1-84800-149-7_2



Can-Nizamoğlu, Y. (2019). Heritage Language Instruction at School  A Valuable Resource. https://www.ei-ie.org/en/item/26204:heritage-language-instruction-at-school-a-valuable-resource



Carmichael, P. eta Honour, L. (2002). Open Source as Appropriate Technology for Global Education. International Journal of Educational Development, 22(1), 47–53. or. https://doi.org/10.1016/s0738-0593(00)00077-8



CAST. (2018). Ikaskuntza Diseinu Unibertsalerako eredua 2.2 [antolatzaile grafikoa]. https://www.hikhasi.eus/files/documents/2024/4f9ce60b225d9b9057d1cd85d3e8ae52idu-eskemapdf.pdf



CAST. (2024). The Universal Design for Learning Guidelines version 3.0 [graphic organizer].



Castelló, M., Kruse, O., Rapp, C. eta Sharples, M. (2023). Synchronous and Asynchronous Collaborative Writing. In O. Kruse, C. Rapp, C. M. Anson, K. Benetos, E. Cotos, A. Devitt eta A. Shibani (Arg.), Digital Writing Technologies in Higher Education : Theory, Research, and Practice (121–139. or.). Springer International Publishing. https://doi.org/10.1007/978-3-031-36033-6_8



Celce-Murcia, M., Dornyei, Z. eta Thurrell, S. (1995). Communicative Competence: A Pedagogically Motivated Model with Content Specifications. Issues in Applied Linguistics, 6(2).



Chukharev-Hudilainen, E. (2019). Empowering Automated Writing Evaluation with Keystroke Logging. In E. Lindgren eta K. Sullivan (Arg.), Observing Writing (125–142. or.). BRILL.



Conijn, R., Martinez-Maldonado, R., Knight, S., Buckingham Shum, S., Van Waes, L. eta van Zaanen, M. (2022). How to Provide Automated Feedback on the Writing Process? A Participatory Approach to Design Writing Analytics Tools. Computer Assisted Language Learning, 35(8), 1838–1868. or. https://doi.org/10.1080/09588221.2020.1839503



Corder, S. P. (1975). Error Analysis, Interlanguage and Second Language Acquisition. Language Teaching, 8(04), 201. or. https://doi.org/10/cbs3nn



Corder, S. P. (1981). Error Analysis and Interlanguage. Oxford University Press.



Coyle, D. (2012). C.L.I.L. Content and Language Integrated Learning (1st Edition). Cambridge University Press.



Cummins, J. (2000). Language, Power and Pedagogy: Bilingual Children in the Crossfire. Multilingual Matters.



Cummins, J. (2005). La hipótesis de la interdependencia 25 años después: la investigación actual y sus implicaciones para la educación bilingüe. Multilingüismo y multiculturalismo en la escuela, 2005, ISBN 84-96108-20-1, págs. 113-132, 113–132. or.



Davis, R., Hirtzel, M. eta Brian, N. (2004). Hizkuntzen portfolio europarra (Europako Kontseilua, Arg.; Eusko Jaurlaritza, Itzul.; 1. arg). Eusko Jaurlaritzaren Argitalpen Zerbitzu Nagusia.



De Bot, K. (1992). A Bilingual Production Model: Levelt’s ’Speaking’ Model Adapted. Applied Linguistics, 13(1), 1–24. or. https://doi.org/10/c7n3k5



de la Cueva González-Cotera, J. (2019). La configuración del software como cuestión política. Teknokultura. Revista de Cultura Digital y Movimientos Sociales, 16(2), 159–180. or. https://doi.org/10.5209/tekn.63795



Delors, J. (1997). La Educación Encierra Un Tesoro.



Diaz de Gereñu Lasaga, L., Manterola, I. eta García-Azkoaga, I. M. (Arg.). (2021). Euskara oinarri eta eleaniztasuna helburu. Hizkuntzen garapena eta erabilera aztergai. UPV/EHU. https://doi.org/10/53082



Ellis, R. (1994). The study of second language acquisition. Oxford University Press.



Elosegi, L. eta Esnal, P. (2004). Euskaltegi-kurrikuluak egiteko jardunbide bat. Hizpide: helduen euskalduntzearen aldizkaria, 22(57), 3–128. or. https://dialnet.unirioja.es/servlet/articulo?codigo=1075482



Esnal, P. (1988). Erroreak helduen euskalduntzearen azken urratsetan. Zutabe: euskalduntze alfabetatzearen aldizkaria, 17. zenb, 9–66 or. or.



Estado, J. del. (1990). Ley Orgánica 1/1990, de 3 de octubre, de Ordenación General del Sistema Educativo: Libk. BOE-A-1990-24172 (28927–28942. or.). https://www.boe.es/eli/es/lo/1990/10/03/1



Estatuko Buruzagitza [Jefatura del Estado]. (2020). Ley Orgánica 3/2020, de 29 de diciembre, por la que se modifica la Ley Orgánica 2/2006, de 3 de mayo, de Educación. In LOMLOE: Libk. BOE-A-2020-17264 (122868–122953. or.). https://www.boe.es/eli/es/lo/2020/12/29/3



Europako Kontseilua. (2004a). Nire dosierra. Hizkuntzen Portfolio Europarra. Lehen Hezkuntza (8-12 urte). Egiaztatutako eredua: N 51.2003 zk. (euskara). Ministerio de Educación y Cultura (Esp).



Europako Kontseilua. (2004b). Nire hizkuntzea-biografia. Hizkuntzen Portfolio Europarra. Lehen Hezkuntza (8-12 urte). Egiaztatutako eredua: N 51.2003 zk. (euskara). Ministerio de Educación y Cultura (Esp).



Europako Kontseilua. (2004c). Nire hizkuntzen pasaportea. Hizkuntzen Portfolio Europarra. Lehen Hezkuntza (8-12 urte). Egiaztatutako eredua: N 51.2003 zk. (euskara). Ministerio de Educación y Cultura (Esp).



Europako Kontseilua. (2005a). Comunicación de la Comisión al Parlamento Europeo y al Consejo - El indicador europeo de competencia lingüística.



Europako Kontseilua. (2005b). Hizkuntzen Ikaskuntza Irakaskuntza eta Ebaluaziorako Europako Erreferentzia Markoa (Rosetta. Testu zerbitzuak eta HABE testu zerbitzuak, Itzul.). HABE. https://www.ikasten.ikasbil.eus/mod/habecms/view.php/irakasbil/argitalpenak/eemb-liburu_osagarria



Europako Kontseilua. (2019). Recomendación del Consejo, de 22 de mayo de 2019, relativa a un enfoque global de la enseñanza y el aprendizaje de idiomas. Diario Oficial de la Unión Europea, C 189, 15–22. or. https://eur-lex.europa.eu/legal-content/ES/TXT/PDF/?uri=CELEX:32019H0605(02)



Europako Kontseilua. (2020). Common European Framework of Reference for Languages: Learning, Teaching, Assessment – Companion Volume. Council of Europe Publishing.



Europako Kontseilua. (2022). Hizkuntzen Europako Erreferentzia Marko Bateratua: ikaskuntza, irakaskuntza, ebaluazioa - Liburu osagarria. HABE. https://doi.org/10.54512/EEMBLO-2022



Europako Parlamentua. (2023). La política lingüística | Fichas temáticas sobre la Unión Europea | Parlamento Europeo. https://www.europarl.europa.eu/factsheets/es/sheet/142/la-politica-linguistica.



Europarat (Arg.). (2022). L’ importance de l’éducation plurilingue et interculturelle pour une culture de la démocratie: recommandation CM/Re (2022)1 adoptée par le Comité des Ministres du Conseil de l’Europe le 2 février 2022 et exposé des motifs. Conseil de l’Europe.



Europe., C. of eta Cultural Co-operation., C. for. (2001). Common European Framework of Reference for Languages : learning, teaching, assessment. Cambridge University Press. http://www.coe.int/t/dg4/linguistic/source/framework_en.pdf



Eusko Jaurlaritza. (2011). Hezkuntza Marko Hirueledunaren esperimentazio prozesua. Eusko Jaurlaritza.



Eusko Jaurlaritza (Hezkuntza, Hizkuntza Politika eta Kultura Saila). (2016). Oinarrizko Hezkuntza Curriculuma (236/2015eko Dekretuaren II. eranskina osatzen duen curriculum orientatzailea. Eusko Jaurlaritza.



Eusko Jaurlaritzaren Legebiltzarra. (2009). 2/2009 Dekretua, urtarrilaren 20koa, Haur Hezkuntzako curriculuma zehaztu, eta Euskal Autonomia Erkidegoan ikaskuntza horiek ezartzen dituena. Euskal Herriko Agintaritzaren Aldizkaria, 21(469), 1–41. or.



Eusko Jaurlaritzaren legebiltzarra. (2015). Oinarrizko Hezkuntzako Curriculuma (236/2015 Dekretuaren II. eranskina osatzen duen curriculum orientatzailea). In Hezkuntza Saila. http://www.hezkuntza.ejgv.euskadi.eus/contenidos/informacion/heziberri_2020/eu_2_proyec/adjuntos/OH_curriculum_osoa.pdf.



Eusko Jaurlaritzaren Legebiltzarra. (2015a). 236/2015 Dekretua, Abenduaren 22koa, Oinarrizko Hezkuntzaren Curriculuma Zehaztu Eta Euskal Autonomia Erkidegoan Ezartzen Duena. Euskal Herriko Agintaritzaren Aldizkaria, 141.



Eusko Jaurlaritzaren Legebiltzarra. (2015b). 237/2015 Dekretua, Abenduaren 22koa, Haur Hezkuntzaren Curriculuma Zehaztu Eta Euskal Autonomia Erkidegoan Ezartzen Duena. Euskal Herriko Agintaritzaren Aldizkaria, 141.



Fernandes, M. eta McIntyre, M. (2025). Drafting defensively, documenting authorship: An analysis of Draftback and Grammarly Authorship. Computers and Composition, 76, 102926. or. https://doi.org/10.1016/j.compcom.2025.102926



Flower, L. eta Hayes, J. R. (1981). A Cognitive Process Theory of Writing. College Composition and Communication, 32(4), 365. or. https://doi.org/10/bn59g4



Fu, H. (d. g.). Using Wiki technology for primary-school students’ collaborative projects : affordances, constraints and evaluation [Phdthesis]. https://doi.org/10.5353/th_b5295532



García-Azkoaga, I. M. eta Manterola, I. (2016). Las secuencias didácticas de lengua: una encrucijada entre teoría y metodología. Calidoscópio, 14(1), 46–58. or. https://doi.org/10.4013/cld.2016.141.04



Gnach, A., Wiesner, E., Bertschi-Kaufmann, A. eta Perrin, D. (2007). Children’s Writing Processes When Using Computers: Insights Based on Combining Analyses of Product and Process. Research in Comparative and International Education, 2(1), 13–28. or. https://doi.org/10.2304/rcie.2007.2.1.13



Goleman, D. (1995). Emotional intelligence (10th anniversary trade pbk. ed). Bantam Books.



Granell, V. P. (2006). El tractament de les llengües en un model d’educació plurilingüe per al sistema educatiu valencià. Conselleria de Cultura, Educació i Esport.



Hasi, H. (2024a). IDU begirada etiko bat da. In Hik Hasi. https://www.hikhasi.eus/eu/idu-begirada-etiko-bat-da



Hasi, H. (2024b). IDU: aniztasunari erantzuteko tresna. In Hik Hasi. https://www.hikhasi.eus/eu/idu-aniztasunari-erantzuteko-tresna



Hezkuntza, Hizkuntza Politika eta Kultura Saila. (2015). Heziberri 2020. Hezkuntza-eredu pedagogikoaren markoa. Eusko Jaurlaritza.



Hezkuntza Saila. (2017). Eleaniztasuna. Zer da? In Euskadi.eus. https://www.euskadi.eus/elebitasuna-hezkuntza-eleaniztasunaren-baitan/web01-a3helebi/eu/



Hezkuntza Saila. (2019). EAEko hezkuntza sistema. Familientzako informazioa. In Euskadi.eus. https://www.euskadi.eus/euskal-hezkuntza-sistema-familiei-informazioa/web01-a2hikast/eu/



Hezkuntza Saila. (2023a). 75/2023 DEKRETUA, maiatzaren 30ekoa, Haur Hezkuntzaren curriculuma zehaztu eta Euskal Autonomia Erkidegoan ezartzekoa. Euskal Herriko Agintaritzaren Aldizkaria, 109, 1–41. or.



Hezkuntza Saila. (2023b). 75/2023 DEKRETUA, maiatzaren 30ekoa, Haur Hezkuntzaren curriculuma zehaztu eta Euskal Autonomia Erkidegoan ezartzekoa. Euskal Herriko Agintaritzaren Aldizkaria, 109, 1–41. or.



Hezkuntza Saila. (2023c). 77/2023 DEKRETUA, maiatzaren 30ekoa, Oinarrizko Hezkuntzaren curriculuma zehaztu eta Euskal Autonomia Erkidegoan ezartzekoa. Euskal Herriko Agintaritzaren Aldizkaria, 109, 1–374. or.



Hymes, D. (1966). Two types of linguistic relativity. In W. Bright (Arg.), Sociolinguistics: Proceedings of the UCLA Sociolinguistics Conference, 1964 (114–167. or.). De Gruyter Mouton. https://doi.org/10.1515/9783110856507-009



Ibarluzea Santisteban, M. eta Boillos Pereira, M. del M. (2019). Testu generoetan oinarritutako metodologiaren abentura: zerrendatik fakturara eta e-mailetik menura. hik hasi: euskal heziketarako aldizkaria, 241, 30–35. or.



ISEI-IVEI. (2022). 2019 Ebaluazio Diagnostikoa. Txosten Ejekutiboa. https://isei-ivei.euskadi.eus/documents/d/guest/informe-ed19_eus?imagePreview=1



Jaurlaritza, E., Berritzegune nagusia eta Saila, H. (2008). Oinarrizko Gaitasunak EAEko Hezkuntza Sisteman. Hezkuntza, Unibertsitate eta Ikerketa Saila.



Kerz, E., Pruneri, F., Wiechmann, D., Qiao, Y. eta Ströbel, M. (2020). Understanding the Dynamics of Second Language Writing through Keystroke Logging and Complexity Contours. Proceedings of the 12th Language Resources and Evaluation Conference, 182–188. or.



Krashen, S. (1985). The input hypothesis: Issues and implications (Libk. 19850). Longman.



La enseñanza de las lenguas: para una construcción de las enseñanzas textuales. (2007). In Desarrollo del lenguaje y didáctica de las lenguas (133–146. or.). Miño y Davila Editores.



Lacelle, N. eta Lebrun, M. (2016). La formation à l’écriture numérique: 20 recommandations pour passer du papier à l’écran. Revue de recherches en littératie médiatique multimodale, 3. https://doi.org/10/ghbfd7



Lado, R. (1957). Linguistics across cultures (Ann Arbor University of Michigan Press). University of Michigan Press.



Lakhan, S. E. eta Jhunjhunwala, K. (2008). Open Source Software in Education. EDUCAUSE Quarterly, 2, 32–40. or.



Larrañaga, J., Aliaga, R. eta Ruíz Pérez, T. (2005). Hezkuntza Eleaniztuna Programa. Jakingarriak, 57, 44–49. or.



Larrea, K. (2008). Erroreak bigarren hizkuntzaren (H2) irakaskuntzan. Euskalingua, 13, 45–55. or.



Larrea, K. (2009). Ikasleen Hizkuntza Erroreak Eta Hutsegiteak: Zuzentzeko Proposamena. Revista de Psicodidáctica, 14(1), 63–78. or.



Larrea, K. eta Bourgeaud, O. (2007). Bigarren hizkuntzaren (H2) eskurapenerako hainbat oinarri eta proposamen metodologiko. Tantak, 37, 27–42. or. http://www.ehu.eus/ojs/index.php/Tantak/article/view/3170



Larrea, K., Etxebarria, A., Romero, A., Gaminde, I. eta Garai, U. (2013). Hizkuntza etorkinak: Azterketa eta erabilera didaktikoa. UPV/EHU.



Larrea, K. eta Maia, J. (2010). Galdera-erantzun batzuk hizkuntzaren didaktikaz. UPV/EHU. https://ikasmaterialak.ehu.eus/hezkuntza/galde-erantzun-hizkuntz-didaktika/galdera-erantzun-hizkuntz-didaktika.pdf



Larringan, L. M., García-Azkoaga, I. M. eta Diaz de Gereñu, L. (2021). Mintzaira, testua, generoa: interakzionismo sozio-diskurtsiboaren talaiatik. In L. Diaz de Gereñu, I. Manterola eta I. M. García-Azkoaga (Arg.), Euskara oinarri eta eleaniztasuna helburu. Hizkuntzen garapena eta erabilera aztergai (119–141. or.). UPV/EHU. https://doi.org/53082



Larringan, L. M. eta Idiazabal, I. (2012). Sekuentzia didaktikoa: ekintza didaktikoaren zutabe eta ardatz minimoki fidagarria. Ikastaria: cuadernos de educación, 18, 13–44. or.



Lau, W. W. F., Lui, V. eta Chu, S. K. W. (2016). The use of wikis in a science inquiry-based project in a primary school. Educational Technology Research and Development, 65(3), 533–553. or. https://doi.org/10.1007/s11423-016-9479-9



Leijten, M. eta Van Waes, L. (2013). Keystroke Logging in Writing Research: Using Inputlog to Analyze and Visualize Writing Processes. Written Communication, 30(3), 358–392. or. https://doi.org/10/f5q5cm



Levelt, W. J. (1993). Speaking: From Intention to Articulation. MIT Press.



Long, M. H. (1988). Instructed interlanguage development. In L. M. Beebe (Arg.), Issues in second language acquisition: Multiple perspectives. Newbury House Publishers.



Maia, J. (2014). Hezkuntza elebiduna Euskal Herrian: 30 urteko ibilialdia. Euskera: Euskaltzaindiaren lan eta agiriak, 59(2), 579–628. or.



Nafarroako Gobernua. Hizkuntza Departamentua. (2004). Portfolioa Nafarroan: Hastapenak / Fundamentos. In Portfolioa Nafarroan: Hastapenak / Fundamentos. http://eibz.educacion.navarra.es/baliabideak/portfolioa/cda/doc/e/kap_01.html.



Norrish, J. (1983). Language learners and their errors (Hizkuntz ikasleen erroreak, HABE(1989):Donostia). Macmillan.



Norrish, J. (1989). Hizkuntz ikasleen erroreak (I. Iñurrieta, Arg.). HABE.



Novak, J. D., Gowin, D. B. eta Kahle, J. B. (1984). Learning How to Learn. https://doi.org/10.1017/cbo9781139173469



Oihartzabal, L. (2000). Hezkuntza ikerkuntzarako hiztegia. Erein.



Oñederra, M. L., Elordui, A., Epelde, I., Etxeberria, P., Jauregi, O. eta Salaberria, J. (2015). Euskaltzaindiaren Ahoskera Batzordearen Txostena (Ahoskerak Axola Du). Euskera: Euskaltzaindiaren lan eta agiriak, 60(2), 499–531. or.



Organisation for Economic Co-operation eta Development (OECD). (2005). The Definition and Selection of Key Competencies: Executive Summary. OECD Paris.



Pankaja, N. eta Mukund Raj, P. K. (2013). Proprietary Software versus Open Source Software for Education. American Journal of Engineering Research, 2(7), 124–130. or.



Posner, I. R. eta Baecker, R. M. (1992). How People Write Together (Groupware). Proceedings of the Twenty-Fifth Hawaii International Conference on System Sciences, 127–138 vol.4. or. https://doi.org/10.1109/HICSS.1992.183420



Prabhu, N. S. (1987). Procedural syllabuses. In M. Tickoo (Arg.), Trends in language syllabus design (272–280. or.). SEAMEO Regional Language Centre.



Ralabate, P. K. eta Nelson, L. L. (2017). Culturally responsive design for English learners: the UDL approach. CAST Professional Publishing.



Richards, J. C. eta Rodgers, T. S. (1986). Approaches and methods in language teaching (2. ed., 13. print). Cambridge Univ. Press.



Rose, D. (2000). Universal Design for Learning. Journal of Special Education Technology, 15(4), 47–51. or. https://doi.org/10.1177/016264340001500407



Segalowitz, N. (2010). Cognitive Bases of Second Language Fluency. Routledge.



Selinker, L. (1972). Interlanguage. IRAL - International Review of Applied Linguistics in Language Teaching, 10(1-4), 209–232. or. https://doi.org/10/dfmqv5



Selinker, L. (1996). Tarteko Hizkera (I. Mendiguren, Itzul.). Hizpide: euskalduntze - alfabetatzearen aldizkaria, 36, 89–109. or.



Sharples, M. (1993). Adding a Little Structure to Collaborative Writing. In D. Diaper eta C. Sanger (Arg.), CSCW in Practice: An Introduction and Case Studies (51–67. or.). Springer. https://doi.org/10.1007/978-1-4471-2009-4_5



Skehan, P. (1998). A cognitive approach to language learning. Oxford University Press.



Strömqvist, S., Holmqvist, K., Johansson, V., Karlsson, H. eta Wengelin, Å. (2006). What Keystroke-Logging Can Reveal about Writing. In K. Sullivan eta E. Lindgren (Arg.), Computer Key-Stroke Logging and Writing: Methods and Applications (Studies in Writing) (Libk. 18, 45–72. or.). Elsevier.



Torijano, A. (2004). Errores de Aprendizaje, Aprendizaje de Los Errores. Arco/Libros.



Unesco. (2005). Hacia las sociedades del conocimiento. Unesco.



Van Waes, L., Leijten, M. eta Van Weijen, D. (2009). Keystroke Logging in Writing Research: Observing Writing Processes with Inputlog. German as a foreign language, 2, 41–64. or.



VanPatten, Bill. (2007). Inputetik outputera: bigarren hizkuntzaren eskurapena : irakasleentzako gidaliburua (A. I. Morales, Arg.). HABE.



Wang, D., Olson, J. S., Zhang, J., Nguyen, T. eta Olson, G. M. (2015). DocuViz: Visualizing Collaborative Writing. Proceedings of the 33rd Annual ACM Conference on Human Factors in Computing Systems, 1865–1874. or. https://doi.org/10.1145/2702123.2702517



Wengelin, Å. eta Johansson, V. (2023). Investigating Writing Processes with Keystroke Logging. In O. Kruse, C. Rapp, C. M. Anson, K. Benetos, E. Cotos, A. Devitt eta A. Shibani (Arg.), Digital Writing Technologies in Higher Education : Theory, Research, and Practice (405–420. or.). Springer International Publishing. https://doi.org/10.1007/978-3-031-36033-6_25



Williams, C. (1994). Arfarniad o ddulliau dysgu ac addysgu yng nghyd-destun addysg uwchradd ddwyieithog [Phdthesis]. https://research.bangor.ac.uk/en/studentTheses/arfarniad-o-ddulliau-dysgu-ac-addysgu-yng-nghyd-destun-addysg-uwc



Yu, J. eta Couldry, N. (2022). Education as a Domain of Natural Data Extraction: Analysing Corporate Discourse about Educational Tracking. Information, Communication & Society, 25(1), 127–144. or. https://doi.org/10.1080/1369118X.2020.1764604












  
  
  ch015.xhtml
  
  

  
  



Appendix A — Hezkuntza ingurua, hizkuntzen agerrera eta curriculuma proiektuaren ebaluaziorakoak

Proiektuaren azken emaitza izango da hizkuntzaren didaktika markoaren inguruko hainbat puntu interesgarriren zerrenda heterodoxo eta sakona sortzea, ikasleek ikasitakoa aplikatuz eta hausnarketa kritikoa eginez lortutakoa. Horrek ikasleei aukera emango die hizkuntzen didaktika eta hezkuntza sistemaren inguruko ikuspegi zabala eta kritikoa garatzeko oinarriak ezartzeko, baita ere jakin beharreko hainbat ezaugarriren berri jakiteko ere.

Proiektuaren azken fasean taldeek sortutako baliabideak aurkeztuko dituzte mintegietan beste ikasleen aurrean, debatea sortzea helburu.

Bideozko ekoizpenez gain, irakasleari idatzizko txosten/protfolioa ere emango diote, bideoetako nondik norakoak azalduaz; zein mintegian bizitakoen laburpen batekin.


A.1 Bideoak banaka ebaluatzeko errubrika


Bideoak banaka ebaluatzeko errubrika









	
	0-2
	3-5
	6-8
	9-10





	Ikuspegi Kritikoa



	
	Ez dago ikuspegi kritikorik.
	Ikuspegi kritikoa azalekoa da.
	Ikuspegi kritikoaren adierazpena argia da, baina hobetu daiteke.
	Ikuspegi kritikoa oso garatua eta sakona da.



	Edukiaren Kalitatea



	
	Edukiak ez dira koherenteak edo desegokiak dira.
	Edukiak oinarrizkoak dira eta argitasun falta dute.
	Edukiak onak dira eta argiak, baina hobetu daitezke.
	Edukiak oso ondo egituratuak eta informazioz beteak dira.



	Originaltasuna eta Sormena



	
	Ez dago originaltasun edo sormenik.
	Originaltasuna eta sormena gutxi dira.
	Originaltasun eta sormen puntu batzuk daude, baina gehiago landu daiteke.
	Originaltasuna eta sormena oso agerikoak dira eta nabarmenak.



	Ahozkotasuna eta Ahozko Adierazpena



	
	Ahozkotasuna eta adierazpena oso eskasak dira.
	Ahozkotasuna eta adierazpena nahikoak dira baina hobetu daitezke.
	Ahozkotasuna eta adierazpena onak dira baina hobetu daitezke.
	Ahozkotasuna eta adierazpena oso onak eta argiak dira.



	Baliabideen Erabilera



	
	Baliabide gutxi edo desegokiak erabili dira.
	Baliabideak nahikoak dira baina ez dira ondo integratu.
	Baliabideak ondo erabili dira, baina hobetu daiteke.
	Baliabideak oso ondo aukeratu eta erabili dira.



	Hausnarketa Eragiteko Gaitasuna



	
	Ez du hausnarketa eragiten.
	Hausnarketa eragiteko gaitasuna mugatua da.
	Hausnarketa eragiteko gaitasuna ona da baina hobetu daiteke.
	Hausnarketa eragiteko gaitasuna oso ona eta argia da.







A.2 Taldearen bideo sorta ebaluatzeko errubrika


Taldearen bideo sorta ebaluatzeko errubrika









	
	0-2
	3-5
	6-8
	9-10





	Taldeko Koordinazioa eta Lankidetza



	
	Ez dago koordinazio edo lankidetzarik.
	Koordinazioa eta lankidetza gutxi dira.
	Koordinazioa eta lankidetza onak dira baina hobetu daitezke.
	Koordinazioa eta lankidetza oso onak eta eraginkorrak dira.



	Ekoizpen Orokorraren Kalitatea



	
	Ekoizpenaren kalitatea oso eskasa da.
	Ekoizpenaren kalitatea nahikoa da baina hobetu daiteke.
	Ekoizpenaren kalitatea ona da baina hobetu daiteke.
	Ekoizpenaren kalitatea oso ona eta zaindua da.



	Bideoen Arteko Koherentzia



	
	Ez dago koherentziarik bideoen artean.
	Koherentzia gutxi dago bideoen artean.
	Koherentzia ona da baina hobetu daiteke.
	Bideoen arteko koherentzia oso ona da eta argia.



	Hausnarketa Eragiteko Gaitasuna



	
	Ez du hausnarketa eragiten.
	Hausnarketa eragiteko gaitasuna mugatua da.
	Hausnarketa eragiteko gaitasuna ona da baina hobetu daiteke.
	Hausnarketa eragiteko gaitasuna oso ona eta argia da.







A.3 Txostenerako Ebaluazio Errubrika


Txostenerako Ebaluazio Errubrika









	Kategoria
	0-2
	3-4
	5-8
	9-10





	Edukiaren Sakontasuna eta Analisia



	
	Edukiak azalekoak dira eta ez dute sakontasunik. Ez dago analisi kritikorik edo oso mugatua da.
	Edukiak oinarrizkoak dira eta sakontasun nahikorik gabe. Analisi kritikoa azalekoa da.
	Edukiak onak dira eta sakontasun nahikoa dute. Analisi kritikoa egokia da baina hobetu daiteke.
	Edukiak oso sakonak dira eta informazio zehatza eskaintzen dute. Analisi kritikoa oso ona eta sakona da, ideiak argi eta garbi azaltzen dira.



	Argudioen Koherentzia eta Estruktura



	
	Argudioak ez dira koherenteak eta txostena ez dago ondo estrukturatua. Ideiak nahasirik daude.
	Argudioak koherentzia gutxi dute eta txostenaren estruktura hobetu daiteke. Ideiak modu nahikoan antolatuak daude.
	Argudioak koherenteak dira eta txostenaren estruktura ona da, baina hobetu daiteke. Ideiak modu logiko batean antolatuak daude.
	Argudioak oso koherenteak dira eta txostenaren estruktura oso ona da. Ideiak modu argi eta ordenatu batean aurkezten dira, irakurlea gidatuz.



	Idazkera



	
	Idazkera oso eskasa da, akats ortografiko eta gramatikal ugari ditu. Adierazpena ez da argia eta ulergarria.
	Idazkera nahikoa da baina akats ortografiko eta gramatikal batzuk ditu. Adierazpena nahiko argia da baina hobetu daiteke.
	Idazkera ona da, akats gutxi ditu eta adierazpena argia da.
	Idazkera oso ona da, akats ortografiko eta gramatikalik gabekoa. Adierazpena oso argia eta ulergarria da, irakurleari ideiak ondo helarazten dizkio.

Appendix B — Ikastetxeko hizkuntzen antolakuntza proiektuaren ebaluaziorakoak

Hizkuntzen Didaktikarako Ikuspegi Berriak ikasgaian egin beharreko bigarren lan honetan bigarren gaia landu beharko da, Ikastetxeko hizkuntzen antolakuntza hain zuzen ere. Zehazki gai honetan lantzekoak diren lau edukiak erabiliko dituzte ikastaldeko talde guztiek. Ikasleak denak erabiliko dituen arren, jakitun jakin baten gainean bihurtuko da.


	Gaitasunak eta hezkuntza sistema – Hizkuntza-komunikaziorako gaitasuna

	Eleaniztasuna eta Hezkuntza Sistema

	Hizkuntzen Trataera bateratua (HTB)

	Hizkuntzak eta Edukiak Batera Ikastea (HEBI) CLIL



Ikasleak lan honekin ikastetxean hizkuntzaren inguruko erabakiek nolako antolakuntza-eragina izan dezakeen ikasteaz gain, ikasleen ikaskuntzarako egokienak izan litezkeen erabakiak zientzia ezagutzan oinarritzen ere ikasiko du.


B.1 Role Playingaren ebaluazio errubrika: Taldeko Dimentsioak


Role Playing Ebaluazio Errubrika: Taldeko Dimentsioak

	Edukiaren Kalitatea



	
	Informazioa zehaztugabea eta urria
	Informazio nahikoa baina azalekoa
	Informazio egokia eta sakona
	Informazio osoa, sakona eta argudiatua



	Komunikazio eta Adierazpen Gaitasunak



	
	Adierazpena ulergaitza eta antolatu gabea
	Adierazpena argia baina batzuetan antolatu gabea
	Adierazpena argia eta kohesionatua
	Adierazpena oso argia, kohesionatua eta erakargarria



	Errealismoa eta Sinesgarritasuna



	
	Egoera eta pertsonaiak sinesgarriak ez
	Egoera eta pertsonaiak sinesgarriak dira baina ez oso
	Egoera eta pertsonaiak nahiko sinesgarriak dira
	Egoera eta pertsonaiak erabat sinesgarriak eta koherenteak



	Taldeko Lana eta Koordinazioa



	
	Elkarlana eta koordinazioa ez dira nabariak
	Elkarlana eta koordinazioa oinarrizkoak
	Elkarlana eta koordinazioa onak
	Elkarlana eta koordinazioa bikainak eta eraginkorrak



	Kasuarekiko Lotura



	
	Azterketarekin lotura eskasa: Egoera eta pertsonaien deskribapenak ez dira kasu errealetan oinarritzen.
	Azterketarekin lotura nahikoa baina azalekoa: Egoera eta pertsonaien deskribapenak kasu errealekin lotura dute, baina azalekoak dira.
	Azterketarekin lotura ona: Egoera eta pertsonaien deskribapenak kasu errealekin lotura ona dute, eta analisi sakona erakusten dute.
	Azterketarekin lotura oso ona eta sakona: Egoera eta pertsonaien deskribapenak kasu errealekin lotura bikaina dute, eta analisi sakona eta zehatza erakusten dute.



	Kritika eta Eztabaida Gaitasunak



	
	Galdera eta kritikak ez dira erantzuten edo gaizki erantzuten dira
	Galdera eta kritikak oinarrizko mailan erantzuten dira
	Galdera eta kritikak nahiko ondo erantzuten dira
	Galdera eta kritikak oso ondo erantzuten dira, argudio sendoekin







B.2 Role Playingaren ebaluazio errubrika: Banakako Dimentsioak


2. gaiko Role Playing Ebaluazio Errubrika: Banakako Dimentsioak

	Banakako Parte-Hartzea



	
	Parte-hartzea oso urria eta apala
	Parte-hartzea nahikoa baina pasiboa
	Parte-hartzea aktiboa eta egokia
	Parte-hartzea oso aktiboa eta aberatsa



	Komunikazio Trebetasunak



	
	Hitz-jarioa eta gorputz hizkuntza egokiak ez
	Hitz-jarioa eta gorputz hizkuntza nahikoak
	Hitz-jarioa eta gorputz hizkuntza onak
	Hitz-jarioa eta gorputz hizkuntza bikainak eta eraginkorrak



	Taldearekiko Inplikazioa



	
	Taldeko lanean inplikazio eskasa
	Taldeko lanean inplikazio nahikoa
	Taldeko lanean inplikazio ona
	Taldeko lanean inplikazio oso ona eta kooperatiboa







B.3 Gaiko honetako txostena ebaluatzeko errubrika


2. gaiko Txostena Ebaluatzeko Errubrika









	Irizpidea
	0-2
	3-5
	6-8
	9-10





	Gaiaren Deskribapena



	
	Deskribapen azalekoa eta osatu gabea
	Deskribapen nahikoa baina zenbait alderdi falta dira
	Deskribapen osoa eta egokia
	Deskribapen osoa, zehatza eta sakona



	Analisiaren Kalitatea



	
	Analisi azalekoa eta zehaztugabea
	Analisi nahikoa baina azalekoa
	Analisi egokia eta sakona
	Analisi osoa, sakona eta logikoa



	Sintesi eta Ondorioak



	
	Ondorio azalek eta argudiatu gabeak
	Ondorio nahikoak baina sakontasun gutxi
	Ondorio sendoak eta egokiak
	Ondorio oso sendoak, sakonak eta argudiatuak



	Dokumentazioaren Kalitatea



	
	Erabilitako iturriak gutxi eta fidagarritasun gutxikoak
	Iturri egokiak baina gutxi
	Iturri egokiak eta nahikoak
	Iturri egoki, fidagarri eta askotarikoak



	Informazioaren Fidagarritasuna



	
	Informazioaren fidagarritasuna zalantzazkoa
	Informazioa fidagarria baina sakontasun gutxikoa
	Informazio fidagarria eta nahikoa
	Informazio oso fidagarria eta sakona



	Argitasuna eta Kohesioa



	
	Testua ulergaitza eta desordenatua
	Testua nahiko argia baina batzuetan desordenatua
	Testua argia eta kohesionatua
	Testua oso argia, kohesionatua eta erakargarria



	Kasuarekiko Lotura



	
	Azterketarekin lotura eskasa: Azterketan jasotako datuek eta ondorioek ez dute kasu errealekin lotura argirik.
	Azterketarekin lotura nahikoa baina azalekoa: Azterketan jasotako datuek eta ondorioek kasu errealekin lotura dute, baina azalekoak dira.
	Azterketarekin lotura ona: Azterketan jasotako datuek eta ondorioek kasu errealekin lotura ona dute, eta analisi sakona erakusten dute.
	Azterketarekin lotura oso ona eta sakona: Azterketan jasotako datuek eta ondorioek kasu errealekin lotura bikaina dute, eta analisi sakona eta zehatza erakusten dute.



	Ikasketa Prozesuaren Deskribapena



	
	Ikasketa prozesuaren deskribapena oso azalekoa
	Ikasketa prozesuaren deskribapena nahikoa
	Ikasketa prozesuaren deskribapena ona
	Ikasketa prozesuaren deskribapena oso ona eta sakona



	Autoebaluazioa eta Hausnarketa



	
	Hausnarketa eta autoebaluazioa azalekoa
	Hausnarketa eta autoebaluazioa nahikoa
	Hausnarketa eta autoebaluazioa ona
	Hausnarketa eta autoebaluazioa oso ona eta sakona

Appendix C — Gelako praktikaren antolakuntza eta hizkuntza proiektuaren ebaluaziorakoak


C.0.1 Emaitzak

Proiektu honen azken emaitza izango da ikasleek diseinatutako eta aplikatutako Sekuentzia Didaktikoen inguruko azterketa aplikatua. Azken emaitza hauek barne hartuko ditu:


	Sekuentzia Didaktikoen txostenak: Ikasleek sortutako txosten bakoitzean, hizkuntza didaktikaren marko teorikoa aplikatuko dute, edukien analisia eta sintesia eginez.

	Ahozko aurkezpenak: Ikasleek Sekuentzia Didaktikoen diseinua eta aplikazioa taldean aurkeztuko dute, komunikazio eta argumentazio trebetasunak garatuz.

	Hausnarketa kritikoa: Prozesu osoan zehar, ikasleek hausnarketa kritikoa eta autoebaluazioa egingo dute, lanaren kalitatea hobetzeko eta ikaskuntza sakontzeko.

	Talde-lana eta kooperazioa: Ikasleek talde-lanean eta kooperazioan erakutsiko dituzten gaitasunak azpimarratuko dira, proiektuaren garapenean egindako elkarlanaren emaitza nabarmenduz.



Emaitza hauek guztiek ikasleen ikaskuntza eta garapena modu integralean islatuko dute, etorkizuneko erronkei aurre egiteko prestakuntza praktikoa eskuratuta



C.1 Sekuentzia Didaktikoen Diseinua ebaluatzeko errubrika


Sekuentzia Didaktikoen Diseinua ebaluatzeko errubrika

	Helburu Didaktikoak eta Ikaskuntza



	
	Helburuak ez dira argiak edo neurgarriak.
	Helburuak azalekoak edo partzialki neurgarriak dira.
	Helburuak argiak dira, baina neurtzea hobetu daiteke.
	Helburuak oso argiak eta neurgarriak dira.



	Edukiaren Egituraketa eta Koherentzia



	
	Edukiak ez dira koherenteak edo logikoki antolatuak.
	Edukiak oinarrizkoak dira eta antolaketa falta dute.
	Edukiak koherenteak eta nahiko ondo antolatuak dira.
	Edukiak oso ondo egituratuak eta koherenteak dira.



	Metodologia eta Jarduerak



	
	Metodologia eta jarduerak desegokiak dira.
	Metodologia eta jarduerak oinarrizkoak dira.
	Metodologia eta jarduerak onak dira, baina hobetu daitezke.
	Metodologia eta jarduerak bikainak dira.



	Diskurtsoaren Kalitatea eta Aniztasuna



	
	Diskurtsoa ez da kalitatezkoa edo anitza.
	Diskurtsoaren kalitatea eta aniztasuna mugatuak dira.
	Diskurtsoaren kalitatea eta aniztasuna onak dira, baina hobetu daitezke.
	Diskurtsoaren kalitatea eta aniztasuna bikainak dira.



	Ebaluazioa eta Autoebaluazioa



	
	Ez dago ebaluazio edo autoebaluazio argirik.
	Ebaluazio eta autoebaluazio irizpideak mugatuak dira.
	Ebaluazio eta autoebaluazio irizpideak onak dira, baina hobetu daitezke.
	Ebaluazio eta autoebaluazio irizpideak bikainak dira.



	Ikaskuntza Ingurunea eta Motibazioa



	
	Ingurunea eta motibazioa ez dira egokiak.
	Ingurunea eta motibazioa nahikoak dira, baina ez bikainak.
	Ingurunea eta motibazioa onak dira, baina hobetu daitezke.
	Ingurunea eta motibazioa oso egokiak eta motibagarriak dira.

